Enburi ais Pakistan molhakaun fashaifi\nއެނބުރި އައިސް ޕާކިސްތާން މޮޅަކުން ފަށައިފި\nޕާކިސްތާން ކުޅުންތެރިން ލަނޑު ޖެހުމަށް ފަހު އުފާ ކުރަނީ --- ފޮޓޯ: ފުޓްބޯލް ޕާކިސްތާން. ފޭސްބުކް\nފަސް އަހަރުގެ މެދު ކެނޑުމަކަށް ފަހު އެނބުރި ސާފް ޗެމްޕިއަންޝިޕަށް އައިސް، ނޭޕާލްގެ މައްޗަށް 2-1 ގެ ނަތީޖާއަކުން ކާމިޔާބު ހޯދައި ޕާކިސްތާނުން މޮޅަކުން މުބާރާތް ފަށައިފި އެވެ.\nއިންޑިއާގައި އެންމެ ފަހުން ބޭއްވި ސާފްގެ މުބާރާތުގައި ޕާކިސްތާނުން ވާދަ ކޮށްފައެއް ނުވެ އެވެ. އެއީ އިންޑިއާ އާއި ޕާކިސްތާނާ ދެމެދު ގޯސްވެފައިވާ ގުޅުމުގެ ތެރެއިން ޖެހުނު މައްސަލަތަކާ ހެދި އެވެ.\nޕާކިސްތާންގެ ސީނިއާ ޓީމުން ސާފް މެޗެއް އެންމެ ފަހުން މެޗެއް ކުޅުނީ، ނޭޕާލްގެ ކަތަމަންޑޫގައި 2013 ވަނަ އަހަރު ބޭއްވި ސާފް ޗެމްޕިއަންޝިޕްގެ ގުރޫޕް "އޭ" ގެ އެންމެ ފަހު މެޗުގަ އެވެ. އެ މެޗުގެ އެންމެ ފަހު ވަގުތުގައި ބަންގުލަދޭޝް ކޮޅަށް ޖެހި ލަނޑުން ޕާކިސްތާން މޮޅުވީ 2-1 ންނެވެ.\nއެނބުރި އައިސް ކުޅުނު މެޗުވެސް، ޕާކިސްތާން ކާމިޔާބު ކުރީ މެޗުގެ އެންމެ ފަހު ވަގުތުގަ އެވެ. މެޗުގެ ފުރަތަމަ ލަނޑު ޕާކިސްތާނުން ކާމިޔާބު ކުރީ އެ ޓީމަށް ލިބުނު ޕެނަލްޓީއެއްގަ އެވެ. އެ ޕެނަލްޓީއަކީ ޕާކިސްތާނުން ނެގި ހުރަހެއް ޖަހަން، އެ ޓީމުގެ މުހައްމަދު ރިއާޒު ނޭޕާލްގެ އޭރިއާ ތެރެއަށް އެރުމުން، ނޭޕާލްގެ ޕެނަލްޓީ އޭރިއާ ތެރެއިން ރިއާޒްގައިގައި ނޭޕްލްގެ ޑިފެންޑަރު ބިރާޖު މަހާރުޖަން ޖެހިގަތުމުން ދިން ޕެނަލްޓީ އެކެވެ. ރިޔާޒު ވެއްޓުނު ނަމަވެސް ނޭޕާލް ކުޅުންތެރިން އެޕީލް ކުރީ ޕެނަލްޓީއެއް ނޫން ކަމަށެވެ.\nޕެނަލްޓީން ޕާކިސްތާންގެ ލަނޑު މެޗުގެ 36 ވަނަ މިނެޓްގައި ކާމިޔާބު ކުރީވެސް ރިއާޒް އެވެ. އޭގެ ފަހުން ކޯނަރެއްގައި ނެޕާލަށް ތަނަވަސްވި ފުރުސަތެއްގައި އެ ޓީމުން ނުރައްކާކޮށް ފޮނުވާލި ބޯޅަ ޕާކިސްތާންގެ ކީޕަރު ޔޫސުފް ބަޓް ވަނީ ދިފާއު ކޮށްފަ އެވެ.\nޕާކިސްތާންގެ ކުޅުންތެރިން އުފާ ކުރަނީ --- ފޮޓޯ: ފުޓްބޯލް ޕާކިސްތާން. ފޭސްބުކް\nދެ ވަނަ ހާފުގައި ކުލެން ނިކުތް ޕާކިސްތާންގެ ސައުދުﷲ ހާން، ނުރައްކާތެރި ބޯޅައެއް ނޭޕްލާގެ ގޯލަށް އަމާޒުކޮށް ފޮނުވާލި އެވެ. ނޭޕާލްގެ ކީޕަރު ފިޔަވައި މުޅި ޓީމު ޕާކިސްތާންގެ ހާފުގެތެރެއަށް އަރާތިބި ވަގުތު، ނޭޕާލް ކުޅުންތެރިން އުފައްދަން އުޅުނު ޕާސް، ލިބުނީ ސައުދުﷲ އަށެވެ. އޭނާއަށް ލިބު ބޯޅަ ހިފައިގެން ނޭޕާލްގެ ހާފުގެ މެދަކާ ހިސާބަކަށް ދުވެފައި ގޮސް އޭނާ ވަނީ ގޯލަށް އަމާޒުކޮށް ބޯޅަ ފޮނުވާލާފަ އެވެ. ގޯލްގެ ހުރަސް ދަނޑީގައި ޖެހިފައި އެ ބޯޅަ ދިޔައީ ބޭރަށެވެ.\nނޭޕާލުން ނަތީޖާ ހަމަހަމަ ކުރީ މެޗުގެ 82 ވަނަ މިނެޓްގައެވެ. ކޯނަރެއްގައި އެ ޓީމުން ތަނަވަސް ކުރި ބޯޅަ ގޯލްތެރެއަށް ވައްދާލީ ނޭޕްލާގެ އުންމީދީ ކުޅުންތެރިޔާ ބިމާލް މަގަރު އެވެ. ޕާކިސްތާން މޮޅުވި ލަނޑު ކާމިޔާބު ކުރީ މެޗުގެ 90 މިނެޓް ހަމަވެގެން ދެއްކި އިތުރު ވަގުތުގެ ހަ ވަނަ މިނެޓްގައެވެ.\nއެ ޓީމު ލަނޑު ކާމިޔާބު ކުރީ މުހައްމަދު އަލީ އެވެ. ޕާކިސްތާނުން ކައުންޓަ އެޓޭކު ފުރުސަތެއްގައި ތަނަވަސް ކުރި ބޯޅަ، ނޭޕްލާގެ އޭރިއާގެ ތެރެއިން ސައުދުﷲ ހާން ބޮލުން ނަގައިދިނީ ގޯލް އޭރިއާގެ ތެރޭގައި ހުރި ޕާކިސްތާންގެ މުހައްމަދު އަލީ އަށެވެ. އޭނާ ވަނީ ބޮލުން ޖަހައި ބޯޅަ ގޯލްގެ ތެރެއަށް ވައްދާލާފަ އެވެ. އެވަގުތު ނޭޕާލްގެ ކީޕަރު ކިރަން ޝެމްޝޮންގްއަށް ހުރެވުނީވެސް ރަނގަޅު ޕޮޒިޝަންގައެއް ނޫނެވެ.\nސާފް ސުޒުކީ ކަޕް ނޭޕާލް ޕާކިސްތާން + ސާފް ޗެމްޕިއަންޝިޕް\nފައިނަލުގައި ރާއްޖެ އާދެކޮޅަށް އިންޑިއާ\nރާއްޖެ ސާފް ޗެމްޕިއަންޝިޕްގެ ފައިނަލަށް ދަތުރުކޮށްފި\nމިއީ ރާއްޖޭގެ މުސްތަގުބަލާ ގުޅިފައިވާ މެޗެއް: ޝެގަޓް


Inthikhaabu gadubadu kuran furusatheh nudheyne: Biden | Mihaaru\nރައީސް ކަމަށް އިންތިޚާބުކޮށްފައިވާ ޖޯ ބައިޑަން ޑެލަވެއާގައި ވާހަކަ ދައްކަވަނީ. --ފޮޓޯ:އޭއެފްޕީ\n26 ނޮވެމްބަރ 2020 - 14:04\nޑެލަވެއާ (ނޮވެމްބަރު 26) - އެމެރިކާގައި ބޭއްވި ރިޔާސީ އިންތިޚާބުގެ ނަތީޖާ "ގަޑުބަޑު ކުރަން" ބަޔަކު މަސައްކަތް ކުރި ނަމަވެސް އެމެރިކާގެ ރައްޔިތުން އެ ފުރުސަތު ނުދޭނެ ކަމަށް ރައީސް ކަމަށް އިންތިޚާބުކޮށްފައިވާ ޖޯ ބައިޑަން ވިދާޅުވެއްޖެ އެވެ.\nއުފަން ސްޓޭޓް ޑެލަވެއާގައި ވާހަކަ ދައްކަވަމުން ބައިޑަން ވިދާޅުވީ އެމެރިކާ މީހުންނަށް އިންތިޚާބުތަކަކީ މިނިވަން، އިންސާފުވެރި އެއްޗެއް ކަމަށާއި ނަތީޖާ ލިބުމުން އެ މީހުން އެއަށް އިހުތިރާމް ކުރާނެ ކަމަށެވެ.\n"މި ގައުމުގެ ރައްޔިތުންނާއި މި ގައުމުގެ ގާނޫނުތައް އެ ނޫން ގޮތަކަށް ފުރުސަތެއް ނުދޭނެ،" ބައިޑަން ވިދާޅުވި އެވެ.\nއިންތިޚާބު ބޭއްވިތާ ތިން ހަފުތާވީއިރު ވެސް ރައީސް ޑޮނަލްޑް ޓްރަމްޕް ގެންދަވަނީ ނަތީޖާ ގަބޫލް ކުރައްވަން ދެކޮޅު ހައްދަވަމުންނެވެ. ޓްރަމްޕް ވިދާޅުވެފައި ވަނީ އިންތިޚާބުގައި މަކަރު ހަދައި ނަތީޖާ އޮޅުވާލާފައިވާ ކަމަށެވެ.\nބަލި ގަބޫލް ނުކުރެއްވިއަސް ޓްރަމްޕް "އަމާންދެއްވުމަށް" މަޖްބޫރުވި އެއް ކަމަކީ ޕެންސިލްވޭނިއާގެ ވޯޓުން ބައިޑަން ކާމިޔާބު ހޯއްދެވި ކަމަށް ރަސްމީކޮށް އިއުލާން ކުރުމެވެ. އެތައް ބައެއްގެ ޕްރެޝަރާ އެކު އެންމެ ފަހުން ޓްރަމްޕް މިދިޔަ ހޯމަ ދުވަހު ވަނީ ވެރިކަން ބަދަލު ކުރުމުގެ މަރުހަލާތައް ކުރިއަށް ގެންދަން އެއްބަސްވެވަޑައިގެންފަ އެވެ. ނަމަވެސް ބައިޑަން އަށް ގުޅުއްވައި މަރުހަބާ ވިދާޅުވެފައެއް ނުވެ އެވެ.\nއިންތިޚާބުގެ ކުރިން ވެސް ޓްރަމްޕް ގެންދެވީ ނާކާމިޔާބުވެއްޖެ ނަމަ ބަލި ގަބޫލް ނުކުރައްވާނެ ކަމަށް ވިދާޅުވަމުންނެވެ. އެންބީސީ ނިއުސްގައި ވާހަކަ ދައްކަވަމުން ބައިޑަން ވިދާޅުވީ ޓްރަމްޕުގެ ބަސްމަގު އެގޮތަށް ހުރުމާ އެކު، އެމަނިކުފާން ބަލި ގަބޫލް ނުކުރެއްވުމަކީ ހައިރާންވާ ކަމެއް ނޫން ކަމަށެވެ.\nއިންތިޚާބުގައި ރައްޔިތުންގެ އަޣުލަބިއްޔަތު ވޯޓުން ޓްރަމްޕަށް ވުރެ އިތުރަށް ބައިޑަން ހޯއްދެވި ވޯޓު ވަނީ 5.9 މިލިއަނަށް އަރައިފަ އެވެ. އެމެރިކާގައި އިންތިޚާބު ކާމިޔާބު ކުރާ ފަރާތެއް ކަނޑައަޅާ އިލެކްޓޯރަލް ކޮލެޖް ސިސްޓަމް އިން ވެސް ބައިޑަން ވަނީ 306 ވޯޓު ހޯއްދަވައިފަ އެވެ. ޓްރަމްޕަށް ލިބިވަޑައިގެންނެވީ 232 އިލެކްޓޯރަލް ކޮލެޖް ވޯޓެވެ. އިންތިޚާބު ކާމިޔާބު ކުރާ ކެންޑިޑޭޓަކު މަދުވެގެން 270 ވޯޓު ހޯދަން ޖެހެ އެވެ.


WhatsApp Apple CarPlay ah | Mihaaru\nވަޓްސްއެޕް އެޕަލް "ކާޕްލޭ" އަށް\n31 ޖެނުއަރީ 2018 - 06:24\nވަޓްސްއެޕްގައި އެޕަލް "ކާޕްލޭ" ސަޕޯޓް ހިމަނައިފި އެވެ. ކާރު ދުއްވަމުން ޗެޓްކުރުން ފަސޭހަކޮށްދިނުމަށް ވަޓްސްއެޕަށް ގެނައި ބަދަލުގައި، އެޕަލް ކާޕްލޭ ސަޕޯޓްކުރާ ކޮންމެ ކާރެއްގައި، ވަޓްސްއެޕުން ޗެޓްކުރެވެ އެވެ. އަތްފައި ބޭނުންނުކޮށް، އަޑުންނެވެ.\nއެޕަލް ކާޕްލޭ އަކީ ކާރުގައި ހަރުކުރާ ވަކި ސިސްޓަމެއް ނޫނެވެ. އެކަމަކު ލައިޓްނިން ކޭބަލެއް މެދުވެރިކޮށް އައިފޯނު ކާރަށް ގުޅާލުމުން، ކާރުގައި ހުންނަ ޑިސްޕްލޭ އަށް އައިފޯން އެޕްލިކޭޝަންތައް ކަހަލަ ސްކްރީނެއް އަރުވައިދެ އެވެ. އެ ގޮތުގައި ހޮވާލެވޭ ވަކި އެޕްލިކޭޝަންތަކެއް ހިންގުމަށް ފުރުސަތުލިބެ އެވެ.\nވަޓްސްއެޕް އެޕަލް ކާޕްލޭއާ ގުޅުވާލުމުން، ކާރު ދުއްވާ މީހުންނަށް ވާނެ ފަސޭހަ އަކީ، ސިރީ އަށް ނުގޮވައި ފަރުޖެހުމެވެ. ކާރު ތެރޭގައި މީގެ ކުރިން ޗެޓްކުރަނީ ސިރީ އަށް ގޮވައި ވަޓްސްއެޕް ހުޅުވައިގެންނެވެ.\nއެހެންކަމުން، ސިރީ ހޭލައިގެން ވަޓްސްއެޕަށް ގޮވަން ނަގާ ވަގުތު ސަލާމަތްކުރެވުނީ އެވެ. އަދި އެ މީހެއްގެ އަޑު ހުންނަ ގޮތުން އެ ބުނާ އެއްޗެއް ސިރީ އަށް ދޭހަނުވާ ފަހަރެއްގައި ގެއްލޭ މަދު ސިކުންތެއް ވެސް ސަލާމަތްކުރެވެނީ އެވެ.\nއެޕަލް ކާޕްލޭއާ ވަޓްސްއެޕް ގުޅުވާލުމުން ސްކްރީނުން ފެންނާނީ ވަޓްސްއެޕް އައިކަން އެވެ. ދެން ހަމަ ޗެޓްކުރަންވީ އެވެ. ދައްކާ ވާހަކަތަކަށް އަނެއްކޮޅުން ދޭ ޖަވާބު، ކާރު ސްޕީކަރުތަކުން އިވޭނެ އެވެ. ހުންގާނުން އަތްދޫކޮށްލާނެ ކަމެއް ނެތެވެ. މަގު އޮޅުނަސް، ރައްޓެއްސެއް ކުރެން އަހަންވީ އެވެ. ލަސްތަކެއް ނުވެ އަހަރެމެންނާ ހަމަ އަށް ވެސް މި ޚިދުމަތް އަތުވެދާނެ އެވެ.


Maavarulu airport ah dhathuruthah feshun anekkaa ves faskohfi\nމާވަރުލު އެއާޕޯޓްގެ ދަތުރުތައް ފެށުން އަނެއްކާ ފަސްކޮށްފި\nގދ. މާވަރުލު އެއާޕޯޓަށް ދަތުރުތައް ފެށުން ފަސް ކޮށްފައިވާ ކަމަށް ޓްރާންސްޕޯޓް އެންޑް ސިވިލް އޭވިއޭޝަން މިނިސްޓްރީން މިއަދު ބުނެފި އެވެ. މިއީ މާވަރުލަށް ދަތުރުތައް ފެށުން ފަސްކުރި ދެވަނަ ފަހަރެވެ.\nޓްރާސްޕޯޓުން މިއަދު ބުނީ ދުނިޔެއަށް މިވަގުތު ކުރިމަތިވެފައިވާ ކޮރޯނާ ވައިރަހުން ރައްކާތެރިވުމުގެ ގޮތުން ކޮންމެހެން ކުރަންޖެހޭ ދަތުރުފަތުރުތައް ނޫން ދަތުރެއް ނުކުރަން ސަރުކާރުން އިލްތިމާސް ކޮށްފައިވާތީ މާވަރުލު އެއާޕޯޓުގެ ފްލައިޓް އޮޕަރޭޝަންސް ފެށުން މިވަގުތަށް މަޑުޖައްސާލާފައިވާ ކަމަށެވެ.\n"ރާއްޖޭގެ ހާލަތަށް އަންނަ ހެޔޮ ބަދަލުތަކަށް ބަލާ މާވަރުލު އެއާޕޯޓުގެ އޮޕަރޭޝަންސް ފަށަން ކަނޑައަޅާ ތާރީހެއް ކުރިއަށް އޮތް ދެ ހަފުތާގެ ތެރޭގައި އިއުލާން ކުރެވޭނެ ވާހަކަ ދަންނަވަން." އެ މިނިސްޓްރީގެ މެސެޖެއްގައި ބުނެފައި ވެއެވެ.\nގދ. ގައްދޫ ކައިރީގައިވާ މާވަރުލުގައި އެއާޕޯޓެއް ހަދަން އެންމެ ފުރަތަމަ ހަވާލުކޮށްފައިވަނީ ގައްދޫ ދާއިރާގެ ކުރީގެ މެންބަރު ޒާހިރު އާދަމް ހިއްސާވާ މޫވިން އިންޓަނޭޝަނަލް ކިޔާ ކުންފުންޏަކަށް އެމްޑީޕީގެ ސަރުކާރުން ޖުލައި 10، 2011 ގައެވެ. މާވަރުލު އެއާޕޯޓްގެ ބޮޑުބައެއް ނިމިފައިވަނިކޮށް މަސައްކަތް ކުރިއަށް ނުދާ ކަމަށް ބުނެ ސަރުކާރުން މޫވިން އިންޓަނޭޝަނަލްއާއެކު ހަދާފައިވާ އެއްބަސްވުން ބާތިލްކުރީ 2016 ވަނަ އަހަރުގެ ފެބްރުއަރީ މަހުގެ 16 ވަނަ ދުވަހު އެވެ.\nއޭގެ ފަހުން ރައީސް އަބްދުﷲ ޔާމީންގެ ސަރުކާރުން މި އެއާޕޯޓުގެ މަސައްކަތް އަލުން ހަވާލު ކޮށްފައި ވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާއެވެ. އެކުންފުންޏަށް އެއާޕޯޓުގެ މަސައްކަތް ހަވާލު ކޮށްފައިވަނީ 2018 ވަނަ އަހަރު އެވެ. ނަމަވެސް އެކި ސަބަބުތަކާ ހެދި އެއާޕޯޓުގެ މަސައްކަތް ވަރަށް ބޮޑަށް ވަނީ މަޑުޖެހިފަ އެވެ.\nމާވަރުލު އެއާޕޯޓާ ގުޅިފައިވާ އެއަތޮޅުގެ ރައްޔިތުން ވަނީ އެއާޕޯޓުގެ މަސައްކަތް ދިގުލައިގެން ދިޔުމުގެ ސަބަބުން ކަންބޮޑުވުން ފާޅުކޮށްފަ އެވެ. ނަމަވެސް އެމްޓީސީސީން ބުނީ އެއާޕޯޓުގެ މަސައްކަތް ނިންމާފައިވަނީ ކަނޑައެޅި ތާރީހަށްވުރެ އަވަހަށް ކަމަށެވެ.\nމާވަރުލު އެއާޕޯޓަށް ޓެސްޓް ފްލައިޓް ޖަލްސާފައިވަނީ މީގެ ދެ ހަފުތާ ކުރިންނެވެ.\nއައިޝަތު ނަހުލާ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން ޑޮމެސްޓިކް އެއާޕޯޓް + މާވަރުލު އެއާޕޯޓް


PG Office in Bainalaqvaamee Fenvarugai Hidhumaiy Dhevidhaane: Shameem - Vaguthu\nޕީޖީ އޮފީހަށް ބައިނަލްއަގްވާމީ ފެންވަރުގައި ހިދުމަތްތައް ފޯރުކޮށްދެވިދާނެ: ޝަމީމް\nޕީޖީ ހުސެއިން ޝަމީމް ނޫސްވެރިންނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nޕްރޮސިކިއުޓަރ ޖެނެރަލް (ޕީޖީ) އޮފީހަކީ ދުނިޔޭގެ ފެންވަރުގެ ހިދުމަތެއް ފޯރުކޮށްދޭ ތަނަކަށް ހެދިދާނެ ކަމަށާއި އެއީ އެންމެ ބޮޑު އުއްމީދު ކަމަށް ޕީޖީ ހުސައިން ޝަމީމް ވިދާޅުވެއްޖެއެވެ.\nޝަމީމްގެ ބްލޮގުގައި އަމިއްލަ ހިޔާލުގެ މައްޗަށް ބިނާކުރައްވައި ޝާއިރުކުރެއްވި ލިއުމެއްގައި ވިދާޅުވީ ރާއްޖޭގައި ދެމުން އަންނަ ހިދުމަތްތަކަކީ ދުނިޔޭގެ ފެންވަރުގެ ހިދުމަތަށް ހެދިދާނެ ކަމަށެވެ. އަދި ދުނިޔޭގެ ފެންވަރުގެ ރައްޔިތުންނަށް ފޯރުކޮށްދޭ ދައުލަތަކަށް ރާއްޖެ ހެދިދާނެ ކަމަށް ޝަމީމް ވިދާޅުވިއެވެ.\n"އަޅުގަނޑު އެދެނީ ޕްރޮސިކިއުޓަރ ޖެނެރަލްގެ އޮފީހަކީވެސް ދުނިޔޭގެ ފެންވަރުގެ ޚިދުމަތެއް ފޯރުކޮށްދޭ ތަނަކަށްވުމެވެ. މުޅި ދައުލަތަކީވެސް ދުނިޔޭގެ ފެންވަރުގެ ޚިދުމަތެއް ރައްޔިތުންނަށް ފޯރުކޮށްދޭ ދައުލަތަކަށްވުމެވެ. މިއީ ނުކުރެވޭ ވަރު ކަމެއް ނޫނެވެ. އަޅުގަނޑަށް އެނގެއެވެ. އަޅުގަނޑު މިވާހަކަ ދެއްކީމާ މީހުން ގާތަށް އަންނާނީ ލާނެއް ހިންޏެކެވެ. ނަމަވެސް، ވިސްނާވަޑައިގަންނަވާށެވެ." އަމިއްލަ ބްލޮގްގައި ޝާއިއުކޮށްފައިވާ ލިިޔުމެއްގައި ލިޔެފައިވެއެވެ.\nދިވެހިންނަށް ވުރެ ވަކި ތޫނުފިލި ބައެއްކަން ނެތްކަން ފާހަގަކުރައްވާ ޝަމީމް ވަނީ ދިވެހިންނަކީ ކުޅަދާނަ ބައެއްކަން ސާބިތުކޮށްދީފައެވެ. އެގޮތުން ތަފާތު އެކި ދާއިރާތަކުން ދިވެހިންނަކީ ބައިނަލްއަގްވާމީ ރަންވަނަތައް ހޯދާފައިވާ ބައެއްކަން އޭނާ ފާހަގަކުރައްވިއެވެ. އަދި ފަނޑިޔާރުކަމާއި، ސިވިލް ސަރވިސް ކޮމިޝަނުގެ މެންބަރުކަމާއި، ފުލުސް އޮފީހުގެ މަތިފަޑީގަ އާއި، އައިޖީއެމް ހޮސްޕިޓަލުގެ އިސް މަޤާމުތަކުގެ އިތުރުން ދައުލަތުގެ ހުރިހާ ދިމާލެއްގައިވެސް ތިބީ ބައިނަލްއަގްވާމީ ބޮޑެތި ޔުނިވަރސިޓީތަކުން ދުނިޔޭގެ ފެންވަރުގެ ފާސްތައް ހޯއްދަވައިގެން ތިއްބެވި ބޭބޭފުޅުން ކަމަށް ޝަމީމް ވިދާޅުވިއެވެ.\nދުނިޔޭގެ ފެންވަރުގެ ނަތީޖާ ނެރުއްވާފައިވާ ބޭބޭފުޅުން، ދުނިޔޭގެ ފެންވަރުގެ މަސައްކަތެއް ނުކުރާންވީ، ނުވަތަ ނުކުރެވޭންވީ ކީއްވެގެންތޯ ޝަމީމް ސުވާލު އުފައްދަވާފައިވެއެވެ. އަދި އެފަދަ ބޭފުޅުންނާ އެކުގައި ކިޔަވާ ވިދާޅުވި އެހެން ގައުމުތަކުގެ ބޭފުޅުން މިހާރު ތިއްބަވާނީ، އެބޭފުޅުން ނިސްބަތްވާ ގައުމުތަކުގެ މަތީ މަގާމުތަކުގައި ކަމަށާއި، އެބޭފުޅުން ކުރައްވާނީ ދުނިޔޭގެ ފެންވަރުގެ މަސައްކަތް ކަމަށް ޝަމީމް ވިދާޅުވިއެވެ.\nޕީޖީ އޮފީހުގެ އިތުރުން ދައުލަތުގެ ހުރިހާ މުއަސަސާތަކުން ދުނިޔޭގެ ފެންވަރުގެ ހިދުމަތްތައް ފޯރުކޮށްދިނުމަކީ ޝަމީމްގެ ހުވަފެނެއް ކަމަށާއި ދިވެހިންނަކީ ހުނަރުވެރި ގާބިލް ބައެއްކަމަށް އޭނާ ވިދާޅުވެފައިވެއެވެ.\nޖެނުއަރީ 3, 2021 10:53\nފޮނި އަނގަތެޅުމާއި ބައިސާ ކެނޑުން ކަލޭމެންގެ ކަމަކީ. ކޮބާ ޝިފާގެ މައްސަލަ. ކޮބާ ކަނޑިންމަ ރިސޯޓް މައްސަލަ. ކޮބާ ކުރެއްދޫ ރިސޯޓްގެ މައްސަލަ. މިހެން ގޮސް އެތައް މައްސަލައެއް ވަޅުޖެހިފައި އެބަހުރި. ވަރަށް ބާރަށް ތަޙުޤީޤު ކުރާ ވާހަކަ ދައްކާނެ. ދަނީ ޗޮކުން. އޭރެކޭ މިހާރަކޭ ތަފާތެއް ނެތް ބޭނުންވާ މައްސަލަ ކޮންމެ ސަރުކާރެއްގައިވެސް ކުރިއަށް ގެންދޭ.\nޖެނުއަރީ 3, 2021 11:17\nމިހާރުގެ ރައީސް ގެ ބަހުން ނަމަ ދުނިޔެއިން ބޭރުގެ ފެންވަރަށް ކަންކަން ކުރެވިދާނެ މައްސަލައަކީ ނުކުރުން ދޯ؟ވަރަށް ވުރެ ބޮޑަށް ފައިސާ އާ މަންޖޯޅި ޖެހުނީމަ ވާނެ ހައެތި ވަމުން މިދަނީ މި ޤައުމަށް.\nޖެނުއަރީ 3, 2021 11:41\nކަލެޔަށް ކުރެވޭނެ ކަމަކީ ބައިނަލްއަޤްވާމީ ވަގުންނާއެކު ޑީލްހެދުން!\nމީނޫނީ ދުނިޔޭގައި އެބައޮތްތަ ސަރުކާރެއް ވަގުންނާއެކު ޑީލްހަދާ!\nޖެނުއަރީ 3, 2021 12:02\nޕީޖީއޮފީހައްޔަހޫދީންގެ ފެންވަރުގެ ޙިޒުމަތްފޯރު ކޮށްދެވިދާނެ ކަމާއިމެދު އެއްވެސް ޝައްކެއްނެއް\nޖެނުއަރީ 3, 2021 12:37\nކަލެޔަށް ތިކަން ވާނީ. އާޚުރަތް އެބަ އޮތްކަން ދަންނާތި!\nޖެނުއަރީ 3, 2021 17:59\nކަލޭގެ ލަދު ހަޔާތްކުޑަކަން ހިތަށް އައަރާފަ މަށަށް ހެވެނީ ހަމަ...\nއިހަށް މީސްތަކުންނާ އިންސާފުން ދައުވާ ކުރަން ކަލޭ ދަސްކޮށްބަލަ. ނޫނީ މަހަށް ނޫނީ ފަތަން ދޭ. އެކަންވެސް ކަލެއަށް ކުރެވޭނެތީކީ ނޫން.. ކެމެރާއއަށް ކަލޭގެ ހަށިގަޑު ދައްކަން އެގޭނެތީ


7 ފެބްރުއަރީ ގައި ގެނައި ބަޣާވާތުގެ މޮޑެލް!\nޣައިރު ގާނޫނީ އަމުރުގެ ބަދަލުގައި މިހާރު ފެންނަނީ ފައިސާ\nކ. މާލެ | 19 ފެބްރުއަރީ 2017 | އާދީއްތަ 15:00 | 11,909\nފެބްރުއަރީ7ވަނަ ދުވަހު އޭރުގެ ރައީސް މުހައްމަދު ނަޝީދު ސިފައިންނާއެކު ޖުމްހޫރީ މައިދާނުގައި: އެ ދުވަހުގެ ވެސް އެމަނިކުފާނު މަސައްކަތް ކުރެއްވީ ބާރުގެ ބޭނުން ނުކުރައްވައި ގައުމީ މަސްލަހަތަށް - ރާއްޖެއެމްވީ\nމީގެ ފަސް އަހަރު ކުރިން، 2012 ވަނައަހަރުގެ ފެބްރުއަރީގެ7ވަނަދުވަހު ގެނައި ބަޢާވާތަކީ، ބަޢާވާތެއްގެ ގޮތުން ބަލާއިރު ކާމިޔާބު ބަޣާވާތެކެވެ. އަދި، ދިވެހީންނާއި، އަދި އެހެންމީހުންވެސް ކިޔާ، ކިޔަވާ، ތަޙްލީލުކޮށް، ދަސްކުރަންވީ ކާރިސާއެކެވެ. ޢިބްރަތް ހާސިލް ކުރުމަށެވެ. ބަޣާވާތް ކުރަން ބޭނުންވާ މީހުން، އެމީހުންގެ މަސައްކަތް ކާމިޔާބު ކުރުމަށެވެ. ބަޢާވާތް ކުރުމާއި ދެކޮޅު މީހުން އެފަދަ ކާރިސާއެއް ތަކުރާރު ވިޔަ ނުދިނުމަށެވެ.\nދުނިޔޭގެ ތާރީޚަށް ބަލާއިރު ބަޣާވާތް ރޭވި ހިންގަނީ މައިގަނޑު ދެ ސަބަބަކާ ހެދިއެވެ. އެއް ސަބަބަކީ، ވެރިކަމުގެ ފަރާތުން، ރައްޔިތުން ފިއްތާ އެމީހުންގެ އަސާސީ ހައްގުތަކާއި ބޭނުންތައް ފުއްދުމަށް ދަތިކޮށް ހުރަސް އެޅުމެވެ. އަނެއް ސަބަބަކީ، ވެރިކަން ކުރާ ފަރާތް ނޫން އެހެން ފަރާތަކުން ވެރިކަން ބޭނުން ވުމެވެ. އެމީހުންގެ އަމިއްލަ ފައިދާ އާއި ޖާހަށެވެ. އެމީހުންގެ މުއްސަދިކަމާއި ބާރު އިހުނަށް ވުރެ، އިތުރު ކުރުމަށެވެ.\n7 ފެބްރުއަރީގައި ބާޣާވާތް ގެނައިއިރު، ރާއްޖޭގައި އޮތީ ނަމޫނާ ޑިމޮކްރެސީއަކަށް ނުވިއަސް، ތަރައްގީވެފައިވާ އެހެން ގައުމުތަކުގައިވެސް އޮންނަ ކަހަލަ، ރައްޔިތުންގެ ރުހުމާއި ވޯޓުން އިންތިޚާބު ކޮށްފައިއޮތް ވެރިކަމެކެވެ. މެނިފެސްޓޯ އަކާއި ވަޢުދުތަކެއް ރައްޔިތުންނަށް ހުށައަޅައި، އެކަންތައް ރައްޔިތުން ބޭނުންވެގެން އެމީހުން އިންތިޚާބުކުރި ވެރިކަމެކެވެ. އެއީ، އެވެރިކަމުގައި، ދުވަހަކުވެސް ރާއްޖެ ދެކެފައިނުވާފަދަ، މިނިވަންކަމަކާއި ބާރެއް ރައްޔިތުންނަށް ލިބި، އެމީހުންގެ އަސާސީ ބޭނުންތަކަށް ސަލާންޖަހަން މަހުޖަނުންގެ ގާތަށް ދާން ނުޖެހޭ ނުވަތަ ވެރިކަން ކުރާ ފަރާތަށް އަޅުދާސްވާން ނުޖެހޭ ވެރިކަމެކެވެ. ޢުމުރުން ދުވަސްވީ މީހުންނަށް ސަރުކާރުން ޕެންޝަން ލިބެއެވެ. އިތުރަށް ކިޔަވަން އެދޭ ޒުވާނުންނަށް ކިޔަވާން ލޯން ލިބެއެވެ. އެކަނިވެރި މައިންނަށް ސަހަރޯނުވެ ދަރީންނަށް ކުރާނޭ ޚަރަދުވެސް ލިބޭ ގޮތް އޮތީ ހަމަޖެހިފައެވެ. އަސާސީ ބޭނުންތައް ނުފެދޭ މީހުންނަށް ސަބްސިޑީސް ލިބެއެވެ. އަދި ކޮބައިތޯއެވެ. އާސަންދަ ކިޔާ ޕްރޮގްރާމްއެއްގެ ދަށުން އެއްމެންނަށް ހިލޭ ބޭސްކުރެވެއެވެ. މުޅި ރާއްޖެ އޮތީ ދަތުރުފަތުރުގެ ނިޒާމަކުން ގުޅިފައެވެ. ބޯހިޔާކަމުގެ އޮށް އިންދި ގަސްތައްފަޅާ ފްލެޓްތަކުގެ ކޮންކްރީޓް މަސައްކަތް ނިމޭތަން އެންމެންގެ ލޯތަކަށް ފެންނަމުން ދެއެވެ.\nއެހެންކަމުން ޒުވާނުންނަށް ވަނީ އައު އުއްމީދެއްގެ ހުޅުކޮޅު ފެންނަށް ފަށާފައެވެ. މީގެ ކުރިން މަސައްކަތްކޮށްގެން ލިބޭ ލާރިކޮޅު ފަހަށް ރައްކާކުރުމުގެ ބޭނުމެއް ނޯވެއެވެ. އެއީ، ބޯހިޔާވަހިކަމެއް ހޯދޭނޭ ކަމުގެ އެއްވެސް އުއްމީދެއް ނެތުމެވެ. މިޔަކީ އެމީހުންގެ އަތްފޯރާފަށުގައި އޮތްކަމެއް ނޫނެވެ. އެހެންކަމުން، މަހުގެ މުސާރަ ލިބުމުން، އައު ފޯނެއް ގަތުން ނޫނީ، ދަރަންޏަށް ނެގި، ސައިކަލުގެ އިންސްޓޯލްމެންޓް ދެއްކުން ނޫނީ ބޮޑު ކަމެއް ނޯވެއެވެ. ދެން އޮތީ ވަގުތީ މަޖަލެވެ. ގިނަ ފަހަރަށް މިކަންދަނީ، ފާހިޝްކަންތަކަށް މަގުފަހިވެގެންނެވެ. މިހެން ކަމުން އަމާޒެއްނެތި ޒުވާނުން އޮޔާގޮސް ޑްރަގްތެރެއަށް ގެބި ހަލާކުވެދެއެވެ. 2012 ވަނައަހަރުގެ7ފެބުރުރީ އައި އިރު، ޒުވާނުންނަށް ވަނީ އައު ކުލަތަކެއް އުދަރެހުން ފާއްދާލާ ފައެވެ. "ބަޅިދާ ކޮކާ ދިހުން އަރާ އުދުހޭ ހިތުން ވެގެން އުފާ، ހުޅިރީތި މާބުރާއެކީ ގޮސްގެން މަޒާ" ނަގަން ފަށާފައެވެ. މީއަކީ، އެބުނާ ތިރީސް އަހަރު ދުވަހުގެ ތެރޭން ބައެއް ރޭރޭ ތީމުގޭ ބަސްބުރިން ބެހި 35 ތަށިބަރިން ކާން ލިބުނު މީހުންނެއް ނޫނެވެ. ނޫނީ މީއަކީ، ފޮނުވި އާދޭހުގެ ސީޓީއަކަށް ސްރީލަންކާގެ ދެކޮޅު ޓިކެޓާއި 300 ޑޮލަރު ލިބުނު ހަރު މީހުންނެއް ނޫނެވެ. އެފަދަ މީހުންނަކަށް "އުސްތާޒުންނާއި ޢާލިމުން އުދަބާއުނާ ޝާޢިރުން، މުސްލިމުތަކުންގެ މުރުޝިދުން ޢިލްމީ ބަހުސް" ކުރާކަށް ބޭނުމެއް ނުވެއެވެ. އެމީހުން އަޑުއަހަން ބޭނުންވީ ޝަހާދަތް އިނގިލި މައްޗަށް ދިއްކޮއްލާފައި ގޮވާލި ގޮވާލުމެވެ. އެއީ، ބައު ގޮވާލުމެކެވެ. އާދެ މީގެ ހާހާ ތިންސަތޭކަ ފަސްދޮޅަށް އަހަރުގެ ކުރިން އޭރުގެ އިސްލާމީ ޚަލީފާ ގަތުލުކޮށްލި ބަޢާވާތުގައިވެސް ގޮވި ގޮވުމެވެ.\nރައްޔިތުންގެ ސަރުކާރު ނުވަތަ އެމްޑީޕީގެ ސަރުކާރު އައުމުން، ކުރިންވެސް ދެންނެވިހެން ރައްޔިތުން ތިބީ ދުވަހަކުވެސް ނުފެނުނު، މިނިވަންކަމަކާއި ފާގަތި ކަމެއްގައެވެ. ދުނިޔެ މިގަރުނުގައި ދުށް އެންމެ ބޮޑު އިގުތިސާދީ ހީނަރުކަން ތަހައްމަލު ކުރަމުން ދިޔައިރު، ދިވެހި ރައްޔިތުންނަކަށް މި ދަތިކަމެއް އިހުސާސެއް ނުކުރެވެއެވެ. މަދަނީ މުއައްޒިފުންގެ މުސާރަ ބޮޑު ކުރިއެވެ. އަދި ކުޑަވެސް ކުރިއެވެ. އެކަމަކު، ކުރިން ލިބުނު އެއްޗަކަށްވުރެ ފަހުން ކުޑަކުރީމާ ލިބުނު އެއްޗެއްވެސް އެންމެ ކުރިއަށް ވުރެ މާބޮޑެވެ. އެހެންކަމުން ރައްޔިތުން ބަޣާވާތެއް ގެނައުމުގެ ބޭނުމެއްނެތެވެ. ބަޣާވާތް ކުރުމުގެ ފުރަތަމަ ސަބަބު ނެތި ދިޔައީއެވެ.\nދެން އޮތީ ދެވަނަ ސަބަބެވެ. އެއީ ވަކިބައެއްގެ އަމިއްލަ އެދުމެވެ. އެމީހުންގެ މުއްސަދިކަމާއި ޖާހު އިތުރު ކުރުމެވެ. މިއީ އަބަދުވެސް ގޯޅި ކަންމަތީގައި ފިލާ އޮންނަ ކަމެކެވެ. ދަނޑިވަޅު ބަލަބަލައެވެ.\nއިންސާނުންނަކީ، ދަހިވެތި ހިތް ނުފުރޭ ބަޔެއްކަމަށް ވާތީއެވެ. "ހަމަކަށަވަރުން އެ އިންސާނާވީ އަނިޔާވެރި، ތަންދޮރު ނުދަންނަ މީހަކު ކަމުގައެވެ." ގިނަފަހަރަށް އެ އިންސާނާއަށް ހެޔޮއެދެނީ ކާކުކަންވެސް ނޭނގެއެވެ. ބޭބެ ކޮއްކޮމެން ދެބައިވެދެއެވެ. އަމިއްލަ ދަރިންވެސް ދެބައިވެ ދެކޮޅުވެރީންނާއި ގުޅިދެއެވެ.\n7 ފެބްރައަރީގައި މިގެނައި ބަޣާވާތަކީ، މި ދެންނެވި ސަބަބަށްޓަކައި ގެނައި ބަޣާވާތެކެވެ. އެކަމަކު، މިއީ، ރާއްޖޭގައި ގެނެވުނު ފުރަތަމަ ބަޣާވާތެއް ނޫނެވެ. އެތަކެއް ބަޣާވާތް ރާވާ ހިންގަން މަސައްކަތް ކުރިއެވެ. މީގެ ތެރޭން ގިނަ ބަޣާވާތް ވީ ނާކާމިޔާބެވެ. އެހެންވީއިރު، މި ބަޣާވާތް ކާމިޔާބު ބަޣާވާތަކަށް ހެދުނީ ކިހިނަކުން ހެއްޔެވެ؟\nއެހެންކަމުން މީ ދަސްކުރަން ރަނގަޅު މޮޑެލް އެކެވެ. މި ބަޣާވާތުގެ ސީދާ ހަރަކާތް ފެށިފައިވަނީ، އިސްލާމް ދީން ހިމާޔަތް ކުރުމުގެ ނަމުގައި 23 ޑިސެމްބަރު އިއްތިހާދުގެ ނަމުގައި އެއްވި މުޒާހަރާއިންނެވެ. މީ އަބަދުވެސް ރާއްޖޭގައި މިކަން ހިނގާގޮތެވެ. ޝަމްޝުއްދީނުގެ ވެރިކަން ވައްޓާލަން ގޮވީ، "ބޭކަލުން ބޭނުމީ، އިސްލާމް ދީން ހެއްޔެވެ؟ ނޫނީ، ޝަމްޝުއްދީން ހެއްޔެވެ؟" މުޙައްމަދު އަމީން މަރާލި ދުވަހު ގޮވީ، "އަތިރީގޭ ބޮޑު ކާފަރު ރަށަށް އަރައިފިއެވެ. އިސްލާމަކު ހުރިއްޔާ ގުޅަކުޅޭ ފަސްގަނޑަށް ނިކުންނާށެވެ.\n23 އިއްތިހާދުގެ ގޮވެލި އޮތީވެސް މިގޮތަށެވެ. ޕޯސްޓަރުތަކުން ފެންނަން އޮތީ މުންނާރާ ހަނދުފަޅިއެވެ. އެއްވި މީހުންނަށް ފެންނަން ތިބީ ތުބުޅި ދިގު ޝޭޚުން ތަކެކެވެ. އެމީހުން ގޮވަމުން ގެންދިޔައީ ވެރިކަމުގެ ފަރާތުން އިސްލާމްދީނާއި ޚިލާފުވާ ވާހަކައެވެ. ޝޭޚުންގެ ފަހަތުގައި އެމީހުންނަށް ވާގިވެރި ވާން ތިބީ މަހުޖަނުންނެވެ. އިސްލާމްދީނުގައި ކަނޑައެޅިގެން ހުރި ހަރާމް ވިޔަފާރިން ލިބުނު ފައިސާއިން މުއްސަދިވި ޖާހިލުންނެވެ.\nމިއީ އިސްލާމީ ދައުލަތެއްގައި ބަޣާވާތެއް ކުރަން އައުގޮތެއް ނޫނެވެ. މީ ބައު މޮޑެލް އެކެވެ. އެކަމަކު، ކާމިޔާބު މޮޑެލް އެކެވެ. މިކަން ފުރަތަމަ ތަޢާރަފު ކުރީ އިސްލާމީ ދައުލަތުގެ ތިންވަނަ ޚަލީފާ، އުޡްމާން ބުނު ޢައްފާނު ގެ ޚިލާފަތުގައެވެ. ޔަހޫދީންނާއި ނަސޯރާއިންގެ ރޭވުމުންނެވެ. އެހެންކަމުން ހަނދާން އައު ކޮށްލުމަށް، އިސްލާމީ ތާރީޚްގެ އެ ސަފުހާ އަޑު އަހާލަމާތޯއެވެ؟ ޒުހައިރާ ގެ ސާފު އަޑުންނެވެ. އިސްލާމީ ތާރީޚްތައް ދިވެހިބަހުން ލިޔުއްވާ، ޢަބްދުﷲ ފާރޫޤް ހަސަންގެ ހިނގާ ގަލަންކޮޅުން ލިޔުއްވާފައިވާ "ޚުލަފާއުއް ރާޝިދޫން ގެ ތެރެއިން އުޡްމާން ބުނު ޢައްފާނު ރަޔިއައްﷲ ޢަންހް" މި ނަންކިޔާ ފޮތުންނެވެ.\n"ޤައުމެއްގެ އިޖްތިމާޢީ އަދި ސިޔާސީ ޙާލަތު އެފަދަ ކަމަކަށް ތަންދޭގޮތަށް އޮވެއްޖެނަމަ، އަދި ޢާއްމުންގެ ސިކުނޑިތަކަށް އެކަމުގެ އަސަރު ފޯރަމުން ގެންދާނަމަ، ދަނޑިވަޅުގެ ބޭނުން ހިފާ، އަމިއްލަ އެދުމުގެ މީހުންނަށް ތަޙްރީކެއްގެ ބާނީންގެ ސިފައިގައި ތެދުވުމުގެ ފުރުޞަތު ލިބެއެވެ. އެމީހުންގެ މަޞްލަޙަތު ތަކާއި ބޭނުންތައް ޙާޞިލްކޮށް އެބައިމީހުންގެ ތަޙްރީކު ކާމިޔާބު ކުރުމަށް ޤައުމުގެ ޙާލަތުގެ ފައިދާ ފުރިހަމަޔަށް ލިބިގަނެއެވެ. އެހެންކަމުން އެވަގުތު އިސްލާމީ އުންމަތުގެ ޙާލަތު އޮތްގޮތުގެ ފައިދާ ލިބިގަނެ މުސްލިމުން ބައިބައިކޮށް ފަސާދަކޮށްލުމަށްޓަކައި ތެދުވީ ޢަބްދުﷲ ބިން ސަބާ އޭ ކިއުނު ޔަހޫދީއެކެވެ.\nޢަބްދުﷲ ބިން ސަބާ އޭނާގެ އެންމެ ފުރުތަމަ މަސައްކަތަކަށް ހެދީ އުމައްޔަތު ވަންހަ އާއި ހާޝިމުވަންހަޔާ ދެމެދު ކުރީއްސުރެ އޮންނަ ވާދަވެރިކަން ދިރުވުމެވެ.\nޢަބްދުﷲ ބިން ސަބާއަށް މާލީ އެހީ ލިބެމުން ދިޔައީ ޔަހުދީންނާއި ނަޞާރާއިންގެ ފަރާތުންނެވެ. މުދަލާއި ފައިސާއަކީ އޭނާގެ ގާތުގައި ތަދު އެއްޗެއް ނޫނެވެ. އަދި މަދު އެއްޗެއްވެސް ނޫނެވެ. އޭނާ އިސްލާމީ އުންމަތުގެ ކަންކޮޅުތަކުގައި ބުރުޖަހާން ފެށިއެވެ. އުޡްމާން ބުނު ޢައްފާނު ރަޔިއައްﷲ ޢަންހް އާ ދެކޮޅަށް ޕްރޮޕެގެންޑާގެ މަސައްކަތް ހަލުއިކަމާއި އެކު ހިންގާން ފެށިއެވެ. އޭނާ އިސްލާމީ ދައުލަތުގެ ކޮންމެ ޕްރޮވިންސްއެއްގައި އޭނާގެ މަރުކަޒެއް އުފެއްދިއެވެ. އޭނާގެ ވާހަކަތައް ފަތުރާ މީހުންވެސް އުންމަތުގެ ކަންކޮޅުތަކަށް ދަތުރުކުރަމުން ގެންދިޔައެވެ. އަމީރުލް މުއުމިނީން އާއި އެކަލޭގެފާނު ޢައްޔަން ކުރައްވާފައި ތިއްބެވި ގަވަރުނަރުންނާއި ބެހޭގޮތުން ޒަހަރު ފަތުރަމުން ގެންދިޔައެވެ.\nމިފޮތުގައި ޕްރޮފެސަރު ޚާލިދު ޕަރުވޭޒު އާއި ހަވާލާ ދެއްވާ ލިއުއްވާފައި ވެއެވެ. "އުޡްމާން ބުނު ޢައްފާނު ރަޔިއައްﷲ ޢަންހް ބޭނުންފުޅުވިނަމަ، ފިތުނަވެރީންގެ މަދުމީސްކޮޅެއް ބާރުގެ ބޭނުންފުޅު ކުރައްވައިގެން ހަމަޔަށް އަޅުއްވައިލެއްވިއްޖައީހެވެ. ނަމަވެސް އެކަލޭގެފާނުގެ މަޑުމައިތިރި މިޒާޖުފުޅުގެ ބޭނުން ހިފައިގެން އެކަލޭގެފާނު ބަދުނާމު ކުރިލެއް ވަރުގަދަކަމުން އެތައް ބަޔަކު އެކަލޭގެފާނުގެ ލޭފޮދަށް ފެންބޮވައިގަތެވެ."\nތިޔަބޭފުޅުން ތިޔައެއްސެވީ، އިސްލާމީ ޚިލާފަތުގެ ތިންވަނަ ޚަލީފާ، ރަސޫލުއްﷲ (ޞޢވސ) ގެ ދަނބިދަރިކަލުން ޒުއްނޫރައިނި އުޘްމާން ބުނު ޢައްފާން ގަތުލުކޮށްލި ބަޣާވާތުގެ ވާހަކައެވެ. މި ބަޣާވާތަށް ފަހު، އިސްލާމީ އުއްމަތް އެއްގަލަކަށް ދުވަހަކުވެސް ނޭރެއެވެ. މި ބަޣާވާތް ގެނައީ ޢަބްދުﷲ ބުނު ސަބާ އޭ ކިޔާ މީހެކެވެ. އޭނާއަށް އެހީތެރިވާން ތިބީ، ޔަހޫދީންނާއި ނަސޯރާއިންގެ މަހުޖަނުންނެވެ. ބޭރުފުށުން އިސްލާމްކަން ފާޅުކުރާ މުނާފިގުންވެސް ބައިވެރިވާނޭކަން ޔަގީނެވެ. މިއަދުވެސް މެދުއިރުމަތިން ފެންނަ ފަނާކުރަވި މަންޒަރަކީ، މި ދެންނެވި ބަޢާވާތުގެ އަސަރެވެ.\nއެކަން ފެށިގަތީ ދޮގު ސިޓީ އަކުންނެވެ. އަދި އެއްވި މީހުންގެ ތެރެއިން މީހަކު މަރާފިއޭ ގޮވާ ހަޅޭއްލާން ފެށުމުންނެވެ އެއީ، އޭރުގެ މީޑިއާއެވެ.\n7 ފެބުރުއަރީގައިވެސް ގޮވީ ފުލުހަކު މަރައިފިއޭ ދަނގަޑެއް ހަރައިފިއޭ އެވެ. ގޮވި މީހެއްގެ ފޮޓޯއެއް ނުފެނެއެވެ. އެކަމަކު ޓީވީއިން އެ އަޑު ފޮނުވަމުން ގެންދިޔައެވެ. އޭރުގެ ވަޒީރުންނާއި އިސް މަޤާމުތައް ހަވާލުކުރައްވައިފައިވާ ބޭފުޅުންގެ ފޮޓޯ ބައެއް ޓީވީއިން ދައްކަމުން ގެންދިޔައީ އެކޮޅުކޮޅުންނެވެ. ބޮޑެތި ކޮރަޕްޝަންގެ އިލްޒާމްތައް އަޅުވައި، އާއްމުންގެ ހިތަށް ނުގެނޭވޭނޭ ފަދަ އަދަދުތަކުގެ ވީޑިއޯ ޕްރެޒެންޓޭޝަން ހަދަމުން ދިޔައެވެ.\nރާއްޖޭގައި މިގެނައި ބަޣާވާތް ބިނާކޮށްފައި އޮތީ ހަމަ ކުރިން ދެންނެވި މޮޑެލްގެ މައްޗަށެވެ. ލާދީނީ ގޮވުމާއި އިސްވެރީން ބަދުނާމު ކުރުމުގެ މައްޗަށެވެ. ދީން ހަތިޔާރަކަށް ހަދައިގެންނެވެ. ސުވާލަކީ ރާއްޖޭގައި ޢަބްދުﷲ ބުނު ސަބާގެ ދައުރު އޭރު އަދާކުރީ ކާކު ބާވައެވެ؟ މި މީހުންގެ މަސައްކަތަށް ތެޔޮޖަހަން ތިބީ ކޮން ބައެއް ބާވައެވެ؟\n7 ފެބުރުއަރީގެ ބަޢާވާތަށް ފަސް އަހަރު ފުރިފައިވާއިރު، ދިވެހިންގެ ހާލުއޮތީ ކިހިނަކުން ތޯއެވެ. ގިރިތަކާއި ފަޅުތަކާއި ފަރުތައްތައްވެސް ވިއްކާ ނިމިއްޖެއެވެ. މިހާރު ބާރަށް ސިންގަޕޫރަށް ވިއްކަނީ، ސޮވެރީން ބޮންޑް އެވެ. މި ވިކެނީއަކީ ގައުމުގެ އިސްތިގުލާލް ކަމަކަށް ނުވެއެވެ. ދައުލަތުގެ ތިޖޫރި ހުސް ވެސްޖެއެވެ. ތިޖޫރި ހުރި ތާންގައި އޮތީ ހަމަ ވަޅުގަނޑެކެވެ. އެކަމަކު އެތަން ކޮންނަށް އެހީވީ މިކަން މިހެން ވާނޭ ބުނި މީހާއެވެ. ގައުމު މިއޮތީ ފާލުން ނެއްޓިފައެވެ.\nމީ ތަފުސީލެއް ބޭނުންވާ ކަމެއް ނޫނެވެ. މޫނުމަތި ރީތިކުރަން ކިތަންމެ ޚަރަދެއް ކުރިޔަސް ދެން އެކަމެއް ނުވާނެއެވެ. ކޮމަންވެލްތައް ގޮންޖެހިދާނެއެވެ. ޔޫއެން އަށް ގޮންޖެހިދާނެއެވެ. އެދުވަހު ގައުމައްޓަކައި ނިކުތް ސިފައިން މިއަދު ކޮބައި ހެއްޔެވެ؟ އެމީހުންގެ ގައިގައި ހިގަނނީ ވަތަނީ ލޯބި ހެއްޔެވެ؟ ނޫނީ އެހެން ގޮތަކުން އުފެދިފައިވާ ލެއެއް ހެއްޔެވެ؟ ގިޑިގެ ތަކެއް ހެން އެބޭފުޅުން ފެންނައިރު، އެބޭފުޅުންގެ ވާޖިބު ފުރިހަމައަށް އެދުވަހު، ނޫނީ މިއަދު އަދާވޭތޯއެވެ. ފުލުހުން ނުކުތީ، ޣައިރު ގާނޫނީ އަމުރަކަށް ބޯ ނުލަބާ ށޯލައެވެ. މިއަދު މި ހިތްވަރުގަދަ މީހުން ބޯލަބަނީ ކޮންއެއްޗަކަށް ބާވައެވެ؟\nބަޣާވާތަށް އެހީވި މީހުންގެ ރުހުމާއެކު ރާއްޖޭގެ އަތޮޅެއް ވިއްކާލި ވާހަކަވެސް އެބަ އިވެއެވެ. ދިވެހީން އުޅޭނޭ ބިން މަދު ނޫންކަމަށް މިހާރުގެ ރައީސް ވިދާޅުވެއެވެ. އެކަމަކު، ދިވެހިރާއްޖެ ޖުމުހޫރިއްޔަތަކަށް ބަދަލު ކޮށްލި ރައީސް މުޙައްމަދު އަމީން ވިދާޅުވެފައި ވަނީ، އޭރުވެސް މާލެ އޮތީ ތޮއްޖެހިފައި ކަމަށެވެ.\nދިވެހި އުއްމަތަށް އޮތް ބޮޑު ސުވާލަކީ، މި ދިޔަ ފަނާކުރަނިވި ބަޣާވާތަށް ފަހު، މި ގައުމު އެއްބައި ކުރެވިދާނޭ ހެއްޔެވެ؟ އަދި ދެން ބަޣާވާތެއް ގެންނަން ބަޔަކު ނޫޅޭނޭ ވަރުގެ އަދަބެއް ބާޣީންނަށް ދުވަހަކުވެސް ދެވިދާނޭ ބާވައެވެ؟ ޢަދުލުވެރި ފަނޑިޔާރުން މިހާރު އެބަ ތިބި ބާވައެވެ؟\nފެބުރުއަރީ7މާޒީވެ ހިނގައިދާނެއެވެ. އެ ހަނދާން ވެސް ނެތި ހިނގައިދާނެއެވެ. އެކަމަކު، ދިވެހީން މިނިވަންކަމަށް ކުރާ އުއްމީދު ހުއްޓާލެވިދާނޭ ހެއްޔެވެ. އެމީހާގެ ހަމަ އިސްކޮޅަށް ދެމިލާ، ހަލާލު މަސައްކަތުން އަނބިދަރީންގެ ކަންތައް ބަލަހައްޓާނޭ ދިވެހި ދަރިންތަކެއް އުފެދި ދާނެބާއެވެ؟ ގެއަށް މިގެންނަ ލާރިއަކީ، ހަލާލު ގޮތަކަށް ހޯދި ލާރިހޭ އަހާނޭ އަތްބެއް ހަމަ އުޅެފާނޭ ހެއްޔެވެ؟


ފުޓްބޯޅަ ދަނޑުގެ ލައިޓް މާސްޓްތަކުގެ ބުޑުތައް އަޅަންފަށައިފި – Nilandhe\nނިލަންދޫ ފުޓްބޯޅަ ސްޓޭޑިއަމްގައި ލައިޓް ޖެހުމަށް ކުރަންޖެހޭ މަސައްކަތުގެ ތެރެއިން ފުރަތަމަ ލައިޓް މާސްޓްގެ ބުޑު އެޅުމުގެ މަސައްކަތް މިއަދު ފަށައިފިއެވެ. އެގޮތުން، ފުރަތަމަ ބުޑުގެ ކޮންކްރީޓް މަސައްކަތް މިއަދު ނިމޭނެކަމަށް ކޮންޓްރެކްޓަރ ހާމަކުރެއްވިއެވެ.\nގާތްގަނޑަކަށް 1 މިލިޔަން ރުފިޔާގެ މި މަސައްކަތުގެ ކޮންޓްރެކްޓަރަކީ އެޓިޓިއުޑް ޕްރައިވެޓް ލިމިޓެޑެވެ.\nނިލަންދޫ ސްޓޭޑިއަމްގައި ލައިޓް ޖެހުމަށް ރައީސް ޔާމީންގެ ސަރުކާރުން ހިންގާ މި މަޝްރޫޢުގެ ތެރެއިން، ޖުމްލަ6މާސްޓްޖަހައި 32 ލެޑްލައިޓް ހަރުކުރާނެއެވެ. ޕްރޮޖެކްޓްގެ ކޮންޓްރެކްޓްގައިވަނީ 100 ވޮޓްގެ ލެޑްލައިޓް ޖެހުންކަމަށް ވިޔަސް، ހަރުކުރާނީ 200 ވޮޓްގެ ލައިޓް ކަމަށް ކޮންޓްރެކްޓަރ މީގެކުރިން ހާމަކުރައްވާފައިވެއެވެ.\nނިލަންދޫ ބޮއި 25 ޑިސެމްބަރ 2016 ކުރިން 2:39 pm\nވައިސަރީ! ރައީސްޔާމީންގެ ފަހަތްޕުޅުގައި މަގޭރިންގެ އެމްޕީ ކުރަމުންދާ ބުރަ އަދި މިންނެތް މަސައްކަތުގެ ނަތީޖާ މިދަނީ ފެންނަމުންނެވެ. ރަށުން ބިންވެސް ހިއްކާއި ބޮޑު ބަނދަރެއް ހަދަނީއެވެ. ފުޓްސެލް ދަނޑުގެ މަސައްކަތް ކުރިޔަށް ދަނީއެވެ. ސްކޫލުގެ އާޢިމާރާތުގެ މަސައްކަތް ވެސް ކުރިޔަށް ދަނީއެވެ. ދެން އޮތީ އެއަރޕޯޓްގެ މަސައްކަތެވެ. ރައީސް ޔާމީނާއި އެމްޕީ ޑރ.ޚަލީލް އަށް އައްސަރިބަހުން ސާބަހެވެ.


ސަރުކާރުގެ ބޭނުމަކީ ޔާމީންގެ މުދަލާއި ގެކޮޅު ދައުލަތަށް ނެގުން: އިދިކޮޅު – Dhuvas Online\nއިދިކޮޅުން ކާނިވާގައި އެންމެ ފަހުން ބޭއްވި ބޮޑު އެއްވުން --\nސަރުކާރުގެ ބޭނުމަކީ ޔާމީންގެ މުދަލާއި ގެކޮޅު ދައުލަތަށް ނެގުން: އިދިކޮޅު\nމަނީ ލޯންޑްރިން އާއި ޓެރަރިޒަމަށް ފައިނޭންސް ކުރުމުގެ ކުށުގައި ދައުލަތަށް ނަގާ މުދަލާ މެދު އަމަލުކުރާނެ ގަވައިދެއް އެކުލަވާލައި އަމަލު ކުރަން ފެށީ ކުރީގެ ރައީސް އަބްދުﷲ ޔާމީންގެ މުދަލާއި ގެދޮރު ދައުލަތަށް ނެގުމުގެ ބޭނުމުގައި ކަމަށް އިދިކޮޅު ކޯލިޝަނުން ބުނެފި އެވެ.\nއެ ގަވައިދު އެކުލަވާލާފައި ވަނީ މޯލްޑިވްސް މަނިޓަރީ އޮތޯރިޓީންނެވެ. އެ ގަވައިދަށް މިދިޔަ ހޯމަ ދުވަހު ވަނީ އަމަލު ކުރަން ފަށާފައި އެވެ.\nއިދިކޮޅު ޕީޕީއެމް/ ޕީއެންސީ ކޯލިޝަނުން ނެރުނު ބަޔާނެއްގައި ބުނެފައިވަނީ ޔާމީންގެ މުދަލާއި ގެކޮޅު ދައުލަތަށް ނެގުމަށް ސަރުކާރުން ދުރާލާ ރާވައިގެން މަސައްކަތް ކުރަމުންދާ ކަމަށެވެ. އެމްއެމްއޭއިން ގަވައިދެއް އެކުލަވާލީ އެކަމަށް އެއްބާރުލުން ދިނުމުގެ ގޮތުން ކަމަށް ތުހުމަތުކޮށްފައިވެއެވެ.\nކޯލިޝަނުން ބުނީ އެއީ ސަރުކާރު ބަލިކަށީވެ ތާއީދު ކުޑަވަމުންދާތީ ނިންމި ނިންމުމެއް ކަމަށެވެ. އެގޮތުން ސަރުކާރާއި ދެކޮޅަށް މަަސައްކަތް ކުރާ ކޮންމެ ފަރާތަކަށް އަމާޒު ކުރާ ހަތިޔާރަކަށް އެ ގަވައިދު ވާނެ ކަމަށް ބުނެފައިވެ އެވެ.\nޔާމީން މިނިވަން ކުރުމަށް ގޮވާލާ ބަޔާނުގައި އތުރުރަށް ބުނެފައިވަނީ ސަރުކާރު ބަދަލުވުމުން މިހާރު ސަރުކާރުގެ ވެރިންނަށްވެސް މި ދުވަހާއި ކުރިމަތިލާން ޖެހޭނެ ކަމަށެވެ.\nދައުލަތަށް މުދާ ނެގުމާއި ބެހޭ ގަވައިދަކަށް އަމަލު ކުރަން ފަށާފައިވާއިރު ރައީސް ޔާމީންގެ މައްޗަށް މަނީ ލޯންޑަރިންގެ ކުށް ސާބިތުވާ ކަމަށް ކަނޑައަޅައި ފަސް އަހަރުގެ ދުވަހުގެ ޖަލު ހުކުމެއް ވަނީ އިއްވާފައި އެވެ. އަދި ފަސް މިލިއަން ރުފިޔާއިން ޖޫރިމަނާކޮށްފައިވެ އެވެ.\nމި ފައިސާ ރައީސް ޔާމީންގެ ފަރާތްޕުޅުން މުއްދަތު ހަމަވި އިރު ނުދައްކަވާ ކަމަށް އޭޖީ އޮފީހުން މީގެ ކުރިން ބުނެފައިވެ އެވެ.\nThikan kuran lasvehjje\nފޮރިން މިނިސްޓްރީގެ މުވައްޒަފުންނަށް މަޢުލޫމާތު ދިނުމުގެ ބައްދަލުވުމެއް އިންފޮމޭޝަން ކޮމިޝަނުން ބާއްވައިފި\nމާލޭގެ ޕާކުކުރުމާއި ޓްރެފިކްގެ މައްސަލަތަކަށް ޙައްލު ހޯދުމަށް ކުރަމުންދާ މަސައްކަތްތަކާ ގުޅޭގޮތުން ނައިބު ރައީސް މަޝްވަރާ ކުރައްވައިފި\nމަޖިލީހުގެ ތިން ވަނަ ދައުރުގެ ޖަލްސާތައް ފަށަން ތައްޔާރު ވެއްޖެ


26 Aharuge Zuvaanaku Gelligen Hoadhany\n26 އަހަރުގެ ޒުވާނަކު ގެއްލިގެން ހޯދަނީ\nއުމުރުން 26 އަހަރުގެ ޒުވާނަކު ގެއްލިގެން ފުލުހުންނަށް ރިޕޯޓު ކުރުމާ ގުޅިގެން އެ މީހާ ހޯދުމުގެ މަސައްކަތް ކުރަމުން ދާކަމަށް ފުލުހުން ހާމަކޮށްފިއެވެ.\nގެއްލިގެން ހޯދަމުންދަނީ އދ. ކުނބުރުދޫ، ފެހިގެ، އަޙްމަދު ނައުފަލް (26އ) އެވެ.\nމި ޖުލައި މަހުގެ 26 ވަނަ ދުވަހުން ފެށިގެން އާއިލާއަށް އޭނާގެ އެއްވެސް ޚަބަރެއްނުވާ ކަމަށާއި ވީނުވީއެއް ނޭނގި ގެއްލިގެން އާއިލާގެ ފަރާތުން ފުލުހުންނަށް މިކަން ރިޕޯޓުކުރުމާ ގުޅިގެން އޭނާ ހޯދުމުގެ މަސައްކަތް ފުލުހުން ދަނީކުރަމުންނެވެ.\nއަޙްމަދު ނައުފަލްގެ ޚަބަރެއް އެންމެ ފަހުން ވީއިރު އޭނާ އުޅެމުންއައީ ރައްޓެއްސަކާއެކު މާލޭގައި ކަމަށް އާއިލާއިން ފުލުހުންނަށް މައުލޫމާތު ދެއެވެ.\nމީގެ އިތުރުން ނައުފަލްގެ އާއިލާއިން އޮންލައިން ނޫހަކަށް މަޢުލޫމާތު ދެމުން ބުނެފައިވަނީ ނައުފަލް ގެ ޚަބަރެއް ނުވާތާ3ދުވަސް ވެފައިވާ ކަމަށާއި، އެންމެ ފަހުން އޭނާ އާއި ގުޅުނު އިރު ހުރީ ހުޅުމާލޭގައި ކަމަށެވެ.\nނައުފަލްއާ ބެހޭ އެއްވެސް މައުލޫމާތެއް ލިބިފައިވާ ފަރާތެއްވާނަމަ ލަސްނުކުރައްވައި އެ މައުލޫމާތެއް ފުލުހުންގެ ހޮޓްލައިން ނަންބަރު 3322111 އަށް ނުވަތަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަންބަރު 9631696 އަށް ގުޅުއްވައި ހިއްސާކޮށްދެއްވުމަށް ފުލުހުން ވަނީ އެދިފައެވެ.


America in dhen ehi vaanee wekuveri gaumutakah ekani - Trump - One Online\nއެމެރިކާގެ ރައީސް ޓްރަމްޕް އ.ދ ގައި ވާހަކަފުޅު ދައްކަވަނީ ފޮޓޯ: އެން ވައި ޑެއިލީ\nއެމެރިކާއިން ދެން އެހީވާނީ އެކުވެރި ޤައުމުތަކަށްއެކަނި - ޓްރަމްޕް\nއެމެރިކާއިން ދެން އެހީވާނީ އެކުވެރި ޤައުމުތަކަށްއެކަނި ރައީސް ޓްރަމްޕް ވިދާޅުވެއްޖެ އެވެ.\nއެމެރިކާގެ ނިއުޔޯކްގައި ހުންނަ އ.ދ ގެ ޖެނެރަލް އެސެމްބްލީގައި ތަގުރީރު ކުރަމުން ޓްރަމްޕް ވަނީ އެމެރިކާއިން އެހީވާ ގައުމުތައް އަލުން ބަލައި ރިވިއު ކުރުމަށް ސަރުކާރުގެ ސެކެޓްރީ ޖެނެރަލް ޕޮމްޕިއޯއަށްް އަންގާފައެވެ.\n"އެމެރިކާ އަކީ މިހާތަނަށް ދުނިޔޭގައި އެންމެގިނަ ގައުމުތަކަށް އެހީވާ ގައުމު، ވަރަށް މަދު ބަޔަކު އެކަން ދެކި އަހަރުމެންނަށް އެއްޗެއް ދެނީ. މިހެންވެ ބޭރު އެހީތަކާއި މެދު ވާހަކަ ދައްކަން މިޖެހުނީ" ޓްރަންޕް ވިދާޅުވިއެވެ.\nދުނިޔޭގެ ދެވަނައަށް އެންމެ ބޮޑު އިގްތިސާދެއް އޮންނަ އެމެރިކާއިން ދަނީ ދުނިޔޭގެ އެކި ގައުމުތަކަށް ފައިސާގެ ގޮތުންނާއި އެހީގެ ދަށުން އެހީތެރިކަން ފޯރުވަމުންނެވެ. އެމެރިކާއިން ދަނީ އެގައުމުގެ ސަލާމަތީ ބާރުތައް ފޮނުވައިގެން ވެސް ގައުމުތަކުގައި ބޭސްތައް ހަދައި ގައުމުތަކުގެ ސަލާމަތީ ކަންތައްތައް ބަލަމުންނެވެ. ޓްރަމްޕް ގެ ވާހަކަފުޅުގައި އޭނާ ވަނީ އެމެރިކާއިން ސަލާމަތީ ގޮތުން އެހީވަމުންދާ ޤައުމުތަކުން އެމެރިކާ އަށް ދައްކަންޖެހޭ ފައިސާ ދެއްކުމަށް ވެސް ގޮވާލައިފައެވެ.\n'ދަ ބޯރގަން ޕްރޮޖެކްޓް' އިން ހާމަކުރާ ގޮތުގައި މިއަހަރު އެންމެ ގިނައިން އެހީތެރިކަން ދީފައިވާ ޤައުމުތަކުގެ ތެރޭގައި އިޒްރޭލު، މިސްރު އަދި ޖޯޑަން ހިމެނެއެވެ. އިސްރާއިލަށް 3.1 ބިލިޔަން ޑޮލަރުގެ އެހީ ދީފައިވާއިރު މިސްރަށް 1.39 ބިލިޔަން ޑޮލަރު އަދި ޖޯރޑަން އަށް 1 ބިލިޔަން ޑޮލަރުގެ އެހީ ދީފައި ވެއެވެ. އެމެރިކާއިން މިހާތަނަށް ވެސް އެންމެ ގިނައިން އެހީ ވެފައިވަނީ އެޤައުމަށް އ.ދ ގައި ލިބިފައިވާ މަޤާމް ދިފާއުވުމަށް އެހީވާ ގައުމުތަކަށެވެ.


Fuluhun ge aniyaaverikah huttuvaa! | Mihaaru\nސުޕްރީމް ކޯޓުން މިދިޔަ އަހަރުގެ ފެބުރުއަރީ 1 ގައި ނެރުނު އަމުރު ތަންފީޒު ކުރުމަށް ގޮވާލައި އޭރު އިދިކޮޅު ހަރަކާތުން އެމްޑީޕީގެ ހަރުގެ ކައިރީގައި ބޭއްވި އެއްވުން ރޫޅާލުމަށް ފުލުހުން ހަރަކާތްތެރިވަނީ.---ފޮޓޯ: ނިޝާން އަލީ/މިހާރު\nފުލުހުންގެ އަނިޔާވެރިކަން ހުއްޓުވާ!\n08 ޖުލައި 2019 - 08:21 32 comments\nކުށަށް އިއުތިރާފްވި ނަމަވެސް އިއްވީ އެންމެ އިންސާފުވެރި ހުކުމް ކަމަކަށް އަދިވެސް ނާސިރާ އަލީ ގަބޫލެއް ނުކުރެ އެވެ. މީގެ ހަތަރު އަހަރު ކުރިން 2015 އަހަރު، އޭރުގެ ސަރުކާރާ ދެކޮޅަށް، މެއި 1 ގައި ކުރި ބޮޑު މުޒާހަރާގެ ތެރެއިން ނާސިރާ ހައްޔަރުކުރީ ފުލުހަކަށް ހަމަލާ ދީގެންނެވެ.\nއޭނާގެ ކުށަކީ މުޒާހަރާގެ ތެރެއިން، ކުޑަ ކޯކު ފުޅިއެއް ފުލުހަކާ ދިމާއަށް އެއްލައި މާރާމާރީ ހިންގުމެވެ. އެކަމަކު ހުކުމް އައީ "ތޫނު އެއްޗަކުން" މާރާމާރީ ހިންގި ކަމުގެ ތުހުމަތުގައި ފަސް އަހަރު ދުވަހަށް ޖަލަށް ލާށެވެ. އުމުރުން ފަސް އަހަރާއި ހަ އަހަރުގެ ކުޑަ ދެ ކުދިންގެ މަންމައަށް ކުރި އެ ހުކުމަށް ގިނަ ބަޔަކު އޭރު ވެސް ފާޑުކިޔެވެ. ނާސިރާ މިނިވަންވީ، ބަންދުގައި ހުންނަތާ ދެ އަހަރެއްހާ ދުވަސް ފަހުންނެވެ. އެކަމަކު އެ ދުވަސްތައް އަދިވެސް އޭނާ ސިފަކުރަނީ ހަޔާތުގެ އެންމެ ކަޅު ދުވަސްތަކުގެ ގޮތުގަ އެވެ.\n"ފުޅި އެއްލައިގެން ޕޮލިސް މީހާއަށް އެއްވެސް އަނިޔާއެއް ނުލިބޭ، އެކަމަކު ތޫނު އެއްޗަކުން މާރާމާރީ ހިންގި ކަމުގެ ތުހުމަތުގައި ފަސް އަހަރަށް ޖަލަށްލުން، އަޅުގަނޑު ދެކޭ ގޮތުގައި އެއީ ވަރަށް ބޮޑު އަދަބެއް،" ނާސިރާ ބުންޏެވެ.\n"އެ ދުވަހު ފުލުހުން އާއްމުންނަށް މާ އަނިޔާކުރި. މުގުރި ބުރިތަކުން ތަޅައި، ސީދާ ލޮލަށް ޕެޕާ ސްޕްރޭ ޖެހި. ކީއްވެ އެ މީހުންނަށް އެއްވެސް އަދަބެއް ނުލިބެންވީ؟"\nނާސިރާގެ އެ ސުވާލު ވެފައިވަނީ މި ދުވަސްވަރު އަނެއްކާވެސް އެންމެ ގިނަ ބަޔަކު ވާހަކަ ދައްކަމުން އަންނަ މައުލޫއަށެވެ. މިދިޔަ ހުކުރު ދުވަހުގެ ރޭ ހައްޔަރުކުރި މީހަކަށް، ކުލަ ހެދުމުގައި ތިބި ފުލުހުންގެ ބަޔަކު އަނިޔާކުރާ ވީޑިއޯއެއް އާންމުވުމާ އެކު، އެ ފުލުހުން ސަސްޕެންޑް ކުރަން މިހާރު ވަނީ ނިންމައިފަ އެވެ. އެކަމަކު ގިނަ ބައެއްގެ ޝަކުވާ އަކީ އެ ފަދަ ބޮޑު އަނިޔާތަކެއް ފުލުހުންގެ ފަރާތުން ލިބުމުން ވެސް ސަސްޕެންޝަނާ ހަމައިން މައްސަލަ ނިންމާލުމެވެ.\n"ޖިނާއީ ތަހުގީގު ކުރަން ޖެހޭ"\nސޯޝަލް މީޑިއާގައި ދައުރުވާ އެ ވީޑިއޯއިން ފެންނަ ގޮތުގައި މީހަކު ހައްޔަރު ކުރުމުގެ ތެރޭގައި ފުލުހުން އޭނާގެ ގައިގައި ކޮޅުފައިން އަދި އަތުގައި ގާބުރިއަކުން ވެސް ތަޅަ އެވެ. އަދި އަނިޔާވާ ގޮތަށް ބިންމައްޗަށް ވައްޓައި ގައިގެ އެކި ތަންތަނުގައި ތަޅާ މަންޒަރު ވެސް ފެނެ އެވެ. ފަހުން އާއްމުވި ފޮޓޯތަކުން ފެންނަ ގޮތުގައި އެ މީހާގެ އަތުގެ ކުޑަ ހުޅާ އެކު އަތް ހުރީ ވަރަށް ބޮޑަށް ދުޅަވެފަ އެވެ. އަދި ބުރަކައްޓާއި ގައިގެ އެކި ތަންތަން ވެސް ހުރީ ނޫފައި ގަނެ، ދުޅަވެފަ އެވެ.\nވީޑިއޯ އާއްމުވުމާ އެކު، ޕޮލިސް ކޮމިޝަނަރު މުހައްމަދު ހަމީދު ވަނީ އެއީ ބަލައިގަނެވޭނެ ކަމެއް ނޫން ކަމަށް ވިދާޅުވެފަ އެވެ. އަދި އެ މީހުން ސަސްޕެންޑްކޮށް، ފުލުހުންގެ ޕްރޮފެޝަނަލް ސްޓޭންޑަޑްސް އިން ތަހުގީގު ކުރުމުގެ އިތުރުން ހިއުމަން ރައިޓްސް ކޮމިޝަނަށް ވެސް ވަނީ ހުށަހަޅައިފަ އެވެ. އެކަމަކު، އެ ފުލުހުން ސަސްޕެންޑު ކުރި ކަމެއް މިހާތަނަށް ވެސް ފުލުހުން ނުބުނެ އެވެ.\nފުލުހުން މީހުން ހައްޔަރުކުރުމުގައި ފުލުހުން ބައެއް ފަހަރު އަނިޔާކުރޭ.-- ފޮޓޯ: ޕޮލިސް\nއެކަމަކު އާއްމުންގެ ޝަކުވާއަކީ، ފުލުހުންގެ ފަރާތުން އެހާ ބޮޑު އަނިޔާއެއް ލިބުމުން ވެސް އެ މީހުންގެ މައްޗަށް ޖިނާއީ ތަހުގީގެއް ނުހިންގުމެވެ. އެ އަނިޔާ އަށް ފަހު، ދެން އެ މައްސަލަ އޮތީ "ސިއްރެއް" ގެ ގޮތުގަ އެވެ. އެހެންވެ، ފުލުހުންގެ ތެރޭގައި އޮތް އަނިޔާކުރުމުގެ ސަގާފަތް ނިމުމަކަށް ގެންނަން ޖެހޭ ކަމަށް ކޮމިޝަނަރު ވިދާޅުވި ނަމަވެސް، އެކަމަށް އަމަލީ ސިފަ ގެންނެވުމަށް ހަމީދު މަސައްކަތް ނުކުރައްވާ ކަމަށް ބައެއް މީހުން ތުހުމަތު ކުރި އެވެ.\nގާނޫނީ ވަކީލު ހުސައިން ޝަމީމް ވިދާޅުވީ ފުލުހުން ހިންގި އެ އަމަލު، ހަތަރު ގާނޫނެއްގެ ދަށުން ޖިނާއީ މައްސަލައެއްގެ ގޮތުގައި ބެލޭނެ ކަމަށެވެ. އެއީ ގާނޫނުލް އުގޫބާތާއި އެންޓި ޓޯޗާ ގާނޫނާއި ގޭންގު ކުށްތައް މަނާކުރުމާ ބެހޭ ގާނޫނުގެ އިތުރުން ތޫނު ހަތިޔާރު ގެންގުޅުން މަނާކުރާ ކުރާ ގާނޫނެވެ. އެކަމަކު މީހަކަށް ގަސްދުގައި ބޮޑެތި އަނިޔާތަކެއް ދިން އެ އަމަލަށް، ފުލުހުންގެ އިސް ވެރިންގެ ސަމާލުކަން ލިބުނު ނަމަވެސް ޖިނާއީ ތަހުގީގެއް ނުހިންގަން މަސައްކަތް ކުރާތަން ފެނިވަޑައިގެން ކަމަށް އޭނާ ވިދާޅުވި އެވެ.\n"ސީޕީ ވެސް ވިދާޅުވީ އެ މައްސަލަ އެބަ ބަލަމޭ. އެންމެ ފަހަރަކު ވެސް ވިދާޅެއް ނުވޭ ޖިނާއީ ތަހުގީގެއް ހިންގާނަމެކޭ. ދެން އެޗްއާރުސީއެމާއި އެންއައިސީ [ނެޝަނަލް އިންޓަގްރިޓީ ކޮމިޝަން] އިން ތަހުގީގު ކުރާކަމަށް ވިދާޅުވި އިރު، އެ ދެ ތަނަކަށް ވެސް ޖިނާއީ ތަހުގީގެއް ނުހިންގޭނެ،" ޝަމީމް ވިދާޅުވި އެވެ.\nއޭނާ ވިދާޅުވި ގޮތުގައި ޖިނާއީ އިޖުރާއަތުގެ ގާނޫނުގެ ދަށުން، ޖިނާއީ ތަހުގީގެއް ހިންގާފައި ނޫނީ ކޯޓަކަށް މައްސަލައެއް ހުށައެއް ނޭޅޭނެ އެވެ. ޖިނާއީ ތަހުގީގެއް ނުހިންގާ ނަމަ، މައްސަލަ ނިމޭއިރު އެންމެ ބޮޑުވަރަކަށް ކުށްކުރި މީހުންނަށް ލިބޭނެ އަދަބަކީ ވަޒީފާ ގެއްލުމެވެ. އެއީ އިންސާފު ކަމަކަށް ޝަމީމް ދެކެވަޑައެއް ނުގަންނަވަ އެވެ.\nފުލުހުން އަނިޔާ ކުރާ މަންޒަރު ވީޑިއޯ ކުރި ކަމަށް ބުނެ، އެ ފުލުހުން އެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު ދިރިއުޅުއްވާ ގެއަށް ވަދެ، ބިރު ދައްކައި ވީޑިއޯ ޑިލީޓް ކުރުވަން މަސައްކަތް ކުރި ކަމަށް އޭނާ ވަނީ ވިދާޅުވެފަ އެވެ.\nސޯޝަލް މީޑިއާގައި ހިޔާލުފާޅު ކުރި ބައެއް މީހުން ވަނީ، އެކަން ކުރި ފުލުހުން އަދިވެސް ހައްޔަރު ނުކުރާތީ އެކަމަށް ފާޑުކިޔައިފަ އެވެ.\nކުށެއްގެ ތުހުމަތުގައި ފުލުހުން މީހަކު ހައްޔަރުކޮށްގެން ގެންދަނީ ---ފޮޓޯ: މިހާރު\nޝަމީމް ވިދާޅުވި ގޮތުގައި ހެކި ނައްތާލުމަށް މަސައްކަތް ކުރުމާއި މުޖުތަމައުގެ ސަލާމަތަށް ނުރައްކާވެދާނެ ކަމަށް ބަލައި ވެސް މިހާރު އެ މީހުން ހައްޔަރު ކުރަން ޖެހެ އެވެ.\n"އެ މީހުން މިހާރު ވެސް އެ ދަނީ ބިރު ދައްކަމުން. އެހެންވެ، އެއީ މި ވަގުތު ވެސް ބަންދުގައި ތިބެން ޖެހޭނެ ބައެއް. އަޅުގަނޑު ދެކޭ ގޮތުގައި މިހާރު ޖިނާއީ ތަހުގީގު ހިންގުން [ފުލުހުން] އެވޮއިޑް ކުރާ ގޮތުން އެކަން ކުރުމަށް ބޮޑު ހިތްވަރެއް އެ ދެވެނީ،" އޭނާ ވިދާޅުވި އެވެ.\n"އެއިން ދެވޭ މެސެޖަކީ ފުލުހުން މީހަކު ރޯނާ ކޮށްލިޔަސް، ބަންދު ނުކުރެވޭނެކަން. ސަސްޕެންޑް ކުރިޔަސް، އެކަން ހަނދާން ނެތޭ ފަހުން އަނެއްކާވެސް އަނބުރާ ވަޒީފާއަށް ނިކުމެވޭނެކަން،"\nގާނޫނީ ވަކީލު އަދި ރައްޔިތުންގެ މަޖިލީހުގެ ފޮނަދޫ ދާއިރާގެ މެމްބަރު މޫސާ ސިރާޖް ވިދާޅުވީ ހައްޔަރު ކުރާ މީހުންނަށް އަނިޔާކުރުމަކީ، އެ މީހުން ބަލަހައްޓަން ތިބޭ ފުލުހުންނާއި ކަރެކްޝަނަލް ސާވިސްގެ މުވައްޒަފުންގެ މެދުގައި އޮންނަ ޒަމާންވީ ސަގާފަތެއް ކަމަށެވެ. އެކަމަކު މިހާރު ގިނަ ބަޔަކު ޝަކުވާ ކުރަނީ، ޖަލުގައި އަނިޔާ ކުރުމަށް ވުރެ ހައްޔަރުކުރާ އިރު ލިބޭ އަނިޔާތައް އިތުރުވެގެން ކަމަށް އޭނާ ވިދާޅުވި އެވެ.\n"ހާއްސަކޮށް ޑްރަގްގެ މައްސަލަތަކުގައި މީހުން ހައްޔަރު ކުރާއިރު އާއި މުޒާހަރާތައް ރޫޅާލުމުގައި އެސްއޯ ފުލުހުން މީހުން ހައްޔަރު ކުރާއިރު އަނިޔާ ކުރޭ. މިކަންކަން ހުއްޓުވޭނީ އެކަން ކުރާ މީހުންނަށް ހައްގު އަދަބު ދީގެން،" ސިޔާސީ ގިނަ ކުށްވެރިންގެ ވަކީލެއްގެ ގޮތުގައި މަސައްކަތް ކުރައްވާފައިވާ ސިރާޖް ވިދާޅުވި އެވެ.\nއަނިޔާ ކުރާ ފުލުހުން ނުވަތަ ކަރެކްޝަނަލް ސާވިސްގެ އޮފިސަރުން ސަސްޕެންޑް ކުރުމަކީ ހައްގު އަދަބެއް ކަމަކަށް އޭނާ ވެސް ދެކެވަޑައެއްނުގަންނަވަ އެވެ. އޭގެ ބަދަލުގައި ޖިނާއީ ތަހުގީގެއް ހިންގައިގެން އެއަށް އެކަށީގެންވާ އަަދަބު ދީގެން ނޫނީ، އަނިޔާ ކުރުމުގެ ސަގާފަތަށް ނިމުމެއް ނާންނާނެ ކަމަށް ސިރާޖް ވިދާޅުވި އެވެ.\nމި ފަދަ މައްސަލަތަކުގައި، އާއްމު މީހާ އާއި ދައުލަތުގެ ބޮޑެތި މީހުންނަށް އޮންނަ އަދަބު ތަފާތު ވުމަކީ ވެސް ގިނަ ބައެއްގެ ކަންބޮޑުވުމެއް ކަމަށް އޭނާ ވިދާޅުވި އެވެ. އާއްމު މީހާ ރިހާކުރު ފުޅިއެއް ނަގައިގެން ޖަލަށް ހުކުމް ކުރާއިރު، ދައުލަތުގެ އިސް ބައެއް މުވައްޒަފުން ކިތަންމެ ބޮޑު ވައްކަމެއް ކުރިޔަސް އަދަބު ނުލިބުމަކީ ގިނަ ބަޔަކަށް އޮތް މާޔޫސްކަމެއް ކަމަށް ސިރާޖް ވިދާޅުވި އެވެ.\nއެމްޑީޕީގެ މުޒާހަރާއެއްގައި ބައިވެރިވި އަންހެނަކު ފޮނުވާލަން ފުލުހަކު މަސައްކަތް ކުރަނީ -- ފޮޓޯ: ހުސެއިން ވަހީދު/ މިހާރު\nއޭނާ ވިދާޅުވި ގޮތުގައި އާންމު މީހާ ކުށެއް ކުރީމައި ލިބޭ އަދަބަށް ވުރެ، ތަންފީޒީ އިދާރާއެއްގެ މީހާ ކުށް ކުރުމުން ލިބޭ އަދަބު ބޮޑުވާން ޖެހެ އެވެ.\nމަޖިލިހުގެ ކޮމިޓީތައް "ހިމޭނުން"\nމި ފަހުން އާންމުވި ފުލުހުންގެ އަނިޔާވެރި ވީޑިއޯއާ ގުޅިގެން ބައެއް މީހުންގެ އެހެން ޝަކުވާއެއް ވެސް އެބަ އޮތެވެ: ރައްޔިތުންގެ މަޖިލިހުގެ ކޮމިޓީތައް "ހިމޭނުން" އޮތުމެވެ.\nމިފަހަކަށް އައިސް މަޖިލިހުގެ ބައެއް ކޮމިޓީތަކުން ގެންދަނީ އެކި ކޮމިޝަންތަކާއި އިދާރާތަކުގެ އިސް ވެރިން ހާޒިރުކޮށް، ސުވާލުކުރަމުންނެވެ. އެކަމަކު ފުލުހުން އަނިޔާކުރާ ވީޑިއޯއާ ގުޅިގެން، މަޖިލިހުގެ ހިއުމަން ރައިޓްސް ކޮމިޓީން ވެސް ފެނުނީ ވަރަށް ވަނދުކޮށް ކަންތައް ގެންދިތަ ތަނެވެ. ވީހާ ވެސް އަވަހަކަށް ބަލަންޖެހޭ މައްސަލައެއް ކަމަށް ވާއިރު، ކަމާ ގުޅޭ މައުލޫމާތު ދިނުމަށް މުއައްސަސާތަކަށް ދެ ދުވަހުގެ ދިގު މުއްދަތެއް ދިނީ އެވެ. މައްސަލަ އެޖެންޑާކޮށް، ކޮމިޓީ ބޭއްވީ އަނިޔާ ކުރިތާ 48 ގަޑިއިރުވާން ކައިރި ވެފައި ވަނިކޮށެވެ. މިއީ އެމްޑީޕީގެ ސުޕަ މެޖޯރިޓީ އޮންނަ މަޖިލިހުން މިހާތަނަށް ދެއްކި ސަގާފަތާ ފުށުއަރާ ކަމެކެވެ.\nބައެއް މީހުންގެ ނަޒަރުގައި މަޖިލިހުގެ ކަމާ ބެހޭ ކޮމިޓީތަކަށް ފުލުހުންގެ އިސް ވެރިން ވަގުތުން ހާޒިރުކުރަން ޖެހެ އެވެ. އަދި އެއީ 48 ގަޑިއިރުގެ މުހުލަތެއް ދޭންޖެހޭ ކަމެއް ނޫނެވެ.\nހައްލަކީ އަދަބަކަށް ވާ ކަހަލަ ފިޔަވަޅު އެޅުން\nފުލުސް މީހާގެ ގައިގައި ޖަހައިގެން ނާސިރާއަށް އައީ ބޮޑު ހުކުމެކެވެ. ކުރިން އޮންނަ ގޮތުން ފުލުހެއްގެ ގައިގައި ޖެހި ނަމަވެސް، އޮންނަނީ މާރާމާރީ ހިންގި ކަމުގެ އަދަބެވެ. އެކަމަކު މިދިޔަ ސަރުކާރުގައި ރައްޔިތުންގެ މަޖިލީހުން ވަނީ އެ އަދަބު ބޮޑުކޮށް، ޖެހުމުގެ ކުށް ބަޔާން ކުރާ ގާނޫނުލް އުގޫބާތުގެ 120 ވަނަ މާއްދާއަށް ބައެއް އިތުރުކޮށްފަ އެވެ.\nމިހާރު އޮންނަ ގޮތުން ގާނޫނު ތަންފީޒު ކުރާ މީހެއްގެ ގައިގައި ޖަހައި މާރާމާރީ ހިންގައިފި ނަމަ ދޭ އަދަބު ބޮޑުވާނެ އެވެ. އެކަމަކު މިއީ ހަމަޖެހޭ އަދި ގަބޫލުކުރެވޭ ކަމެއް ނޫން ކަމަށް ޝަމީމް ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި އެ އަދަބު އާއްމު މީހާއަށް ވުރެ ކުޑަވާން ޖެހެ އެވެ. އެއީ ފުލުހުންނަކީ ގާނޫނީ ގޮތުން ގިނަ ބާރުތަކެއް ލިބިދޭ ބަޔަކަށް ވާއިރު، ގާނޫނަކުން އިތުރު ރައްކާތެރިކަމެއް އެ މީހުންނަށް ބޭނުން ނުވާ ކަމަށް ޝަމީމް ވިދާޅުވި އެވެ.\n"މިހާރު"އާ ވާހަކަ ދެއްކެވި ވަކީލުން ވަނީ މީހަކަށް ފުލުހުން އަނިޔާކުރި އެ މައްސަލަ، ކޮމިޝަނަރުގެ ސަމާލުކަމަށް އެހާ އަވަހަށް ގެނެވުނުކަން ފާހަގަކުރައްވައިފަ އެވެ. އެ ބޭފުޅުން ދެކެވަޑައިގަންނަވާ ގޮތުގައި އެއީ އަނިޔާ ކުރުމުގެ ސަގާފަތް ނައްތާލަން ކުރާ މަސައްކަތަށް ލިބުނު ކުރި އެރުމެކެވެ. އެކަމަކު އެކަން އެއްކޮށް ފިލައި ދާނީ ފުލުހުންގެ ތެރެއިން އިންސާފުވެރިކަމާ އެކު ފިޔަވަޅުތަކެއް އަޅައިގެން ކަމަށް ވަކީލުން ވިދާޅުވި އެވެ.\nއިތުރު ލިޔުންތައް ކުށްކުރުން ފުލުހުން ހަމަނުޖެހުން ފުލުހުންގެ އަނިޔާ ހުސައިން ޝަމީމް (ޕީޖީ) މެމްބަރު މޫސާ ސިރާޖު (ފޮނަދޫ) ފުލުހުން ކުރާ އަނިޔާއާ ދެކޮޅަށް މުހައްމަދު ހަމީދު (ޕޮލިސް ކޮމިޝަނަރު)\nހަތް ފުލުހަކު ސަސްޕެންޑްކޮށް ޖިނާއީ ތަހުގީގެއް ހިންގަނީ\nނުރައްކާތެރި ބަޔަކު ދޫވުން: ކޮން ބައެއްގެ އިހުމާލެއް؟\nބޮންޑޭއަށް އަނިޔާކުރި ވީޑިއޯ މަޖިލީހުގައި ދައްކައިފި


ރައްޔިތުންގެ މަޖިލީހުގެ ހިތަދޫ މެދު ދާއިރާގެ މެމްބަރު އިބްރާހީމް މުހައްމަދު ދީދީ، ހިތުގެ އާލާސްކަންފުޅާ އައިޖީއެމްއެޗްގެ އައިސީޔޫގައި ރޭ އެޑްމިޓްކުރައްވައިފިއެވެ. – Maldivian Democratic Party\n02 މާޗް 2015\nރައްޔިތުންގެ މަޖިލީހުގެ ހިތަދޫ މެދު ދާއިރާގެ މެމްބަރު އިބްރާހީމް މުހައްމަދު ދީދީ، ހިތުގެ އާލާސްކަންފުޅާ އައިޖީއެމްއެޗްގެ އައިސީޔޫގައި ރޭ އެޑްމިޓްކުރައްވައިފިއެވެ.\nދިވެހި ރައްޔިތުންގެ ޑިމޮކްރެޓިކް ޕާޓީގެ ރައްޔިތުންގެ މަޖިލީހުގެ ހިތަދޫ މެދު ދާއިރާގެ މެމްބަރު އިބްރާހީމް މުހައްމަދު ދީދީ، ހިތުގެ ޓެސްޓްތަކެއް ހެދުމަށް އައިޖީއެމްއެޗްގެ އައިސީޔޫގައި ރޭ އެޑްމިޓްކޮށްފި އެވެ.\nކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު (އަބްދުﷲ ގާޒީ) ހައްޔަރުކުރި މައްސަލައިގައި، އެމްއެންޑީއެފްގެ މާލޭ އޭރިޔާ ކޮމާންޑަރަކަށް އޭރު ހުންނެވި ދީދީގެ މައްޗަށް ދައުލަތުން ވަނީ ޓެރަރިޒަމްގެ ދައުވާ މިދިޔަ ހަފުތާގައި ކޮށްފަ އެވެ. އަދި އެ މައްސަލައިގެ ޝަރީއަތް ދަނީ ކުރިއަށެވެ.\n3 ނޮވެމްބަރުގެ އުދުވާނީ ހަމަލާގައި ނުހަނު ބިރުކުޑަކަމާއި ހިއްވަރުގަދަ ކުރައްވާ ބާޢީނާއި ކުރިމަތިލައްވާ ފުރާނައިން ދިވެހި ޤައުމަށް ފިދާވުމަށް ބްރިގޭޑިއަރ ގެނެރަލް ދީދީ ވަނީ އެދުވަހު ފަސްޖެހުމެއްނެތި ނިކުއްނަވަފައެވެ.\nއިބްރާހިމް ދީދީގެ މިހާރުވަނީ އައިޖީއެމް ހޮސްޕިޓަލުގެ އައިސީޔޫގައި އެޑްމިޓްކުރެވިފައެވެ. އަދި އެޑްމިޓްކުރެވިފައިވަނީ 6ގަޑިން 6ގަޑިން ކޮންމެހެން ހަދަންޖެހޭ ޓެސްޓްތަކެއް ހެދުމަށެވެ. އިބްރާހިމް ދީދީ އަށް 1994ވަނަ އަހަރު ވަނީ ސްޓްރޯކެއް ޖެހިވަޑައިގެންފައެވެ.


ޓެކްސް ނުދައްކައިގެން 12 ފަރާތެއްގެ މައްސަލަ ކޯޓަށް\nދައުލަތަށް ޓެކްސް ނުދައްކާ 12 ފަރާތެއްގެ މައްސަލަ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ސިވިލް ކޯޓަށް ހުށަހަޅައިފި އެވެ.\nSeptember 19, 2017 15\nހުކުމާ އެއްގޮތަށް ޓެކްސް ނުދެއްކި ބަޔަކު ގޭ ބަންދަށް\nޓެކްސްގެ ގޮތުގައި ދައުލަތަށް ދައްކަންޖެހޭ ފައިސާ ހުކުމާ އެއްގޮތަށް ނުދެއްކި ދެ މީހަކު އެއް މަހަށް ގޭ ބަންދުކުރަން ސިވިލް ކޯޓުން ހުކުމްކޮށްފި އެވެ.\nމީރާ މެދުވެރިކޮށް މިދިޔަ މަހު އެއް ބިލިއަން ލިބިއްޖެ\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް މިދިޔަ މަހު ދައުލަތަށް އެއް ބިލިއަން ރުފިޔާ ލިބިއްޖެ އެވެ.\nAugust 20, 2017 7\nޓެކްސްގެ ގޮތުގައި 1.9 މިލިއަން ދައްކަން ހުކުމްކޮށްފި\nދައުލަތަށް ދައްކަންޖެހޭ އެކި ބާވަތުގެ ޓެކްސްގެ ގޮތުގައި 1.9 މިލިއަނަށް ވުރެ ގިނަ ރުފިޔާ ދައްކަން އެކި ފަރާތްތަކުގެ މައްޗަށް ސިވިލް ކޯޓުން ހުކުމްކޮށްފި އެވެ.\nAugust 14, 2017 6\nމިދިޔަ މަހު 2.1 ބިލިއަން ރުފިޔާ މީރާއަށް!\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް ދައުލަތަށް 2.1 ބިލިއަން ރުފިޔާގެ އާމްދަނީއެއް ލިބިއްޖެ އެވެ.\nAugust 05, 2017 13\nމީރާގެ ރަންލާރި އެވޯޑު 17 ފަރާތަކަށް ދީފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ކުދި، މެދު އަދި ބޮޑެތި ވިޔަފާރިތަކަށް ކޮންމެ އަހަރަކު ދޭ ރަންލާރި އެވޯޑު 11 ގިންތިއަކުން 17 ފަރާތަކަށް މިރޭ ދީފި އެވެ.\nAugust 05, 2017 52\nމީރާ އަކީ އެހެން މުއައްސަސާތަކަށް ނަމޫނާ ތަނެއް:ޖިހާދު\nދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަކީ ޚިދުމަތުގެ މައިދާނުގައި ދައުލަތުގެ އެހެން މުއައްސަސާތަކަށް ނަމޫނާ ތަނެއް ކަމަށް ނައިބު ރައީސް އަބްދުﷲ...\nJune 24, 2017 11\nޓްރެފިކް ވަޔަލޭޝަން ޖޫރިމަނާ އޮންލައިންކޮށް ދައްކަނީ\nޓްރެފިކް ގަވާއިދާ ޚިލާފުވުމުން ކުރާ ޖޫރިމަނާ ފައިސާ މީރާގެ ވެބްސައިޓް މެދުވެރިކޮށް ދެއްކޭނެ އިންތިޒާމު އެ އިދާރާ އިން ހަމަޖައްސައިފި އެވެ.\nJune 13, 2017 7\nބީޕީޓީ ބަޔާން ހުށަހެޅުމުގެ ސުންގަޑި ފަސްކޮށްފި\nވިޔަފާރީގެ ފައިދާއިން ޓެކްސް ނެގުމުގެ ގާނޫނުގެ ދަށުން ހުށަހަޅަން ޖެހޭ މިދިޔަ އަހަރުގެ ބީޕީޓީ ބަޔާން ހުށަހެޅުމުގެ މުއްދަތު އިތުރުކޮށްފި އެވެ.\nJune 11, 2017 11\nމިދިޔަ މަހު މީރާއަށް 1.2 ބިލިއަން ރުފިޔާ ލިބިއްޖެ\nމިދިޔަ މަހު މޯލްޑިވްސް އިންލެންޑް ރެވެނިއު އޮތޯރިޓީ(މީރާ) މެދުވެރިކޮށް ދައުލަތަށް 1.2 ބިލިއަން ރުފިޔާ ލިބިފައިވާ ކަމަށް މީރާއިން ބުނެފި އެވެ.\nޖީއެސްޓީ ބަޔާން ހުށަހެޅޭ އުސޫލަށް ބަދަލުތަކެއް\nއަހަރަކު 10 މިލިއަން ރުފިޔާ އަށް ވުރެ މަތިން އާމްދަނީ ހޯދާ ފަރާތްތައް އޮންލައިންކޮށް ޖީއެސްޓީ ބަޔާން ހުށަހަޅަން ޖެހޭ ގޮތަށް ހަމަޖައްސައިފި ކަމަށް މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nMay 16, 2017 24\nމި ސަރުކާރުގެ ބިލްތަކެއް ނުދައްކައެއް ނުހުންނާނެ\nދައުލަތުން އެކި ފަރާތްތަކަށް ދައްކަން ޖެހޭ ފައިސާ ދައްކަމުން އަންނަ ކަމަށާއި މި ސަރުކާރުން ދައްކަން ޖެހޭ ބިލްތައް ނުދެއްކި ނުހުންނާނެ ކަމަށް ފިނޭންސް މިނިސްޓަރު އަހުމަދު މުނައްވަރު މިއަދު ވިދާޅުވެއްޖެ އެވެ.\nމީރާއަށް މިދިޔަ މަހު 1.1 ބިލިއަން ރުފިޔާ ލިބިއްޖެ\nތަފާތު ޓެކްސްތަކާއި ފީތަކުން ލިބުނު އާމްދަނީ އިތުރުވެ، މީރާ އަށް މިދިޔަ މަހު 1.1 ބިލިއަން ރުފިޔާ ލިބިއްޖެ އެވެ.\nMay 04, 2017 8\nފައިސާ ނުދައްކާ 13 މައްސަލައެއް މީރާ އިން ކޯޓަށް\nރިސޯޓް އަދި ހޮޓާ ތަރައްގީކޮށް ހިންގުމަށް ސަރުކާރުން ކުއްޔަށް ދޫކޮށްފައިވާ ރަށްތަކާއި ބިމުން ދައްކަން ޖެހޭ ކުއްޔާއި ޖޫރިމަނާގެ ފައިސާ ނުދައްކާ 13 ފަރާތެއްގެ މައްސަލަ މިދިޔަ މަހު ޝަރީއަތަށް ފޮނުވާފައިވާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nApril 26, 2017 16\nޓެކްސް ނުދައްކަން އެތައް ހާސް ޑޮލަރު ބޭރުކުރަން އުޅެފި\nރެމިޓެންސް ޓެކްސް އަށް މަކަރު ހަދަން ވެގެން ރާއްޖެ އިން ބޭރަށް ގެންދަން އުޅުނު 69،000 އަށް ވުރެ ގިނަ ޑޮލަރާ އެކު އެއާޕޯޓުން ބިދޭސީއަކު ހިފަހައްޓައިފި އެވެ.\nApril 19, 2017 40\nކުދި ވިޔަފާރިތަކުގެ އިތުރު ދެ ޖޫރިމަނާއެއް މާފުކޮށްދެނީ\nކުދި ވިޔަފާރިތަކުގެ އިތުރު ދެ ޖޫރިމަނާއެއް މާފުކޮށްދޭން މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އިން މިއަދު ނިންމައިފި އެވެ. މާފުކޮށްދޭން ނިންމާފައިވަނީ ނޮން ރެޖިސްޓްރޭޝަން އަދި ނޮން ކޮމްޕްލަޔަންސް ޖޫރިމަނާ އެވެ.\nApril 13, 2017 6\nމީރާއަށް މިދިޔަ މަހު 1.3 ބިލިއަން ރުފިޔާ\nޖީއެސްޓީގެ ގޮތުގައި ލިބުނު މިންވަރު އިތުރުވެ، މޯލްޑިވްސް އިންލަންޑް ރެވެނިއު އޮތޯރިޓީ (މީރާ)އަށް މިދިޔަ މަހު އާމްދަނީގެ ގޮތުގައި ޖުމްލަ 1.3 ބިލިއަން ރުފިޔާ ލިބިއްޖެ އެވެ.\nApril 13, 2017 24\nކުދި ވިޔަފާރިތަކުގެ ޓެކްސް ޖޫރިމަނާ މާފު ކޮށްދެނީ\nކުދި ވިޔަފާރިތަކުން މިދިޔަ މަހުގެ ނިޔަލަށް ދައްކަންޖެހޭ ޓެކްސް ޖޫރިމަނާތައް މާފު ކޮށްދޭން މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ނިންމައިފި އެވެ.\nApril 04, 2017 41\nވަކި ބަޔަކަށް އަމާޒުކޮށް ފިޔަވަޅެއް ނާޅަން: މީރާ\nދައުލަތަށް ނުލިބި ހުރި ފައިސާ ހޯދުމުގައި ވަކި ބަޔަކަށް އަމާޒުކޮށް ފިޔަވަޅު އަޅާފައި ނުވާނެ ކަމަށާއި އެކަން ކުރަނީ ހަމަހަމަކަމާއެކު ގާނޫނާއި ގަވާއިދުތަކާ އެއްގޮތަށް ކަމަށް މީރާ އިން މިރޭ ބުނެފި އެވެ.\nMarch 25, 2017 62\nމީރާ؛ ސިޔާސީ ހަތިޔާރަކަށް ވެގެން ނުވާނެ!\nރާއްޖޭގެ އެންމެ ބޮޑު އެއް އަމިއްލަ ކުންފުނި، ވިލާ ޝިޕިން އެންޑް ޓްރޭޑިން ކޮމްޕެނީގެ ބޭންކް އެކައުންޓްތައް މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ފްރީޒް ކުރީ ބުދަ ދުވަހުގެ ރޭ ވަރަށް ކުއްލިއަކަށެވެ. އެއާއެކު 5،000 ވުރެ ގިނަ މުވައްޒަފުން މަސައްކަތްކުރާ ބިޔަ ކުންފުނި ވަނީ ދަތިތަކާ ކުރިމަތިލާން ޖެހިފަ އެވެ.\nMarch 23, 2017 11\nއެކައުންޓް ފްރީޒްކުރާ މައްސަލާގައި މީރާ އެއްޗެއް ނުބުނި\nވިލާ ޝިޕިން އަދި ޔޮޓް ޓުއާސްގެ އެކައުންޓްތައް ފްރީޒްކުރި މައްސަލައާ ބެހޭ ގޮތުން ވާހަކަދައްކަން ބޭނުން ނޫން ކަމަށް މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nMarch 12, 2017 8\nމިދިޔަ މަހު ދައުލަތަށް އެއް ބިލިއަން ރުފިޔާ ލިބުނު\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) މެދުވެރިކޮށް މިދިޔަ މަހު ދައުލަތަށް ލިބުނު އާމްދަނީ އެއް ބިލިއަން ރުފިޔާ އަށް އަރާ ކަމަށް މީރާ އިން ބުނެފި އެވެ.


BREAKING: Dhekunuge Rasheggai Bidheyseeaku 8 Aharuge Kujjakah Jinsee Goanaa Kohffi - Vaguthu\nދެކުނު ރަށެއްގައި ބިދޭސީއަކު އަށް އަހަރުގެ ކުއްޖަކަށް ޖިންސީ ގޯނާ ކޮށްފި\nދެކުނުގެ ރަށެއްގައި ބިދޭސީއަކު ކުޑަ އަންހެން ކުއްޖަކަށް ޖިންސީ ގޯނާ ކޮށްފި އެވެ.\n"ވަގުތު"އަށް އެނގިފައިވާގޮތުން ބިދޭސީ މީހާ ޖިންސީ ގޯނާ ކޮށްފައި ވަނީ އުމުރުން އަށް އަހަރުގެ އަންހެން ކުއްޖަކަށެވެ.\nމި ހާދިސާ ހިނގާފައި ވަނީ އިއްޔެގެ ވަގުތެއްގައެވެ.\nމި މައްސަލަ މިހާރު ވަނީ ފުލުހުންނާއި ޖެންޑާ މިނިސްޓްރީގެ ސަމާލުކަމަށް ގެނެސްފައިކަަމަށް އާއިލާއިން ބުންނެވެ.\nމައުލުމާތު ލިބިފައިވާގޮތުގައި، ކުޑަ ކުއްޖާއަށް ޖިންސީ ގޯނާ ކުރި ބިދޭސީ މީހާއަކީ ބަންގްލަދޭޝްެއަށް ނިސްބަތްވާ މީހެކެވެ.\nމި މައްސަލައާ ގުޅިގެން އޭނާ އަދި ފުލުހުންގެ ބެލުމުގެ ދަށަށް ނުގެންދެއެވެ.\nފުލުހުންގެ މިޑިއާ އޮފިޝަލް ވިދާޅުވި، ޖިންސީ ގޯނާގެ މައްސަލައެއް އިއްޔެ ފުލުހުންނަށް ހުށަހެޅުނު ކަމަަށެވެ. އަދި އެމައްސަލަ ތަހުގީގު ކުރަމުންދާ ކަމަށާއި، އެކަމާއި ގުޅިގެން އަދި މީހަކު ހައްޔަރުކޮށްފައި ނުވާ ކަމަށް އޮފިޝަލް ވިދާޅުވިއެވެ.\nޖޫން 25, 2021 17:05\nއަދި ތިޔަދަރަހައްދުގަތިޔަބަލާވެރިކަންއިތުރުވުންއޮތީކުރިއަށް މިހާރުންފެށިގެން ބާރަށްއަތްޖަހަންފަރިތަކުރުމުގެ މުބާރާތެއް އިންތިޒާމްކުރަންފެނޭ އެކަމަށްވަރަށްފަރިތަމީހުންއުޅޭނެ ޕާޓީތަކުގައި! މާމޫނާގެޚާއްޞަހުއްދަލިބޭނެ\nޖޫން 25, 2021 17:23\nމިވަރު ކަމެއް ހިނގާދިޔައިރު ކޮބާ ގޭގަ އުޅޭ މީހުން؟ އެއްވެސް މީހަކަށް ހަމަ ހިލަމެއްވެސް ނުވި؟ ދެރަވަރު ކަންކަން މީ...\nޖޫން 25, 2021 19:19\nއެމްޑީޕީ މީހުންގެ ނަޒަރުގައި ތިވާނީ ކޮންމެވެސް ޝޭޚަކު އެކުއްޖާ ޚިތާނު ކުރީކަމަށް.\nޖޫން 25, 2021 21:59\nބޮޑުވަރު ނުވަނީސް ބޮލަށް ބޭސް ކުރަން އުޅޭ….\nޖޫން 25, 2021 19:58\nކޮބާތިޔަފެއްޓުނީ އައްޑޫ ތަރައްގީވާން ތިޔައީ އަދިފެށުން ކަމައް މިހާރުވެސް ހީވާކަހަލަ ކަޝްމީރު ތަމްސީލް ވާހެން ރައްޔިތުންނޭ ހާއަރުންވާ ތިޔަ މަންޒަރ ރިޕީޓް ވާން ދޫކޮއްނުލައްވާ ކުރިންނުވި ރައްކަލެއް ފަހަކުން ނުވާނެ\nޖޫން 26, 2021 01:27\nބިދޭސިން އައުޓު، ދިވެހިންގެ ވަޒީފާ ވަގައްނަގައިފި މިމީހުން، މިވެސްގައުމައް އޮތްބޮޑު މުސީބާތެއް ،ޑު ރަގު ނަގާމީހުން،ބިދޭސިން، ،ބޯހަލާކު،\nޖޫން 26, 2021 06:53\nއެމީހާއަށް ފިޔަވަޅެއްވެސް ނޭޅޭތަ. ހައްގުތައް ބޮޑީދޯ. ވަގުތުން ޑީޕޯޓް ކޮށްލަބަލަ\nޖޫން 26, 2021 09:14\nތިހެން ނުލިޔެ ރާއްޖޭގެ ކޮންމެވެސް ރަށެއްގައި ކޮންމެވެސް ކަމެއް ވެއްޖެއޭ ލިޔުނުނަމަ. މިހާރުވެސް މާ ގިނަ މައުލޫމާތު ތި ދިނީ.


Mifaharu bodu eid foari enmme gadhavaanee kon rashehga?\nރަށެއްގައި އީދު ކުޅިވަރު ކުޅެނީ--\n24 ޖުލައި 20193ކޮމެންޓް\nމިފަހަރު ބޮޑު އީދު ފޯރި އެންމެ ގަދަވާނީ ކޮން ރަށެއްގައި؟\nމިއަހަރުގެ އަޟްހާ އީދު ދުވަހަކީ އަންނަ މަހުގެ 11 ވަނަ ދުވަހެވެ. އެހަފްތާއެއްކޮށް ސަރުކާރު ބަންދުކޮށްފައި ވާއިރު ގިނަ ބަޔަކު މިހާރު ވަނީ ދާނެ ރަށަކާއި މެދު ވިސްނާފަ އެވެ. ނަމަވެސް އެންމެންގެ މެދުގައި އޮންނަ ބަހުސް އަކީ އީދު ފޯރި އެންމެ ގަދަ ވާނެ ރަށަކާ މެދު ކުރެވޭ ބަހުސް އެވެ.\n"މިފަހަރު ހަމަ އެންމެ ފޯރި ގަދަވާނީ ހޯރަފުށީގައި، ވަރަށް ބައިވަރު ކުޅިވަރުތައް އޮންނާނެ، އީދު ޝޯތައް ވެސް އޮންނާނެ،" ސީއެންއެމް އާ ވާހަކަ ދައްކަމުން ހޯރަފުށީ ކުއްޖަކު ބުންޏެވެ.\nރ. ހުޅުދުއްފާރުން ވާހަކަ ދެއްކި ކުއްޖަކު ބުނީ އެރަށުގައި ވެސް އީދު ކުޅިވަރު ވަރަށް ކުލަގަދަކޮށް ފާހަގަކުރާ ކަމަށެވެ. އެގޮތުން ސަގާފީ އެތައް ކުޅިވަރުތައް ކޮންމެ އަހަރަކުވެސް ކުރިއަށް ގެންދާ ކަމަށާއި ރޭގަނޑު ޝޯތައް ވެސް ބާއްވާ ކަމަށް އޭނާ ބުންޏެވެ.\nބޮޑު އީދު ފުވައްމުލަކު ސިޓީ ގައި ވެސް ވަރަށް ކުލަގަދަކޮށް ފާހަގަކުރުމަށް ވަނީ ނިންމާފަ އެވެ. އެގޮތުން ފުވައްމުލަކަށް އީދު ޝޯ ދިނުމަށް އިންޑިއާގެ މަޝްހޫރު ފަންނާނުން ކަމަށްވާ އަދިތުޔާ ނަރާޔަން އަދި ޕްރިޔަންކް ވަނީ އައުމަށް ހަމަޖެހިފަ އެވެ.\nބައެއް ރަށްރަށުގައި އީދު ވަރަށް ކުލަގަދަކޮށް ފާހަގަކުރި ނަމަވެސް ބައެއް ރަށްރަށަކީ ވަރަށް އާދައިގެކޮށް އީދު ފާހަގަ ކުރާ ރަށްރަށެވެ. ށ އަތޮޅު ރަށެއްގެ މީހަކު ސީއެންއެމް އަށް ބުނީ އެރަށަކީ އީދުގައި ކުޅިވަރުތައް އެހާ ބޮޑަށް އޮންނަ ރަށެއް ނޫން ކަމަށެވެ. އެގޮތުން އާދައިގެ ގުރޫޕެއް ޝޯއަށް ގެނެސް ޝޯ ބާއްވާލާ ކަމަށެވެ. އަދި ވަރަށް އާދައިގެ ގޮތަކަށް ކޯޑި ކެނޑުމުގެ ހަރަކާތް ވެސް ބާއްވާ ކަމަށެވެ.\n"ވަރަށް ފޫހި އަސްލު ރަށުގަ އީދު، އެއްވެސް ފޯރި އެއް ނޯންނާނެ، ޝޯ ވެސް އޮންނާނީ ނަމަކަށް،" ށ. އަތޮޅު ރަށަކުން ވާހަކަ ދައްކަމުން ބުންޏެވެ.\nއީދާ ދިމާކޮށް ބޯޓު ފަހަރަށް އޮންނަ ޑިމާންޑު އާދަޔާ ހިލާފަށް އުފުލިގެން ގޮސްފައިވާއިރު އޭގެ ސަބަބުން އަގުތައް ވެސް ވަނީ މައްޗައް އަރާފަ އެވެ. އަދި ގިނަ ލޯންޗު ފަހަރު އަދި ބޯޓު ފަހަރު އީދު އައުމުގެ މަހެއްހާ ދުވަސް ކުރިން ވަނީ ޓިކެޓު ބުކްކޮށް ޖާގަ ފުރާލާފަ އެވެ.\nކޮންހާ މުންކަރާތްތަކެއް ރާވާ ހިންގާކަށްތަ! ޢީދަކީ މާތްﷲ ދެއްވި ނިޢުމަތެއްކަން ހަނދާންކޮށް، އެކަލާނގެ އެންގެވި ގޮތަށް ޢީދު ފާހަގަ ކުރެވޭތޯ ބަލައިބަލަ.\nނޭކުރެންދޫގަ ފޯރި ކިހިނެއްބާ ވާނީ


Dhaulathuge reserve anekkaaves dhashah - vNews.mv\nދައުލަތުގެ ރިޒާވް އަނެއްކާވެސް ދަށަށް\nހަދީޖާ އާނަސްތު 16 September 2019, 15:46\nރާއްޖޭގެ އިންޓަނޭޝަނަލް ރިޒާވް އާއި ވަގުތުން ވަގުތަށް ބޭނުންކުރަން ހުންނަ ރިޒާވް ދަށަށް ހިނގައްޖެ އެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސްހިސާބުތައް ދައްކާ ގޮތުން، މިއަހަރުގެ ޖެނުއަރީ މަހުން ފެށިގެން މެއި މަހުގެ ނިޔަލަށް ދައުލަތުން ވަގުތުން ވަގުތަށް ބޭނުންކުރަން ހުންނަ ރިޒާވް ވަނީ މަހުން މަހަށް ދަށަށް ގޮސްފަ އެވެ. އެގޮތުން ޖެނުއަރީ މަހު ޔޫޒަބްލް ރިޒާވް 317.9 މިލިއަން ޑޮލަރަށް އިތުރުވުމަށް ފަހު ފެބްރުއަރީ މަހު ވަނީ 295.3 މިލިއަން ޑޮލަރަށް ދަށްވެފަ އެވެ. އަދި މާޗު މަހު 251.8 މިލިއަން ޑޮލަރަށް، އޭޕްރީލް މަހު 250.2 މިލިއަން ޑޮލަރަށް އަދި މެއި މަހު 249.6 މިލިއަން ޑޮލަރަށް ރިޒާވް ވަނީ ދަށްވެފަ އެވެ. އެހެންނަމަވެސް މިއަހަރުގެ ޖޫން މަހު ވަނީ ޔޫޒަބްލް ރިޒާވް ހުރި މިންވަރު އިތުރުވެފަ އެވެ. އެގޮތުން ޖޫން މަސް ނިމުނު އިރު ޔޫޒަބްލް ރިޒާވްގެ ގޮތުގައި ހުރީ 276 މިލިއަން ޑޮލަރެވެ.\nފިނޭންސް މިނިސްޓްރީގެ ތަފާސްހިސާބުތައް ދައްކާ ގޮތުން ޖޫން މަހު އިތުރުވި ޔޫޒަބްލް ރިޒާވް އަނެއްކާވެސް މިވަނީ މިދިޔަ ޖުލައި މަހު ދަށަށް ގޮސްފަ އެވެ. ޖުލައި މަސް ނިމުނު އިރު ޔޫޒަބްލް ރިޒާވްގެ ގޮތުގައި ހުރީ 275.4 މިލިއަން ޑޮލަރެވެ.\nގްރޮސް އިންޓަނޭޝަނަލް ރިޒާވް ދަށް ވެފައިވާ ގޮތަށް ބަލާއިރު މިއަހަރުގެ އޭޕްރީލް މަހު ގްރޮސް އިންޓަނޭޝަނަލް ރިޒާވް ހުރީ 778 މިލިއަން ޑޮލަރުގަ އެވެ. އެހެންނަމަވެސް މެއި މަހު ވަނީ މިއަދަދު 766.7 މިލިއަން ޑޮލަރަށް ދަށްވެފަ އެވެ. އަދި ޖޫން މަހު 677.4 މިލިއަން ޑޮލަރަށް ދަށްވެފައިވާ އިރު މިދި ޖުލައި މަހު ވެސް ގްރޮސް އިންޓަނޭޝަނަލް ރިޒާވް ވަނީ 644.1 މިލިއަން ޑޮލަރަށް ދަށްވެފަ އެވެ.


ދުނިޔެއިން ނެތިގޮސްފައިވާ ވޫލީ މެމަތު އަނބުރާ ގެންނަނީ\nދުނިޔެއިން ނެތިގޮސްފައިވާ ވޫލީ މެމަތު އަނބުރާ ގެނައުމުގެ މަސައްކަތް ފަށައިފި\n14 ސެޕްޓެންބަރު 2021 - 12:26 2\nވޫލީ މެމަތެއްގެ ކުރެހުމެއް. -- ފޮޓޯ: ގެޓީ އިމޭޖަޒް\nވޮޝިންޓަން، އެމެރިކާ (ސެޕްޓެމްބަރު 14) - އަލަށް އީޖާދުކޮށްފައިވާ ޓެކްނޮލޮޖީއެއް ބޭނުންކޮށްގެން ދުނިޔެއިން ނެތިގޮސްފައިވާ ވޫލީ މެމަތު އަނބުރާ ގެންނަން ބަޔޯސައިންސް ކުންފުންޏަކުން ނިންމައިފި އެވެ.\nބަޔޯސައިންސް ކުންފުނި ކޮލޯސަލް އިން ވަނީ ހާވާޑް ޔުނިވާސިޓީގެ ޖެނެޓިސިސްޓަކާ އެކު މި މަސައްކަތް ކުރުމަށް ޕާޓްނާޝިޕް ހަދާފަ އެވެ. އެ ކުންފުނިން ބުނީ "ޑީ އެކްސްޓިންކްޝަން" މަސައްކަތުގެ ދަށުން ގެއްލުންވެފައިވާ ނުވަތަ އެއްކޮށް ނެތިގޮސްފައިވާ އިކޯސިސްޓަމްތައް އަނބުރާ ގެނެވިދާނެ ކަމަށެވެ. އެއީ މޫސުމީ ބަދަލު އައުން މަޑުޖައްސާލެވިދާނެ މަސައްކަތެއް ކަމަށް ވެސް އެ ކުންފުނިން ބުނެ އެވެ.\n"ދުނިޔެއިން ނެތިގޮސްފައިވާ ޖަނަވާރުތައް އަލުން އާބާދުކޮށްގެން އިކޯސިސްޓަމްތައް އަލުން ބިނާކޮށް، ދުނިޔޭގެ މުސްތަގްބަލް ރައްތާކެރި ކުރުމަށް މީގެ ކުރިން ދުވަހަކު ވެސް މި ޓެކްނޮލޮޖީ ބޭނުންކޮށްފައެއް ނުވޭ،" ކޮލޯސަލްގެ ޗީފް އެގްޒެކްޓިވް އަދި ކޯފައުންޑަރު ބެން ލާމް ވިދާޅުވި އެވެ.\n"ވޫލީ މެމަތު ފަދަ ނެތިގޮސްފައިވާ ބާވަތްތައް އަނބުރާ ގެނައުމުގެ އިތުރުން، މިހާރު ނެތިދިޔުމާ ގާތްވެފައިވާ ތަކެތި ރައްކާތެރިކޮށް، އިންސާނުންގެ އަމަލުތަކުގެ ސަބަބުން ދުނިޔެއިން ފޮހެވިގެން ގޮސްފައިވާ ދިރުންތައް މި ޓެކްނޮލޮޖީގެ އެހީގައި އަނބުރާ ގެނެވިދާނެ."\nވޫލީ މެމަތަކީ އާކްޓިކް ހިސާބުގައި މީގެ އަހަރުތަކެއް ކުރިން އުޅުނު ޖަނަވާރެކެވެ. އޭރު ދުނިޔޭގައި އުޅުނު އިންސާނުން ވަނީ އެ ތަކެތި ހިފައި އޭގެ މަސް ކައި އައި ދަތްތަކާއި ކަށިތަކުން އެކި އާލާތްތައް އުފައްދާފަ އެވެ.\nވޫލީ މެމަތު ދުނިޔެއިން ނެތިދިޔެއީ 4،000 އަހަރު ކުރިންނެވެ. މެމަތުގެ ހަށިގަނޑުގެ އެކި ބައިތައް ބިމުގެ އަޑިން ފެންނަތާ އަހަރުތަކެއް ވެއްޖެ އެވެ. އެގޮތުން ދަތާއި ކަށި އަދި އިސްތަށި ފަދަ ތަކެތީގެ އެހީގައި އެ ޖަނަވާރުގެ ޑީއެންއޭ ސީކުއެންސް ކުރެވޭތޯ ސައިންސްވެރިން ދަނީ މަސައްކަތް ކުރަމުންނެވެ.\nސައިންސްވެރިން ރައްކާކޮށްފައިވާ ވޫލީ މެމަތެއްގެ ކަށިގަނޑުގެ ބައިތައް.-- ފޮޓޯ: އޭއެފްޕީ\nކޮލޯސަލް އިން ބުނީ ވޫލީ މެމަތު އަނބުރާ ގެންނަނީ މިހާރު ތައްޔާރުކޮށްފައިވާ ޑީއެންއޭ އޭޝިއާގައި ދިރިއުޅޭ އެތްތަކުގެ ހަށިގަނޑަށް ލައިގެން "އެތާއި މެމަތުގެ ހައިބްރިޑް" ޖަނަވާރެއް އުފައްދައިގެން ކަމަށެވެ.\nކޮލޯސަލްގެ ވެބްސައިޓުގައި ބުނެފައިވާ ގޮތުން އޭޝިއާގައި އުޅޭ އެތާއި ވޫލީ މެމަތުގެ ޑީއެންއޭގައި 99.6 ޕަސެންޓު އެއް ގޮތް ސިފަތަކެއް ހުރެ އެވެ.\nއެ ކުންފުނީގެ ކޯފައުންޑަރު ޖޯޖް ޗާޗްއަކީ މަޝްހޫރު ޖެނެޓިސްޓެއް އަދި ހާވާޑް މެޑިކަލް ސްކޫލުގެ ޖެނެޓިކްސް ޕްރޮފަސެރެކެވެ. އޭނާ މިހާރު ވެސް ދަނީ "ކްރިސްޕާރް" ފަދަ އާ އީޖާދީ ޓެކްނީކްތައް ބޭނުންކޮށްގެން ދިރުން ނެތިދިޔުން ހުއްޓުވޭނެ ގޮތްތައް ދިރާސާ ކުރަމުންނެވެ.\nވޫލީ މެމަތު ހިޖުރަ ކުރުމުގައި ގެންގުޅުނު އާދަތަކާއި މަގުތަކަކީ އާކްޓިކް ސަރަހައްދުގެ ތިމާވެއްޓަށް މުހިއްމު ކަމެއް ކަމަށް ސައިންސްވެރިން ބުނެފައި ވެ އެވެ.\nއެހެންކަމުން ކޮލޯސަލް ކުންފުނިން ދެކޭ ގޮތުގައި ވޫލީ މެމަތު އަނބުރާ ގެނައުމަކީ މޫސުމީ ބަދަލު އައުން މަޑުޖައްސާލުމަށް އާކްޓިކް ސަރަހައްދުގެ އިކޯސިސްޓަމް އަލުން ބިނާކުރެވޭނެ ގޮތެކެވެ.\nކޮލޯސަލްގެ މަސައްކަތްތަކަށް ފަންޑު ކުރަނީ އިންވެސްޓަރުން ފޯރުކޮށްދީފައިވާ 15 މިލިއަން ޑޮލަރުންނާއި އިތުރު ގޮތްގޮތުންނެވެ. އެ ކުންފުނީގެ އެޑްވައިޒަރުންގެ ތެރޭގައި ބަޔޯއެތިކްސް އާއި ޖިނޯމިކްސްގެ އެންމެ ފުންނާބު އުސް ތަޖުރިބާކާރުން ހިމެނެ އެވެ.\nފަތުރުވެރިކަމަށް އަސަރު ކުރާތީ މަދިރި ހިފަން ހާއްސަ މެޝިނެއް\nއެޕަލް ވޮޗް ސީރީޒް ހަތަކާއި އާ އައިޕެޑު ހާއްސަވާ ސަބަބުތައް\nއައިފޯން 13: އެންމެ ހާއްސަ ކަމަކީ ކޮބާ؟


China ge city thakah makeup room thah | Mihaaru\nޗައިނާގެ ވުހާން ސިޓީގައި ބަހައްޓާފައިވާ މޭކަޕް ރޫމެއް.\n22 ޖެނުއަރީ 2019 - 07:30 1 comment\nވެންްޑިން މެޝިނާއި ފޯނު ބޫތު ފަދަ ވަސީލަތްތަކާ ދާދި އެއްގޮތަކަށް ޗައިނާގައި މޭކަޕްގެ ކުރުމުގެ ހިދުމަތް ދޭން ފަށައިފި އެވެ.\nއެ ގައުމުގެ ސިޓީތަކުގައި މިހާރު އަންނަނީ މޭކަޕް ރޫމްތައް ބަހައްޓަމުންނެވެ. އަދި މިކަމަށް އަންހެނުންގެ ފަރާތުން ލިބޭ ތަރުހީބު ވެސް އަންނަނީ ބޮޑުވަމުންނެވެ. މިއީ ބޭނުން ކޮންމެ މީހަކަށް ވެސް މޭކަޕްކޮށްލެވޭ ގޮތަށް ބަހައްޓާ ބޫތުތަކެކެވެ.\nމޭކަޕްކޮށްލަން ބޭނުން ނަމަ ފީއެއް ދައްކަން ޖެހޭނެ އެވެ. އެކަން މޮބައިލް ފޯނުން، ކިއުއާރް ކޯޑް ބޭނުންކޮށްގެން ކޮށްލެވޭނެ އެވެ. އަގު 58 ޔުއާން (8.50 ޑޮލަރު) އަށް ވުރެ މައްޗެއް ނުވާނެ އެވެ.\nމޭކަޕް ރޫމެއްގައި މީހަކު މޭކަޕް ކުރަނީ.\nމި މޭކަޕް ރޫމްތަކުގެ އެންމެ ހާއްސަ ކަމަކީ އެންމެ މަތީ ފެންވަރުގެ މޭކަޕް ސާމާނު ލިބެން ހުންނަ ކަމެވެ. އެގޮތުން އެންމެ ފެންވަރު ރަނގަޅު ބްރޭންޑްތަކުގެ މޭކަޕް ސާމާނުން ޗާލުވެލާނެ ފުރުސަތު ކޮންމެ މީހަކަށް ވެސް ލިބޭނެ އެވެ.\nކުރަން ޖެހޭހާ ވެސް ކަމަކީ ފީ ދައްކާލައި ވަދެ މޭކަޕްކޮށްގެން ދިއުމެވެ. މޭކަޕްކުރަން ނަގާނެ ކަމަށް ލަފާކޮށްފައި ވަނީ 15-45 މިނިޓެވެ.\nމޭކަޕް ރޫމެއްގެ އެތެރޭގެ މަންޒަރެއް.\nޗައިނާގެ ބައެއް މީޑިއާތަކުން ބުނެފައިވާ ގޮތުގައި މޭކަޕް ރޫމްތަކަށް ގިނަ ބައެއްގެ ތަރުހީބު ލިބެމުން ދިޔަ ނަމަވެސް، މި ހިދުމަތަށް ފާޑު ކިޔުންތައް ވެސް އަމާޒުވެފައިވެ އެވެ. އެއް ކަމަަކީ ގިނަ އަންހެނުންނަކީ އެ މީހުންގެ މޭކަޕް ސާމާނު އެހެން މީހަކާ ހިއްސާ ކުރަން ބޭނުން ނުވާ ބަޔަކަށްވުމެވެ.\nއެހެންވެ މޭކަޕް ރޫމްތަކެއް ބަހައްޓައިގެން މޭކަޕްކުރާ ސާމާނު އެކަކު އަނެކަކަށް ހިއްސާ ކުރާ ގޮތަށް ތައާރަފު ކުރި ހިދުމަތަކީ ކުރިމަގު އޮތް ހިދުމަތަކަށް ވެދާނެތޯ ބައެއް މީހުން ސުވާލު އުފައްދާފައިވެ އެވެ.\nއިތުރު ލިޔުންތައް އަންހެނުން ޗައިނާ ފެޝަން މޭކަޕްކުރުން


މިއަދު 8 މީހުން ޕޮޒިޓިވްވި އިރު ރޭންޑަމް ސާމްޕަލުން އެއް މީހަކު ހިމެނޭކަމަށް ބެލެވޭ – Mikal News\nމިއަދު 8 މީހުން ޕޮޒިޓިވްވި އިރު ރޭންޑަމް ސާމްޕަލުން އެއް މީހަކު ހިމެނޭކަމަށް ބެލެވޭ\nފުވައްމުލަކު މަސްމާރުކޭޓުގައި މީހުން މަސްގަތުމަށް ގޮސް\nމިއަދު ފުވައްމުލައް ސިޓީއިން ކޮވިޑް-19އަށް ޕޮޒިޓިވްވީ 8 މީހުންނެވެ. މިގެތެރެއިން އެކަކު ފިޔަވައި އެންމެންނަކީ ވެސް ކޮންޓެކްޓުންގެ ގޮތުގައި ފާހަގަ ކުރެވިފއިވާ ފަރާތްތަކެއް ކަމަށް މިރޭގެ ނޫސް ކޮންފަރެންސްގައި ހާމަކުރެއްވިއެވެ. އަދިމިއަދު ނަތީޖާ ލިބުނު 50 ރޭންޑަމް ސާމްޕަލްގެ ތެރެއިން 1 މީހަކު ވަނީ ޕޮޒިޓިވް ވެފައެވެ. މިއަދު ޕޮޒިޓިވްވި 8 މީހުންގެ ތެރޭގައި6ދިވެހިން ހިމެނޭއިރު2ބިދޭސީ މީހުން ހިމެނެވެ. ނަތީޖާ ލިބުނު ސާމްޕަލްގެ ނިސްބަތުން މިއަދު ޕޮޒިޓިވްވެފައިވާ ރޭޓް މިވަނީ %11.1 އަށް އިތުރު ވެފައެވެ.\nމިރޭގެ ނޫސް ކޮންފަރެންސްގައި ފުވައްމުލަކު ހޮސްޕިޓަލުގެ ފަރާތުން ބައިވެރިވެފައެއް ނުވެއެވެ. ފުވައްމުލައް ސިޓީ ކައުންސިލްގެ ފަރާތުން ބައިވެރިވީ ކައުންސިލް މެމްބަރު އަބްދުﷲ ނާސިރު އާއި ކައުންސިލް މެމްބަރު މުހައްމަދު އިސްމާއީލުގެ އިތުރުން ޑިރެކްޓާ އަލީ މަސީޙު އެވެ.\nމިއަދު ފިހާރަތަކަށް މީހުން ވައްދައިގެން ވިޔަފަރިކުރުމަށް ހުޅުވާލުމުން 69 ފަރާތަކުން އެޕްލިކޭޝަން ފޯމު މެދުވެރިކޮށް ހުއްދައަށް އެދިފައިވާ ކަމަށާއި އެއިގެތެރެއިން 40 ފިހާރައެއް ބަލައި ހުއްދަ ދެވިފައިވާ ކަމަށް ޑިރެކްޓާ މަސީޙު ވިދާޅުވިއެވެ. އަދި ބާކީ ހުރި 29 ފިހާރަ ބެލުމުގެ މަސައްކަތް މާދަމާ ހެނދުނު ކުރިޔަށް ގެންދާނެކަމަށް ވިދާޅުވިއެވެ. ހުއްދަ ދިނުމުގެ ގޮތުން ފިހާރައިގެ ދޮރުކައިރީގައި ހުއްދަ ދިންކަމުގެ ލިޔުމާއި އެފިހާރައަކަށް އެއްފަހަރާ ވަދެވޭނެ މީހުގެ އަދަދު އެލިޔުމުގަިއ ހިމަނާފައި ވާނެކަމަށެވެ. ހިފިހާރަތައް ހުޅުވުމަށް ހުއްދަ ދިނުމުގައި ބަލަނީ އެޗްޕީއޭއިން މިކަމަށް ކަނޑައަޅާފައިވާ މިންގަނޑުތަކާއި މީގެ ކުރިން ސިޓީ ކައުންސިލުން ނެރެފައިވާ އުސޫލަށް ފިހާރައިގެ ކަންކަން ހަމެޖެހިފައިވޭ ތޯ ކަމަށެވެ. މިއަދު ބައެއް ފިހާރަތައް ކަނޑައާލފައިޥާ މިންގަޑަށް ނުފެތޭތީ ހުއްދަ ދީފައި ނުވާނެ ކަމަށެވެ.\nމިރޭގެ ނޫސް ކޮންފަރެންސް – ފުވައްމުލައް ސިޓީ އީއޯސީ. 18 ޖޫން 2021\nއިއްޔެ ބައްޔަށް ޕޮޒިޓިވްވި 8 މީހުންގެ ތެރޭގައި ހިމެނެނީ:\nރޭންޑަމް ސާމްޕަލް 1/50\nމިއަދު ޕޮޒިޓިވްވި 8 މީހުންނާއި ގުޅިގެން9ކޮންޓެކްޓުން ފާހަގަ ކުރެވިފައިވާ ކަމަށާއި4ގެއެއް މޮނިޓަރިން އަށް ލާފައިވާ ކަމަށް ހާމަކުރެއްވިއެވެ.\nއިއްޔެ ބަލިން ރަނގަޅުވެފައި ވަނީ 15 މީހެކެވެ. އެއާއެކު ބަލީގައި މިހާރު ތިބި މީހުން ޖުމްލަ އަކީ 115 އެވެ. އެއީ 90 ދިވެހިންނާއި 25 ބިދޭސީންނެވެ. އެމީހުންގެ ޖިންސީ ނިސްބަތަށް ބަލާއި ހިމެނެނީ 62 ފިރިހެންނުންނާއި 52 އަންހެނުންނެވެ. ބަލިން ރަނގަޅުވި ޖުމުލަ 605 ގައި ހުރިއިރު ބަލި ޖެހުނު ޖުމްލަ އަދަދު މިވަނީ 719 ގައެވެ.\nއަވަށްތަކުގައި މިހާރު ބަލީގެ އެކްޓިވް މީހުން ތިބި އަދަދު އަދިވެސް އެންމެ ގިނައީ ހޯދަޑު އަވަށުގައެވެ. ދަޑިމަގު 18 ދިގުވާޑު 9، ހޯދަޑު އަވަށުގައި 25، މާދަޑު5މީހުން އަދި މިސްކިތްމަގު 12 ފުނާޑު، 31 މާލެގަން9ދޫނޑިގަން6މީހުން އެބަތިއްބެވެ.\nއަލަށް ނެގި ސާމްޕަލް 27\nނަތީޖާ ނުލިބޭ 96\nނަތީޖާ ލިބުނު 72 (ރޭންޑަމް 50)\nފުރަތަމަ ޑޯޒް: މިއަދު0އާއެކު ޖުމުލަ 5845\nދެވަނަ ޑޯޒް: މިއަދު5އާއެކު ޖުމުލަ 3200\nއުސޫލުތަކާއި ޚިލާފުވެގެން އިއްޔެ ފުލުހުން 49 މީހަކު ޖޫރިމާނާ ކޮށްފައި ވެއެވެ. މީގެތެރޭގައި މާސްކު ނާޅައިގެން ޖޫރިމާނާ ކުރެވުނު މީހުންނާއި، މަނާ ގަޑީގައި ބޭރުގައި އުޅެގެން ޖޫރިމާނާ ކުރެވުނު މީހުނާއި އެއްފަހަރާ3މީހުނަށް ވުރެ ގިނައިން އެއްތަނަކަށް އެއްވުމުގެ ސަބަބުން ޖޫރިމާނާ ކުރި މީހުން ވެސް ހިމެނެއެވެ.\nހޯމްކަރަންޓީނު ކުރެވިފައިވާ މީހަކު ކަރަންޓީނު އުސޫލާއި ތަކުރާރުކޮށް ޚިލާފުވުމުގެ ސަބަބުން މިއަދު އޭނާ ވަނީ 13000 (ތޭރަ ހާސް) ރުފިޔާ އިން ޖޫރިމާނާ ކުރެވިފައި ކަމަށް މިރޭގެ ނޫސް ކޮންފަރެންސްގައި ހާމަކުރެއްވިއެވެ.


އަންހެނުންގެ ވާހަކަ: ފިރިހެނުން އޮޅުވާލަމުންދާ ވާހަކައެއް | Kulhudhuffushi Online ބަނޑޭރިގަނޑު\nދިރާގު މޯޑު ޤައުމީ އިއްތިހާދު ޕާޓީއަށް ސޮއިކޮށްފިކޮންމެ ރަށެއްގައި އޭލެވެލް އަށް ކިޔަވައިދޭން ޖެހޭ ހެއްޔެވެ؟އައިޕީއެސްގެ “ސިމްބަލް” ޝޯވ މިމަހުގެ 21 އަދި 22 ގައިނިދަން އޮންނަ ގޮތުން ތިމާއަކީ ކޮންކަހަލަ ޝަހުސިއްޔަތެއްކަން ބުނެދެއެވެ.ވާހަކަ – ކަލާޔާނުލާ ދިރުމެއްނެތެވެ. (20)ނޭކުރަންދޫގައި ޓީޗަރުން ހަމަނުވުމުގެ ސަބަބުން ބެލެނިވެރިން ނުކުމެ ސްކޫލު ބަންދުކޮށްފިތަހުޒީބުވެ ކުރިއަރަމުންދާ ދުނިޔޭގެ މިސާލަކީ މިއީތޯއެވެ؟އިއްޔެ ދަންޖެހުނު މީހާ ފަރުވާ ދިނުމަށްފަހު ދޫކޮށްލައިފިހދ އަތޮޅުގެ3ރަށެއްގައި އަލަށް އޭ ލެވެލް ފެންވަރަށް ކިޔަވައިދޭން ފަށައިފިކުމުންދޫ މިސްކިތުގެ މަސައްކަތް ހުއްޓާލާ ކޮންޓްރެކްޓަރ ރަށުން ފައިބައިފިއަންހެން ދަރިފުޅަށް ޖިންސީ ގޯނާ ކުރުމުން ބައްޕަގެ ބޯ ބުރިކޮށްލައިފިއަފީފުއްދީން އެއް ދަންފަޅިއަށް ބަދަލުކޮށް، އޭއީސީގައި މުޅިން އަލަށް “ތަރުބިއްޔަތު” މާއްދާ ކިޔަވައިދޭން ފަށައިފިކުޅުދުއްފުށީގައި ދަންޖެހިފައި ހުރި މީހަކު ސަލާމަތް ކޮށްފިވޯޓު ރަޖިސްޓްރީއަށް ޝަކުވާ ހުށަހެޅުމުގެ ސުންގަޑި ހަމަވިއިރު ހުށަހަޅާފައި ވަނީ 37 ޝަކުވާކުޑަކުދިންނަށް ކުރާ ޖިންސީ ގޯނާތަކާމެދު ހޭލުންތެރިކުރުމުގެ ވޯކްޝޮޕެއް ދިރާގުން ބާއްވައިފި އަންހެނުންގެ ވާހަކަ: ފިރިހެނުން އޮޅުވާލަމުންދާ ވާހަކައެއް\nތާރީޚް 30/10/2012 ރިޕޯޓު\t.\nއަންހެނުންގެ ވާހަކަ އެންމެގިނައިން ދައްކާނީ ފިޠުރަތު ސަލާމަތް ފިރިހެނުންނެވެ. އަންހެނުންގެ ރީތިކަމުގެ ވާހަކައިން ފެށިގެން، އެމީހުންގެ ހެޔޮވާހަކައާއި، ނުބައިވާހަކަ އަދި އުޅެންޖެހޭނެ ގޮތުގެ ވާހަކަވެސް ދައްކާނީ ފިރިހެނުންނެވެ.\nބައެއް ފިރިހެނުންނަށް އަންހެނުންނަކީ ހުރިހައި ނުބައިކަމެއްގެ އަސްލެވެ. ދަރިން ތަރުބިއްޔަތު ނުކުރެވި ‘ފަތްބޯކުދިން’ ގެ ޖީލެއް މިއޮތީވެސް އަންހެނުންގެ ސަބަބުންނެވެ. ނާސިގެތައް ހުންނަނީވެސް އަންހެނުންގެ ސަބަބުންނެވެ. ފިރިހެނުން، އަންހެނުންނާއި މަގުމަތިން ފޮށެނީވެސް ހަމަ އަންހެނުންގެ ސަބަބުންނެވެ. ގޯސްކަންކަމުގައި ފިރިހެނުންގެ ރޯލެއްނެތެވެ. ފިރިހެނުންނަކީ މަލާއިކަތުންތަކެކެވެ. ޢަޖައިބެކެވެ.\nދިވެހި ކޮންމެ ތިން އަންހެނުންގެ ތެރެއިން އެކަކީ، އުމުރުގެ ކޮންމެވެސް ހިސާބެއްގައި ފިރިހެނެއްްގެ ޖިންސީ ނުވަތަ ޖިސްމާނީ އަނިޔާ ތަހައްމަލުކޮށްފައިވާ މީހެކެވެ. މި ތަފާސްހިސާބު ލިބުނު ސާވޭހެދުމަށް ފިރިހެނުންގެ ފަރާތުން ވަރަށް ބޮޑެތި ހުރަސްތައް އައިކަމަށްވެއެވެ.\nބައެއް ފަރާތްތަކުން ބުނަނީ އަންހެންކުދިންނަށް ވުރެ ބޮޑަށް ކިޔަވަންޖެހެނީ ފިރިހެންކުދީން ކަމަށެވެ. ރާއްޖޭގެ އެންމެންވެސް އަންހެންކުދިން ކިޔަވަންޖެހޭކަމަށް އުސޫލެއްގެ ގޮތުން އެއްބަސްވާކަމަށް ފެނެއެވެ. ނަމަވެސް ޚިޔާލުތަފާތުވަނީ ކިޔަވަންޖެހޭ މިންވަރާއި ކިޔަވަންވީ އެއްޗަކާއި މެދުގައެވެ. އެއްބަޔަކު ދެކޭގޮތުގައި، އަންހެންކުދިން ކިޔަވަންވީ، ދީނެވެ. ޓީޗަރުކަމެވެ. ނަރުސްކަމެވެ. އަންހެނުންގެ ޑޮކްޓަރުކަމެވެ!\nފިރިހެނުންދެކޭގޮތުގައި އަންހެނުންނާއި ފިރިހެނުން ހަމަހަމައެއް ނޫނެވެ! ހުރިހާ ގޯހެއް ވެގެން މިއުޅެނީ، ހަމަހަމަވުމުގެ ނަމުގައި އަންހެނުން ކޮށްގެން އުޅޭ ކަންތައްތަކެއްގެ ސަބަބުންކަމަށް އެމީހުންބުނެއެވެ. ފިރިހެނުން އަބަދުވެސް ދައްކަނީ އަންހެނުންގެ ޢިއްފަތްތެރިކަމުގެ މުހިންމުކަމުގެ ވާހަކައެއެވެ. ފިރިހެނުންގެ ޢިއްފަތްތެރިކަމުގެ ވާހަކައެއް އެމީހުން ނުދައްކައެވެ.\nއަންހެނުންނާއި ފިރިހެނުން ހަމަހަމައެއް ނޫން!\nއަންހެނުންނާއި ފިރިހެނުން ހަމަހަމަވާންޖެހޭނެކަމަށް ބުނާބުނުމުގެ މާނަ ވަނީ ފިރިހެނުން އޮޅުވާލާފައެވެ. އަންހެނުންނާއި ފިރިހެނުން ހަމަހަމަވާންޖެހޭނެކަމަށް ބުނާބުނުމުގެ މާނައަކީ، ފިރިހެނުންނަށް ލިބެންޖެހޭ ހުރިހާ އަސާސީ ޙައްގުތަކެއް އަންހެނުންނަށްވެސް ލިބެންޖެހޭ ވާހަކައެވެ. ފިރިހެނުންނަށް ކިޔެވޭ ކަމަށްވާނަމަ، އަންހެނުންނަށްވެސް ކިޔެވެންޖެހޭނެއެވެ. ފިރިހެނުންނަށް މަސައްކަތުގެ މާހައުލު ރައްކާތެރިނަމަ، އަންހެނުންނަށްވެސް އެރައްކާތެރިކަން ލިބެންޖެހޭނެއެވެ. ފިރިހެނުންނަށް އަނިޔާ ނުލިބޭނަމަ، އަންހެނުންނަށްވެސް އަނިޔާލިބިގެން ނުވާނެއެވެ. ކުރާ އަނިޔާއާއިދެކޮޅަށް ތެދުވަން އަންހެނުންނަށް ފިރިހެނުންނެކޭ އެއްފަދައިން މަގުފަހިވެފައި އޮންނަންވާނެއެވެ. ބައެއް ފިރިހެނުން އަންހެނުންގެ ޙައްޤުތަކޭ ބުންޏަސް އޭގެ މާނަ އޮޅުވާލައެވެ.\nމިތާނގައި މުހިންމު ޕޮއިންޓަކީ، އަންހެނުންނަށް ހަމަހަމަ ފުރުސަތުތައް ނުލިބެނީ ފިރިހެނުންގެ ސަބަބުންކަމެވެ. ވީމާ، ބަދަލުވާންޖެހޭ ބަޔަކީ ހަގީގަތުގައި ފިރިހެނުންނެވެ. އެމީހުންގެ ވިސްނުމެވެ.\nއަންހެނުން ވަޒީފާއަށް ދާނެކަމެއްނެތް!\nބައެއް އިސް ބޭފުޅުންވެސް، ގަބޫލުކުރައްވަނީ އަންހެންކުދިން ވަޒީފާއަށް ދާނެކަމެއްނެތްކަމަށާއި ބޮޑަށް ކިޔަވަންޖެހޭނީ ފިރިހެންކުދިންކަމަށެވެ. މިއީ މިހާރު ވަރަށް ބާރަށް ފެތުރެމުންދާ ފިކުރެކެވެ. ސްކޫލެއްގެ ޕްރިންސިޕަލަކު މި މޭރުމުން ވާހަކަދެއްކެވިކަމަށް ބުނެފިނަމަ ގަބޫލުކުރާނަންހެއްޔެވެ؟\nވިސްނާލާށެވެ. ރާއްޖެއަށް ލިބިފައިވާ އެންމެ މުހިންމު ވަސީލަތަކީ އިންސާނީ ވަސީލަތެވެ. ރާއްޖޭގެ އާބާދީގެ 18 އަހަރުން ދަށުގެ ކުޑަކުދިންނާއި، 65 އަހަރުން މަތީގެ މީހުންނަކީ އިގްތިސޯދީ މަސައްކަތެއްގައި ބައިވެރިނުވާ، ޑިޕެންޑެންޓް އޭޖްގުރޫޕްގެ ރައްޔިތުންނެވެ. މަސައްކަތްކުރާ އާބާދީއަކީ، 18 އަހަރާއި 65 އަހަރާއި ދެމެދުގެ އާބާދީއެވެ. އަންހެނުންނަކީ، މުޅި އާބާދީގެ ގާތްގަނޑަކަށް ދެބައިކުޅަ އެއްބައެވެ. އަންހެނުން އިގްތިސޯދީ މަސައްކަތެއްނުކޮށް ވަޒީފާއަކަށް ނުނިކުމެ ތިބެއްޖެނަމަ، އިގްތިސޯދީ މަސައްކަތެއްގައި ބައިވެރިނުވާ، ޑިޕެންޑެންޓް އޭޖްގުރޫޕް ވަރަށް ބޮޑުވާނެއެވެ. ނަތީޖާއަކަށްވާނީ، މުޅި ގައުމު ފަގީރުވުމެވެ.\nދަރިން ތަރުބިއްޔަތުކުރުމަށް އަންހެނުން ހަމައެކަނި ގެއިންބޭރަށް ނުނިކުމެ އިނުމަކުން ނުފުދެއެވެ. ދަރިންނަށް ރަނގަޅުކާނާއާއި ތައުލީމާއި ބޭސްފަރުވާވެސް މުހިންމެވެ. ރަނގަޅު ޖީލެއް ބިނާކުރުމަށްޓަކައި ދައުލަތުން އަސާސީ ޚިދުމަތްތައް ފޯރުކޮށްދޭންޖެހެއެވެ. އެކަމަށް ރަނގަޅު އިގްތިސޯދެއް ބޭނުންވެއެވެ. އާބާދީގެ 80 ޕަސެންޓް މީހުން މަސައްކަތެއްނުކޮށް، މަސައްކަތްކުރާ މަދު ބައެއްގެ އާމްދަނީއަށް ބަރޯސާވެގެން ތިބޭނަމަ މިފަދަ އިގްތިސޯދެއް ހޯދޭނެގޮތެއްނެތެވެ.\nނުރައްކަލުގެ ރަނގަބީލެއް ޖަހަނީ!\nދެކުނު އޭޝިޔާގެ އަންހެނުންގެ ވާހަކަތަކަށްވުރެ ދިވެހި އަންހެނުންގެ ވާހަކަތައް އެތައްގުނައެއް އުފާވެރިއެވެ. ނަމަވެސް، އަންހެނުންގެ ކުރިއެރުމަށް ހޯދިފައިވާ ކާމިޔާބީތައް އެއީ ތާރީޚްކަމުގައިވުމުގެ ފުރުސަތު، މިއިން ދުވަހަކު ތަނަވަސް ނުވާހައި ބޮޑަށް މިހާރުވަނީ ތަނަވަސްވެފައެވެ. އެއްބަޔަކު އޮޅުވައިލައިގެން އަންހެނުންނަށް ވިސްނައިދެވޭތޯ ބަލަނީ އެމީހުންގެ ވެރިންނަކީ ހަމައެކަނި ފިރިހެނުންކަމަށެވެ. އަންހެނުންގެ ބޮލަށް ވެއްދޭތޯ ބަލާ ފިކުރަކީ ދަރިން ހޯދުމާއި ސިއްހަތާއި، ތައުލީމާއި މިފަދަ ހުރިހާކަމެއްގައި އަންހެނުންގެ އެއްވެސް އިޚްތިޔާރެއް ނޯންނަކަމުގެ ފިކުރެވެ.\nގުޅޭ ލިޔުންތައް - މަސައްކަތްތެރިންގެ ދުވަސް ފާހަގަކުރުމުގެ ގޮތުން މިއަދު ބޭއްވުމަށް ނިންމާފައިވާ މައުރަޒު ލަސްކޮށްފި - 01/05/2013 - އަންހެނުންގެ ދުވަސް ފާހަގަ ކުރުމުގެ ގޮތުން ދިރާގުގެ ޓީމަކާއި ޕްރީ ސްކޫލު ޓީޗަރުންގެ ޓީމެއް ފުޓްސަލް މެޗެއް ކުޅެފި - 08/03/2013 - “ވަން ބިލިއަން ރައިޒިން” ކެމްޕޭން ކުޅުދުއްފުށީގައި ވެސް މިއަދު ހަވީރު ފަށައިފި - 14/02/2013 - ރައްޔިތުންގެ އެއްބާރުލުން ލިބިއްޖެނަމަ އަންހެނުންގެ ކޮމިޓީގެ މަސައްކަތްތައް ވަރަށް ކާމިޔާބު ވާނެ: ކުޅުދުއްފުށީ އަންހެނުންގެ ކޮމެޓީގެ ރައީސާ - 01/12/2012 - ކުޅުދުއްފުށީ އަންހެނުންގެ ކޮމެޓީގެ ރައީސާއަކަށް އުއްމުކުލްސޫމް ހޮވައިފި - 21/11/2012  11 ކިޔުންތެރިން ޚިޔާލު ފާޅުކުރައްވާފައިވޭ\nއަހަރެންނަކީ ދެޖިންސުގެ ހަމަހަމަކަމަށް ގޮވާލާ، އެމަގުން އަޑުއުފުލާ މީހެއް. ދެޖިންސުގެ ހަމަހަމަކަން ވަނީ ހުދު މި ދައުލަތުންވެސް އޮޅުވާލާފައި. ސިވިލް ސާރވިސް މުވައްޒަފުންކުރެ އަންހެނުން ވިހެއުމުން3މަހެއްހާދުވަސް މުސާރަލިބޭ ތުއްޓީ ލިބޭ. ގޯހެއްނޫން. އެކަން އޮންނަން ޖެހޭނީ އެގޮތަށް. އެއީ އެމީހުންގެ އަސާސީ ހައްގެއް. ނަމަވެސް ފިރިހެން ސިވިލް ސާރވަންޓެއްގެ އަންހެނުން ވިހެއުމުން އެ ފިރިހެން މީހާއަށް އެފަދަ ދިގު ޗުއްޓީއެއް ނުލިބޭކަމީ ހަމަހަމަކަން އޮންނަކަން ގަބޫލުކުރަން ދަތިވާ ހިސާބަކީ. ތެދެއްމެ އޭނަގެ އަންހެނުން ވިހެއީ. އެކަމަކު އަންހެނުން އެކަނިމާ އެކަނި ހޮސްޕިޓަލުގައި އޮވެ، ފާހާނާކޮށް، ދަރިބަލަހައްޓާ، ބޭސްނަގާ، ދެމައިންނަށް ކާންދީ، ގެއަށް ގެންގޮސް އަންހެނުން ގަދަވަންދެން ގޭގައި މަސައްކަތްކޮށް އެމީހުންނަށް އެކަނިމާ އެކަނި ފިރިމީހާއާ ނުލައި އުޅެވޭނެބާއޭ ސުވާލަކީ. އާއިލާއާއި ވަކިން އެކަނި އުޅޭ ދެމަފިރިންވެސް މަދެއްނޫން. އެހެންވީމާ މިފަދަ ޗުއްޓީތަށް ފިރިހެނުންނަށްވެސް ލިބޭނެ އުސޫލެއް އޮތުންއެއީ ހަމަހަމަކަން ކަމުގައި އަހަރެން ދެކެން.\nމި އާޓިކަލް ވަރަށް ވެސް ފުރިހަމަ. އަކުރުން އަކުރަށް އަޅުގަނޑަށް ތާއީދުކުރެވޭ. ލިޔުއްވި ބޭފުޅާއަށް ވަރަށް މަރުޙަބާ އަދި މިއީ މި ސައިޓްގެ ހަޤީޤީ އޮއްޓަރު ދައްކުވައިދޭ އާޓިކަލެއް ކަމުގައި ވެސް ދަންނަވަން. ވަކިން ޚާއްޞަކޮށް، އަންހެނުންނާއި ފިރިހެނުން ހަމަހަމަވާ ގޮތް ބަޔާންކޮށްދީފައިވާލެއް ފުރިހަމަކަމާއި، އަންހެނުން ގޭގައި ތިބެއްޖެ ނަމަ ވާނެ ގޮތް ވެސް ބަޔާންކޮށްދީފައިވާލެއް ވަރަށް ވެސް ހަބޭސް.\nނާފިޒު ތިޔަ ވިދާޅުވިހެން، ދިވެހިރާއްޖޭގެ އިގްތިސާދު ކުރިއެރުމުން އަނބިމީހާ ވިހެއުމުން، އަނބިމީހާއާއި އެއް މިންވަރެއްގެ ޗުއްޓީއެއް ފިރިމީހާއަށް ލިބުން އެއީ ހަމަ ރަނގަޅުކަމެއް. އެއީ ޢާއިލާ ބަދަހިކުރުމަށްޓަކައި. އެހެނަސް ވިހެއުމުގެ ޗުއްޓީއަކީ އަންހެނުންނާއި ފިރިހެނުން ހަމަހަމަ ނޫންކަމަށް މިސާލުދެއްކުމަށް އެންމެ އެކަށޭނަ މިސާލުކަމުގައި ނުދެކެން. އެހެނީ ވިހެއުމުގެ ޗުއްޓީއަކީ އަންހެނާ، އޭނާ ތަބީޢީ ގޮތުން ވިހާ ވިހެއުމުން ރިކަވަރ ކުރަންދެވޭ ސިއްހީ ޗުއްޓީއެއް. މިފަދައިން އަންހެނުންނާއި ފިރިހެނުންނާމެދު ހުރި ތަބީޢީ ތަފާތެއްގެ ސަބަބުން ‘ހަމަހަމަ’ ނުވާކަމަށް ބުނާ ބުނުމަކީވެސް ހަމަހަމަކަމުގެ މާނަ އޮޅިފައި އޮތުންކަމުގައި ދެކެން. ސްކެންޑިނޭވިޔާގެ ބައެއް ގައުމުތަކުގައި އަންހެނަކު ވިހެއުމުން އޭނާއަށާއި އޭނާގެ ޕާޓްނަރަށް މުސާރަ ލިބޭގޮތަށް އަހަރު ދުވަހުގެ ޗުއްޓީދޭވާހަކަ އަޅުގަނޑު އަޑުއެހިން. އެއީވެސް ޢާއިލާ ބަދަހިކުރުމަށްޓަކައި. އެހެނަސް ރާއްޖޭގެ އިގްތިސާދު އެފަދައިން ކަންކުރުމަށް ތަން ނުދޭއިރު، އަދި ޢާންމު ދިރިއުޅުމަށް ބަލާއިރު ހަގީގަތަކީ އެފަދަ ޗުއްޓީއެއް ލިބުނު ނަމަވެސް ނާފިޒު ތިޔަ ވިދާޅުވާ ފަދައިން ފިރިހެންމީހާގެ ދައުރު އަދާކުރާ ފިރިހެނުން ނިސްބަތުން މަދުއިރު، ހުރިހާ އެންމެންނަށް ތިޔަ ވިދާޅުވާފަދަ ޗުއްޓީއެއް ދިނުމަކީ ހަމަހަމަކަމުގެ ނަމުގައި ކުރެވޭނެ ބޭއިންސާފެއް ކަމުގައި، އަދި އެކަމުގެ ނާޖާއިޒް ފައިދާނެގުމަށް މަގުހުޅުވިގެން ދާނެ ކަމެއްކަމުގައި ދެކެން.\nދަރިންގެ ޚައްޤުތައް ވިދާޅުވީ\nމިލިޔުމަކަށް ވާ ބައެއްކަންކަމަށް ތާއީދުކުރަން. އަޅުގަނޑާއި އަޅުގަނޑުގެ އަންހެނުންނަކީ ސިވިލްސާވިސްގެ ޖީއެސް ރޭންކުގައި މަސައްކަތްކުރާ ދެމީހުން. ދެމީހުންނަށް މުސާރަޔާއި އެލަވަންސްގެ ގޮތުގައި ޖުމްލަކޮށް ލިބެނީ 11304.9 ރުފިޔާ. އެއީ އެއްވެސް އިތުރުގަޑިޔަކު މަސައްކަތު ނުނިކުމެ. ދެމީހުންގެ2ދަރިން ތިބޭއިރު ދަރިންނަށާއި މައިންބަފައިންނަށާއި ގޭގައި ކުދިންބަލަން ގެންގުޅޭ ކުއްޖާއަށާއި ޓިއުޝަން ކުލާސްތަކަށާއި އެހެނިހެން ޚަރަދުތައްކޮށްފައި ފަހަށް ރައްކާކުރެވޭއެއްޗެއް ނޯވޭ. ނުވިތާކަށް ކުދިންކޮޅުވެސް ރަނގަޅަށް ތަރުބިއްޔަތެއް ނުކުރެވޭ. ދަރިންގެ އަޚުލާޤަށް ދަނީ ނޭދެވޭ ތަފާތު އަސަރުތައްކުރަމުން. މިހެންދިމާވަނީ މައިންބަފައިން ގިނަވަގުތު ކުދިންނާއި ދުރުގައި އުޅެންޖެހުމުން. ދުވާލުގެ7ގަޑިއިރު ގެއިންބޭރުގައި އުޅެފައި ގެއަށްއައިސް ގޭގެ މަސައްކަތްތައްކޮށްފައި ލިބެނީ2ގަޑިއިރެއްހާއިރު އެކުދިން ނިދުމުގެކުރިން ހުސްކޮށް. މިވަގުތުކޮޅުގެ ތެރޭގައި އެކުދިންނަށް އެކަށީގެންވާވަރަކަށް ސަމާލުކަމެއްނުދެވޭ. އަދި ބައެއް ހާލަތްތަކުގައި އިތުރުގަޑީގައި އޮފީހަށް ނުކުންނަންޖެހިއްޖެ ނަމަ އެއްގޮތަކަށް ކުދިން ލޮލަށް ނުފެނިވެސް އުޅެންޖެހިފައި އެބަހުރި. މިހާރު އަޅުގަނޑު މިވިސްނަނީ އިތުރަށް ކިޔަވައިގެން ރަނގަޅު މުސާރައެއްގެ ވަޒީފާއެއް ލިބޭ އިރަށް، އަންހެނުން ގޭގައި ކުދިންތަރުބިއްޔަތުކުރަން ބަހައްޓަން. މުސާރަދީފައި ދަރިންބަލަން ކުއްޖަކު ބަހައްޓާފައި ޓިއުޝަނަށް ކުދިންފޮނުވުމުން ދަރިންނަށްކުރާ ނޭދެވޭ އަސަރު އަޅުގަނޑަށް މިހާރު ތަޖުރިބާކުރެވޭ. އަޅުގަނޑަށް ޤަބޫލުކުރެވޭގޮތުގައި ފިރިހެނުން ވަޒީފާ އަދާކޮށްފައި އަންހެނުން ގޭގައި ދަރިންތަރުބިއްޔަތުކުރަން ތިބުން މާ ރަނގަޅު. އެމީހުން ވަޒީފާއަށް ދާންފަށަންވާނީ ދަރިންރަނގަޅަށް ތަރުބިއްޔަތުކޮށް ހެޔޮނުބައިވަކިވާވަރުގެ އުމުރަކަށް ދިއުމުން. ނޫނީ އަންހެނުންނަށް ގޭގައި ތިބެގެން ކުރެވޭ ޒާތުގެ ތަފާތު މަސައްކަތްތައް ކުރެވިދާނެ، މިޒަމާނަކީ އޮންލައިންކޮށްވެސް މަސައްކަތްކުރެވެންއޮތް ދުވަސްވަރެއް. އަންހެނުންވެސް ފިރިހެނުންވެސް ޖެހޭނެ ކިޔެވެން އޮތްއެންމެ މައްޗަކަށް ކިޔަވަން.\nއަންހެނުން ގޭގަ ދަރިންބަލަން ހުރުން އެންމެ ރަނގަޅުގޮތަކީ… ދީނުގައި އަންގަވާފައިވާ ގޮތަކީވެސް އެއީ.. އަ ންހެނުން ބޭރުގަ ވަޒީފާ އަދާކުރާ ހިސާބުންފެށިގެން ގޯސްވެފަ މި ހުންނަނީ، އޮފީހުގަ ކޮންމެސްފިރިހެނެއްގެ ކަންތައްވާނެ ގިނަ މީހުން އުޅޭނީ އައުރަނިވާނުކޮށް ،، ދެން އަނެއްކަމަކީ ދަރިންރަނގަޅަށް ތަރުބިއްޔަތު ނުކުރެވިފަ ހުންނާނީ\nއަންހެނުން ގޭގައި ދަރިން ބެލުމަށާއި ގޭގައި ކުރަންޖެހޭ މަސައްކަތަށް ހުސްވެ އިންނަން އަމިއްލައަށް އެދެންޏާ އެގޮތް އެންމެ ރަނގަޅު. އެހެނަސް އެނިންމުން ނިންމާނީ އެއަންހެނާ. އެއީ ފިރިމީހާ އޭނާއަށް ނިންމާދޭ ނިންމުމަކަށްވާނަމަ، ނުވަތަ އެނިންމުމެއް އަންހެންމީހާ ނިންމަކީ މަޖުބޫރު ހީވެގެންނަމަ، އެގޯސްވީ. އެއީ އެކަމުގައި، އޭނާގެ ދިރިއުޅުމުގެ ނިންމުމެއްގައި އޭނާގެ ބާރު ނެތުނީ. ކުދިން ބެލުމަކީ ބުރަކަމެއް. ކުދިން ހޯދުމުގެ ކުރިން ލިބޭ މުސާރައާއި، ކުރަންޖެހޭ ޚަރަދާއި، ލިބޭ ވަގުތާއި ދެމަފިރިންގެ ޒިންމާއަކީ ކޮބާކަން ދެނެގަނެ، މިފަދަ ހުރިހާކަމަކަށް ދެމަފިރިން ވިސްނާ ވަކި ގޮތެއް ޚިޔާރުކުރަންޖެހެނީ މިސަބަބަށްޓަކައި!\nދަރިން މަގުގެއްލި ހަލާކުވަނީ ހަމައެކަނި އަނބިން ވަޒީފާ އަދާކުރާތީތަ؟ ނިކަން މިރަށުގައި އުޅޭ ވިޔާނުދާ ކުދިންނަކީ ތިޔަބުނާ ގެވެހި އަނބިން ތަރުބިއްޔަތުކުރާ ކުދިން. އަނެއްކޮޅުން ވަޒީފާގައި އުޅޭ މީުންގެ ދަރިންގެ ތެރޭގައި ގިނައީ ކިޔެވުމަށްވެސް މޮޅު ރަނގަޅުކުދިން. ސަބަބަކީ އެކުދިންގެ މައިންނަށް މާ ތަންދޮރު އެނގޭ. މައްސަލަ އަކަށްވަނީ ވަޒީފާއަދާކުރާތީއެއްނޫން. އެކަމަކު ދަރިންނާއިއެކު ކޮލިޓީކޮށް ވަގުތު ހޭދަނުކުރާތީ.\nދީނުގައި އޮންނަނީ އަންހެނުން ގޭގައި ދަރިން ބެލުމޭ ބުނެ އަންހެނުންނަށް ލިބެންޖެހޭ އައުލީމް ނުލިބިއްޖެ ނަމަ އެއީ ލިބޭ ވަރަށް ބޮޑުގެއްލުމެއް. މިސާލަކަށް އޭރުން މާބަނޑު މީހުން ވިއްސުމަށްވެސް، އަދި މިނޫނަސް އަންހެނުންގެ ހާއްސަ ބަލިތަކުގެ ޑަކްޓަރުންގެ ގޮތުގައި ތިބޭނީ ފިރިހެނުން.\nއަންހެނުން ނަށް އެމީހުން މަސައްކަތް ކުރާ މާހައުލުން ފިރިހެނުން ގޯނާ ކުރުމަކީ އަދި އެހެން މައްސަލައެއް. އެކަން ޖެހޭނީ މި ނިޒާމް ހާރުދަނާ ކޮށްގެނ ރަނގަޅުކުރަން. މިސާލަކަށް އަން ހެނުންގެ ހާއްސަ ހޮސްޕިޓަލެއް ހުރުން. މިހޮސްޕިޓަލުގައި އުޅެންޖެހޭނީ ހުސް އަންހެނުން ހިދުމަތް ދިނުމަށާއި. ލިބިގަތުމަށް.\nރާއްޖޭގައި ހާހަކަށްވުރެ ގިނަ ރަށް އެބަ އޮތް. ވީމާ އަންހެނުންނަށް ވަކިރަށެއް، ފިރިހެނުންނަށް ވަކިރަށެއް ހަދަންފެނޭ. އަންހެނުން އިންނާނީވެސް އަންހެނުންނާ، ފިރިހެނުން އިންނާނީވެސް ފިރިހެނުންނާ. އޯކޭދޯ!\nހަގީގަތުގައި ގައުމުބިނާ ކުރުމުގައި އަންހެނުންގެ ރޯލްވަރަށްބޮޑު. އެއީ ބޭރަށްގޮސްގެން ވަޒިފާ އަދާކުރިޔަސް ގޭގައި އިނައިސް އަންހެނުންގެ ހިއްސާނެތި އެއްވެސްކަމެއް ފުރިހަމައެއްނުވާނެ. އަޅުގަނޑުދެކޭ ގޮތުގައި މޮޅަށްކިޔަވަންވީ އަންހެނުން، ސަބަބަކީ އޭނާގެ އާއިލާ އަށާއި މުޖުތަމައަށް އެންމެ ބޮޑުފައިދާއެއް ކޮއްދެވޭނީ ކިޔަވައިގެންތިބި ހޭލުންތެރި ދީނަށްލޯބިކުރާ އަންހެނުން ގިނަވެގެން. މިހާރު ރާއްޖެއަށް އެންމެ ބޭނުންވަނީ މަސައްކަތްކުރާނެ ފިރިހެނުން އަދި ރަނގަޅުގޮތުގައި ދަރިންތަރުބިއްޔަތުކުރާނެ އަންހެނުން.\nމަތީގައިވާ ލިންކަށް ކުލިކް ކޮށްލައްވާށެވެ. ބައެއް މީހުން ބޭނުންވަނީ މިގޮތްކަންނޭނގެއެވެ.


MDP ahffahu ai sarukaaruthakun laamarukazee nizaam marukazee nizaamakah badhalu kuri: Raees - One Online\nއެމްޑީޕީ ކައުންސިލަރުންގެ ކޮންފަރެންސް 2019 ފެށުމުގެ ރަސްމިއްޔާތުގައި ރައީސް ސޯލިހު ވާހަކަ ދައްކަވަނީ --- ވަން ފޮޓޯ: މުހައްމަދު އައުޒަމް\nއެމްޑީޕީއަށް ފަހު އައި ސަރުކާރުތަކުން ލާމަރުކަޒީ ނިޒާމު މަރުކަޒީ ނިޒާމަކަށް ބަދަލު ކުރި: ރައީސް\nއެމްޑީޕީއަށް ފަހު އައި ސަރުކާރުތަކުން ލާމަރުކަޒީ ނިޒާމު މަރުކަޒީ ނިޒާމަކަށް ބަދަލު ކުރިކަމަށް ރައީސުލްޖުމްހޫރިއްޔާ އިބްރަހީމް މުހައްމަދު ސޯލިހު ވިދާޅުވެއްޖެއެވެ.\nމިއަދު ހުޅުމާލޭ ހުރަވީ ސްކޫލުގައި ކުރިއަށްދާ އެމްޑީޕީ ކައުންސެލަރުންގެ ކޮންފަރެންސް 2019 ފެށުމުގެ ރަސްމިއްޔާތުގައި ވާހަކަފުޅުދައްކަވަމުން ރައީސް ސޯލިހު ވިދާޅުވީ އެމްޑީޕީގެ ކުރީގެ ސަރުކާރުން ރާއްޖެއަށް ލާމަރުކަޒީ ނިޒާމު ތައާރަފު ކުރުމުގެ މަސައްކަތް ފެއްޓެވި ކަމަށެވެ. ނަމަވެސް އޭރު ލާމަރުކަޒީ ނިޒާމުގެ ގާނޫނު ފާސްކުރެވިގެން ދިޔައީ ސަރުކާރުން ބޭނުންވި ގޮތަށް ނޫން ކަން ރައީސް ފާހަގަކުރެއްވިއެވެ.\nރައީސް ވިދާޅުވީ ރާއްޖޭގައި ލާމަރުކަޒީ ނިޒާމެއް ގާއިމުކޮށް، ކައުންސިލްތަކަށް ބާރު ހޯދައިދިނުމަށް ކުރީގެ އެމްޑީޕީ ސަރުކާރުން އެތައް މަސައްކަތެއް ކުރެއްވި ކަމަށެވެ. ނަމަވެސް އެމްޑީޕީގެ ސަރުކާރު ނިމުމަކަށް އައިސް ދެން ޖެހިގެން އައި ދެ ސަރުކާރުންވެސް މަސައްކަތް ކުރީ ލާމަރުކަޒީ ނިޒާމު އުވާލައި، މަރުކަޒީ ނިޒާމަކަށް ބަދަލު ކުރަން ކަމަށް ރައީސް ވިދާޅުވިއެވެ. އަދި ލާމަރުކަޒީ ނިޒާމުގެ މަސައްކަތް ކުރީ ދެސަރުކާރުން ހުއްޓުމަކަށް ގެނައުމުން އެކަމާ ހިތާމަ ކުރައްވާ ކަމަށް ރައީސް ވިދާޅުވިއެވެ.\nރާއްޖެއަށް ޑިމޮކްރަސީ ގެންނަން ވަކާލާތު ކުރީ އެމްޑީޕީން ކަން ފާހަގަކުރައްވައި ރައީސް ވިދާޅުވީ ރާއްޖޭގައި އޮންނަން ޖެހޭނީ ހަމަހަމަ ކަމާއި، އިންސާފު ލިބިދޭ އަދި ހިޔާލު ފާޅުކުރުމުގެ ފުރިހަމަ ފުރުސަތު ދެވޭ ވެރިކަމުގެ ނިޒާމެއް ކަމަށެވެ. މިކަމަށް ރާއްޖޭގައި އުޅޭ ރައްޔިތުން ވެރިކަން ކުރާ ރަށަށް ނުގޮސް އަމިއްލަ ރަށުން ދުވަހުން ދުވަހަށް ބޭނުންވާ ހިދުމަތްތައް ލިބެން ޖެހޭނެ ކަމަށް ރައީސް ފާހަގަ ކުރެއްވިއެވެ. ލާމަރުކަޒީ ގާނޫނަކީ މިކަންކަން ކުރުމަށް އެކުލަވާލި ގާނޫނެއް ކަމަށް ރައީސް ވިދާޅުވިއެވެ.\nމި ސަރުކާރުން މަސައްކަތް ކުރާނީ ލާމަރުކަޒީ ނިޒާމުގެ ތެރެއިން ރައްޔިތުންނަށް ބާރުތައް ދީގެން ރައްޔިތުންނާ ވީހާވެސް ކައިރިން މަސައްކަތް ކުރުމަށް ކަމަށް ރައީސް ވިދާޅުވިއެވެ. އަދި ޖަޒީރާ ރާއްޖޭގެ ހަގީގީ ތަރައްގީ ހާސިލުކުރެވޭނީ ލާމަރުކަޒީ ނިޒާމުގެ ރާއްޖެއެއް ބިނާކުރެވިގެން ކަމަށް ވެސް ރައީސް ވިދާޅުވިއެވެ.\nގުޅޭ ޓެގު އެމްޑީޕީ ރައީސް އިބްރާހިމް މުހައްމަދު ސޯލިހު ސަރުކާރު\nކުޑަކުދިންނަށް ކުރާ އަނިޔާތަކުގެ މައްސަލަތައް ބަލަން ރައީސް ރިޔާސީ ކޮމިޝަނެއް އުފައްދަވައިފި\nދ. ރިނބުދުއަށް ކުރެއްވި ދަތުރުފުޅު ނިންމަވާލެއްވުމަށްފަހު ރައީސް ސޯލިހު މާލެ ވަޑައިގެންފި\nރިނބުދޫ ފުޓްސަލް ދަނޑު ރައީސް ހުޅުއްވައިދެއްވައިފި\nއެމްޑީޕީން ކައުންސިލު ކެމްޕޭން ރަސްމީކޮށް ފަށަން މާދަމާ ބާއްވާ ހަރަކާތުގައި ރައީސް ސޯލިހު ބައިވެރިވެވަޑައިގަންނަވަނީ


މި ކުންފުނިން ހުޅުވުމަށް ހަމަޖެހިފައިވާ މިދަންނަވާ ފާމަސީތަކަށް ދެއަހަރު ދުވަހުގެ ކޮންޓްރެކްޓަށް މަސައްކަތް ކޮށްދޭނެ މުވައްޒަފުން ބޭނުންވެއްޖެ\nމަޤާމު: ސޭލްސް ރެޕްރެޒެންޓޭޓިވް/ފާރމަސިސްޓް\nއަސާސީ މުސާރަ: -/4350ރ\nކ. ގުޅި އެސް.ޓީ.އޯ ފާމަސީ\nހއ. މާރަންދޫ އެސް.ޓީ.އޯ ފާމަސީ\nކ. ގުރައިދޫ އެސް.ޓީ.އޯ ފާމަސީ\nހއ. މުރަައިދޫ އެސް.ޓީ.އޯ ފާމަސީ\nކ. ހުރާ އެސް.ޓީ.އޯ ފާމަސީ\nހއ. ތަކަންދޫ އެސް.ޓީ.އޯ ފާމަސީ\nއއ. ބޮޑުފުޅަދޫ އެސް.ޓީ.އޯ ފާމަސީ\nހއ. ތުރާކުނު އެސް.ޓީ.އޯ ފާމަސީ\nއއ. ހިމަންދޫ އެސް.ޓީ.އޯ ފާމަސީ\nހއ. އުތީމު އެސް.ޓީ.އޯ ފާމަސީ\nއ.އ އުކުޅަސް އެސް.ޓީ.އޯ ފާމަސީ\nހދ. ކުމުންދޫ އެސް.ޓީ.އޯ ފާމަސީ\nއދ. އޮމަދޫ އެސް.ޓީ.އޯ ފާމަސީ\nހދ. ކުނބުރުދޫ އެސް.ޓީ.އޯ ފާމަސީ\nމ. ދިއްގަރު އެސް.ޓީ.އޯ ފާމަސީ\nހދ. ނައިވާދޫ އެސް.ޓީ.އޯ ފާމަސީ\nމ. ކޮޅުފުށި އެސް.ޓީ.އޯ ފާމަސީ\nށ. ބިލެއްފަހި އެސް.ޓީ.އޯ ފާމަސީ\nފ. ބިލެއްދޫ އެސް.ޓީ.އޯ ފާމަސީ\nށ. ފީވަައް އެސް.ޓީ.އޯ ފާމަސީ\nފ. ފީއަލި އެސް.ޓީ.އޯ ފާމަސީ\nށ. ޅައިމަގު އެސް.ޓީ.އޯ ފާމަސީ\nދ. މީދޫ އެސް.ޓީ.އޯ ފާމަސީ\nށ. މާއުނގޫދޫ އެސް.ޓީ.އޯ ފާމަސީ\nތ. ބުރުނީ އެސް.ޓީ.އޯ ފާމަސީ\nށ. މަރޮށި އެސް.ޓީ.އޯ ފާމަސީ\nތ. މަޑިފުށި އެސް.ޓީ.އޯ ފާމަސީ\nނ. މިލަދޫ އެސް.ޓީ.އޯ ފާމަސީ\nތ. ދިޔަމިގިލި އެސް.ޓީ.އޯ ފާމަސީ\nރ. އިންނަމާދޫ އެސް.ޓީ.އޯ ފާމަސީ\nތ. ގާދިއްފުށި އެސް.ޓީ.އޯ ފާމަސީ\nރ. މާކުރަތު އެސް.ޓީ.އޯ ފާމަސީ\nތ. ކިނބިދޫ އެސް.ޓީ.އޯ ފާމަސީ\nރ. ރަސްގެތީމު އެސް.ޓީ.އޯ ފާމަސީ\nތ. އޮމަދޫ އެސް.ޓީ.އޯ ފާމަސީ\nރ. ރަސްމާދޫ އެސް.ޓީ.އޯ ފާމަސީ\nތ. ހިރިލަންދޫ އެސް.ޓީ.އޯ ފާމަސީ\nބ. ދަރަވަންދޫ އެސް.ޓީ.އޯ ފާމަސީ\nތ. ކަނޑޫދޫ އެސް.ޓީ.އޯ ފާމަސީ\nބ. ގޮއިދޫ އެސް.ޓީ.އޯ ފާމަސީ\nތ. ވަންދޫ އެސް.ޓީ.އޯ ފާމަސީ\nބ. ހިތާދޫ އެސް.ޓީ.އޯ ފާމަސީ\nލ. ދަނބިދޫ އެސް.ޓީ.އޯ ފާމަސީ\nބ. ކެންދޫ އެސް.ޓީ.އޯ ފާމަސީ\nލ. އިސްދޫ އެސް.ޓީ.އޯ ފާމަސީ\nކ. ދިއްފުށި އެސް.ޓީ.އޯ ފާމަސީ\nލ. ކުނަހަންދޫ އެސް.ޓީ.އޯ ފާމަސީ\nކ. ގާފަރު އެސް.ޓީ.އޯ ފާމަސީ\nލ. މާބަައިދޫ އެސް.ޓީ.އޯ ފާމަސީ\nލ. މާމެންދޫ އެސް.ޓީ.އޯ ފާމަސީ\nގއ. ދެއްވަދޫ އެސް.ޓީ.އޯ ފާމަސީ\nގއ. ކަނޑުހުޅުދޫ އެސް.ޓީ.އޯ ފާމަސީ\nގއ. މާމެންދޫ އެސް.ޓީ.އޯ ފާމަސީ\nގއ. ނިލަންދޫ އެސް.ޓީ.އޯ ފާމަސީ\nގދ. ހޯނޑެއްދޫ އެސް.ޓީ.އޯ ފާމަސީ\nގދ. ނަޑެއްލާ އެސް.ޓީ.އޯ ފާމަސީ\nގދ. ރަތަފަންދޫ އެސް.ޓީ.އޯ ފާމަސީ\nގދ. ވާދޫ އެސް.ޓީ.އޯ ފާމަސީ\n* މުއްދަތު ހަމަވާ ބޭސްތައް ޗެކުކޮށް ރިޕޯޓު ތައްޔާރުކުރުން\n* ފާމަސީ އެސިސްޓަންޓްް / އެޑްވާންސްޑް ސެޓުފިކެޓު ނުވަތަ ޑިޕްލޮމާ އިން ފާމަސީ ކޯސް ފުރިހަމަ ކޮށްފައިވުން\n* އިތުރުގަޑީގައި އަދި ރަސްމީ ބަންދު ދުވަހެއްގައި މަސައްކަތް ކޮށްފިނަމަ ވަޒީފާއާ ބެހޭ ޤާނޫނުގައި ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެ.\n* މަތީ ތަޢުލީމު ހާސިލު ކޮށްފައިވާނަމަ ހަމަޖެހިފައިވާ އުސޫލުން ޓެކްނިކަލް ނުވަތަ ޕްރޮފެޝަނަލް އެލަވަންސް ލިބޭނެ\nމި މަޤާމަށް ޝައުޤުވެރިވެ ވަޑައިގަންނަވާ ފަރާތްތަކުން 10 ސެޕްޓެންބަރު 2014 ގެ 12:30 ގެ ކުރިން އެސްޓީއޯގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން އެދެމެވެ. އެޕްލިކޭޝަން ފޯމު މި ކުންފުނީގެ ހެޑްއޮފީހުގެ ކައުންޓަރުން އަދި އެސްޓީއޯ ވެބްސައިޓުން ލިބިވަޑައިގަންނަވާނެއެވެ.\nއެސްޓީއޯ ވެބްސައިޓް: http://www.stomaldives.com/downloads/\nލިބިފައިވާ ތަޢުލީމީ ސެޓުފިކެޓުތަކުގެ ކޮޕީ (އަސްލާ އެއްގޮތްކަން އަންގައިދޭ ތައްގަނޑު ޖަހާފައިނުވާ ސެޓުފިކެޓު ހުށަހަޅާފައިވާނަމަ، އިންޓަވިއުއަށް ހާޒިރުވާންވާނީ ސެޓުފިކެޓުތަކުގެ އަސްލާ އެކުގައެވެ.)\nމި މަޤާމަށް ހޮވޭނީ ތަޢުލީމީ ސެޓުފިކެޓުތަކާއި މަސައްކަތު ތަޖުރިބާ އަދި އިންޓަވިއުއަށް ބަލައި އެންމެ މަތިން މާކްސް ލިބޭ ފަރާތްތަަކެވެ.\nއިންޓަވިއު އަށް ކިޔޭނީ ހަމައެކަނި ޝޯޓްލިސްޓު ކުރެވޭ ފަރާތްތަކަށެވެ. ޝޯޓްލިސްޓު ކުރެވޭނީ ފާމަސީ އެސިސްޓަންޓްް / އެޑްވާންސްޑް ސެޓުފިކެޓު ނުވަތަ ޑިޕްލޮމާ އިން ފާމަސީ ކޯސް ފުރިހަމަކޮށްފައިވާ ފަރާތްތަކަށެވެ.\nޕަބްލިޝްކުރި ގަޑި: 1036\nސުންގަޑި: 10 ސެޕްޓެންބަރު 2014 1230


New normal gai kulhun varah udhagoo : Muller | Mihaaru\nޔޫނިއަން ބާލިންއާ ދެކޮޅަށް ރޭ ކުޅުނު މެޗުގެ ތެރެއިން ބަޔާންގެ މުލާ.-- ފޮޓޯ: އޭއެފްޕީ\n18 މެއި 2020 - 12:20 1 comment\nކޮވިޑް-19 ފެތުރޭތީ ދެ މަސް ދުވަހު ފުޓްބޯޅަ ހުއްޓާލާފައި އޮތުމަށް ފަހު މި ހަފްތާ ބަންދުގައި ޖަރުމަނު ލީގުތައް ވަނީ ފަށައިފަ އެވެ. ލީގުގެ އެއް ވަނައިގައި އޮތް ބަޔާން ރޭ ކުޅުނު މެޗުން ވަނީ 2-0 އިން ޔޫނިއަން ބާލިން ބަލިކޮށްފަ އެވެ.\n"މާހައުލު އޮތްގޮތުން އިހުސާސްވީ އުމުރުންދުވަސްވީ މީހުންގެ ފުޓްބޯޅަ މެޗެއް ހެން. ރޭގަނޑު ހަތެއް ޖަހާއިރު ލައިޓްޖަހައިގެން ކުޅޭ ގޮތަށް،" ނިއު ނޯމަލްގައި ފުޓްބޯޅަ ކުޅުމާ ބެހޭގޮތުން ސަމާސާ ރާގަކަށް މުލާ ބުންޏެވެ. "އެކަމަކު މެޗު ހަމަ ފެށުމާ އެކު އަހަރެމެންގެ ސަމާލުކަން އެއްކޮށް ބަދަލުވެއްޖެ. މެޗުގެ ޝައުގުވެރިކަން އުފެދި މޮޅުވާން މަސައްކަތް ފެށިއްޖެ،"\nރޭގެ މެޗު ކުޅޭ ޔޫނިއަން ބާލިންގެ ދަނޑަށް މި ސީޒަނުގައި އެ ޓީމު ކުޅުނު ކޮންމެ މެޗެއްގައި 22،000 ސަޕޯޓަރުން ވަނެ އެވެ. މުލާ ބުނީ ސީޒަނުގެ ކުރީކޮޅުގައި އޭނާ މި ދަނޑުގައި ސަޕޯޓަރުން ކުރިމަތީގައި މެޗެއް ކުޅެލަން ބޭނުންވި ކަމަށެވެ.\n"އެއީ އޭރުގެ ހާލަތު. އެކަމަކު މިހާރު މި މެޗުތައް ކުޅެވުމަކީ ވެސް އަހަރެމެންގެ ނަސީބު. ބޮޑު ބްރޭކަކަށް ފަހު އަންނަން ޖެހުމުން ހީވީ އޮގަސްޓްގެ މެޗެއްހެން. އެއީ އާންމުކޮށް މި ވަރުގެ ބްރޭކެއް އަންނަނީ ސީޒަނުގެ ކުރިން،" ޖަރުމަނު ގައުމީ ޓީމާ އެކު ވޯލްޑް ކަޕް ކާމިޔާބުކުރި މުލާ ބުންޏެވެ.\n"އަހަރެމެންނަށް އޮތީ އަމަލުކުރަން ޖެހޭ ގޮތް ކިޔައިދީފައި. ހުރިހާ ގައިޑްލައިނެއްގައި ބުނާގޮތް ހަދައިގެން ކުރިއަށް ދިއުން މި ވަގުތަށް އޮތީ. އަހަރެމެންނަކީ ޕްރޮފެޝަނަލުން."\nރައްކާތެރިވުމުގެ ފިޔަވަޅެއްގެ ގޮތުން ސަލާމްކުރުމާއި ބެންޗުގައި ތިބޭ ކުޅުންތެރިންގެ ދެމެދުގައި ވެސް އެކަށީގެންވާ ދުރުމިނެއް ބަހައްޓަން ވަނީ ކަމާބެހޭ ފަރާތްތަކުން އަންގައިފަ އެވެ. އަދި މެޗު ކުޅޭ ބޯޅަތައް ޑިސްއިންފެކްޓް ކުރުމުގެ މަސައްކަތްކުރިއަށް ގެންދަން ބޯލްބޯއީންނަށް ވަނީ އަންގައިފަ އެވެ.\nލީގުގައި ހޮނިހިރު ދުވަހުގެރޭ ޝާލްކާ އަތުން ހޯދި ބޮޑުމޮޅާ އެކު ޑޯޓްމަންޑުން ވަނީ ލީގުގެ އެއް ވަނައިގައި އޮތް ބަޔާނާ އެއް ޕޮއިންޓަށް ގާތަށް ޖެހިލައިފަ އެވެ. އެކަމަކު ރޭގެ މެޗުގައި ރޮބަޓް ލެވަންޑޯސްކީ އާއި ބެންޖަމިން ޕަވާޑްގެ ގޯލުތަކުން ބާލިން ބަލިކޮށް ބަޔާން ވަނީ އަލުން ލީގުގެ އެއް ވަނައިގައި ހަތަރު ޕޮއިންޓަށް ލީޑުފުޅާކޮށްފަ އެވެ. ދެ ޓީމު ވެސް 26 މެޗު ކުޅެފައިވާއިރު، ބަޔާން ވަނީ 58 ޕޮއިންޓް ހޯދައިފަ އެވެ. ޑޯޓްމަންޑް އަތުގައި އޮތީ 54 ޕޮއިންޓެވެ.


Mihaathanah Maalee bayaan hushahelhee enme 22 candidatun\nމިހާތަނަށް މާލީ ބަޔާން ހުށަހެޅީ އެންމެ 22 ފަރާތަކުުން: އިލެކްޝަންސް\nއިލެކްޝަން ކޮމިޝަނުން ބޭއްވި ނޫސްވެރިންގެ ބައްދަލުވުމެއްގައި އެކޮމިޝަނުގެ ބައެއް މެމްބަރުން- މުހައްމަދު އަފްރާހް | އަވަސް\nރައްޔިތުންގެ މަޖިލީހުގެ އިންތިހާބުގައި ވާދަ ކުރި ފަރާތްތަކުގެ މާލީ ބަޔާން ހުށަހެޅުމުގެ އެންމެ ފަހުގެ ތާރީހަކީ އަންނަ ހޮނިހިރު ދުވަހުގެ ރޭގަނޑު 12:00 ކަމަށާއި، މިހާތަނަށް އައިއިރު، މާލީ ބަޔާން ހުށަހަޅާފައިވަނީ އެންމެ 22 ފަރާތަަކުން ކަމަށް އިލެކްޝަންސް ކޮމިޝަނުން ބުނެފި އެވެ.\nއިސީގެ މެމްބަރު އަހުމަދު އަކްރަމް "އަވަސް" އަށް ވިދާޅުވީ، މަޖިލިސް އިންތިހާބުގައި ވާދަކުރެއްވި ހުރިހާ ކެނޑިޑޭޓުންގެވެސް މާލީބަޔާން އީސީއަށް ހުށަހަޅަން ޖެހޭނެ ކަމަށާއި، އެއީ ގާނޫނީ ގޮތުން ކުރަން ލާޒިމު ކަމެއް ކަމަށެވެ. އަދި އެކަމަށްޓަކައި ސުންގަޑިހަމަވަންދެން ކޮންމެ ދުވަހަކު ވެސް ރޭގަނޑު 12 ޖަހަންދެން އީސީން މާލީ ބަޔަން ބަލައިގަންނަމުން ދާނެ ކަމަށެވެ.\nއަކުރަމް ވިދާޅުވީ، އެ މުއްދަތުގެ ތެރޭގައި ބަޔާން ހުށަނާޅާ ފަރާތްތަކައް ޖޫރިމަނާއެއް ނުވަތަ ޖަލު ހުކުމެއް ވެސް އައުން އެކަށީގެންވާ ކަމަށެވެ. އެހެން ކަމުން ހުރިހާ ފަރާތްތަކުން ވެސް ވީއެންމެ އަވަހަކަށް މާލީ ބަޔާން ހުށަހެޅުމަށް އަކުރަމް ވަނީ އިލްތިމާސް ކުރައްވާފަ އެވެ.\nއަކުރަމް ކުރައްވާފައިވާ ޓުވީޓެއް --\nމިފަހަރުގެ މަޖިލިސް އިންތިހާބުގައި 386 ކެނޑިޑޭޓުން ވާދަ ކުރިވެ. މިހާތަނަށް 22 ފަރާތަނުން މާލީ ބަޔާން ހުށަހަޅާފައިވާއިރު، އެންމެ ފުރަތަމަ މާލީ ބަޔާން ހުށަހެޅީ އެމްއާރުއެމްގެ ތާއިދާއެކު ގަލޮޅު ދެކުނަށް ވާދަކުރެއްވި އައިމިނަތު ނާދިރާ އެވެ.\nއިންތިހާބުތަކާބެހޭ އާންމު ގާނޫނުގައި ބުނެފައިވާ ގޮތުން ކޮންމެ ކެންޑިޑޭޓަކު ވެސް އެ ކެންޑިޑޭޓެއްގެ އިންތިހާބާގުޅޭ މާލީ އިންތިހާބު ބާއްވާ ތާރީހުން ފެށިގެން 30 ދުވަހުގެ ތެރޭގައި އީސީ އަށް ހުށައަޅަން ޖެހޭނެ އެވެ. އެ ރިޕޯޓުގައި އިންތިހާބުގައި ކެންޑިޑޭޓު ކޮށްފައިވާ ހަރަދުތަކުގެ ތަފްސީލް ހުށައަޅަން ޖެހޭނެ އެވެ. އިންތިހާބަށް ހަރަދު ކުރުމަށް ފައިސާ ހޯދި ގޮތާއި ކެންޑިޑޭޓުން އިންތިހާބަށް ބޭނުންކޮށްފައިވާ ބޭންކް އެކައުންޓްގެ ސްޓޭޓްމަންޓްތައް ވެސް ހިމަނަން ޖެހެ އެވެ.


Hong Kong ge dharivarun class thah boycott koffi | Mihaaru\nހޮން ކޮންގެ ދަރިވަރުން މުޒާހަރާތަކުގައި ބައިވެރި ވަނީ. --ފޮޓޯ:އީޕީއޭ\nހޮން ކޮންގެ ދަރިވަރުން ކްލާސްތައް ބޮއިކޮޓްކޮށްފި\n02 ސެޕްޓެމްބަރ 2019 - 15:58\nހޮން ކޮން (ސެޕްޓެމްބަރު 2) - ހޮން ކޮންގައި މިހާރު ފަށާފައިވާ ޑިމޮކްރެސީ ހަރަކާތްތަކުގެ ދަށުން އެ ގައުމުގެ ސެކަންޑަރީ ސްކޫލް އަދި ޔުނިވާސިޓީ ދަރިވަރުންގެ އާ އަހަރުގެ ކިޔެވުމުގެ ފުރަތަމަ ދުވަހުގެ ކްލާސްތައް މިއަދު ބޮއިކޮޓްކޮށްފި އެވެ.\nޑިމޮކްރެސީ އެކްޓިވިސްޓުން ބުނި ގޮތުގައި ހޮން ކޮންގެ 200 އަށް ވުރެ ގިނަ ސެކަންޑަރީ ސްކޫލްގެ 10،000 ދަރިވަރުން މިއަދު ސްކޫލަކަށް ނުދެ އެވެ. ކިޔަވާ ކުދިން ސްކޫލްތައް ބޮއިކޮޓްކޮށްފައި މި ވަނީ ދެ ދުވަހަށް ހޮން ކޮންގުގައި ބޮޑު މުޒާހަރާއެއް ބާއްވަން އިއުލާންކޮށްފައި ވަނިކޮށެވެ.\nސިލްސިލާ މުޒާހަރާތަކުގެ ތެރޭން ހޮނިހިރު ދުވަހު ވަނީ ވަރުގަދަ ކުރިމަތިލުންތަކެއް ވެސް ހިންގައިފަ އެވެ. މުޒާހަރާ ކުރި މީހުން ޕެޓްރޯލް ބޮން އުކައި ޕާލަމެންޓް އިމާރާތަށް ހަމަލާ ދިނުމުން ފުލުހުން ވަނީ ކަރުނަ ގޭހާއި ރަބަރު ވަޒަން ބޭނުންކޮށްފަ އެވެ. އަދި އިންޒާރު ދިނުމުގެ ގޮތން އަސްލު ވަޒަން ވެސް ބޭނުންކޮށްފައިވެ އެވެ.\nމުޒާހަރާގެ ބައިވެރިން މިއަދު ވަނީ ރޭލް ދަތުރުތައް ވެސް ހުއްޓުވާލައިފަ އެވެ. މުޒާހަރާގައި ވަނީ ޗައިނީޒް ޔުނިވާސިޓީ އޮފް ހޮން ކޮންގެ އެތައް ސަތޭކަ ދަރިވަރުން ވެސް ބައިވެރިވެފަ އެވެ. އެ ޔުނިވާސިޓީގެ ދަރިވަރުންގެ ޖަމިއްޔާ އިން ނެރުނު ބަޔާނެއްގައި ވަނީ ކްލާސްތައް ބޮއިކޮޓްކުރި ކަމަށް ބުނެފަ އެވެ.\nހޮން ކޮންގައި މުޒާހަރާތައް ކުރިއަށް ގެންދާތާ މިހާރު 14 ހަފުތާވެއްޖެ އެވެ.\nއިތުރު ލިޔުންތައް ހޮންކޮންގް ކިޔަވާކުދިން


Covid-19 jehunu ithuru meehaku maruvejje | Mihaaru\nކޮވިޑް-19ގައި ރާއްޖޭގައި މަރުވި މީހެއް ވަޅުލުމުގެ ކަންކަން ކުރިއަށް ގެންދަނީ: މިރޭ ވަނީ އިތުރު މީހަކު މަރުވެފައި. --މިހާރު ފައިލް ފޮޓޯ\n02 ޖުލައި 2020 - 01:18 10 comments\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މަރުވީ ޑީއެޗް 11ގައި ފަރުވާދެމުން ދިޔަ އުމުރުން 92 އަހަރުގެ ދިވެހި ފިރިހެނެއް ކަމަށެވެ. އޭނާ މަރުވީ މިރޭ 11:54 ގަ އެވެ.\nމިއީ ކޮވިޑް-19ގައި ރާއްޖެއިން މަރުވި 10 ވަނަ މީހާ އެވެ. އެ ބަލީގައި ރާއްޖެ އިން އެންމެ ފަހުން މަރުވެފައި ވަނީ ޑީއެޗް 11ގައި ފަރުވާ ދެމުން ދިޔަ ފިލިޕީންސްގެ 43 އަހަރުގެ ފިރިހެނެކެވެ. އޭނާ މަރުވީ މިދިޔަ އަންގާރަ ދުވަހު އެވެ.\nކޮވިޑް-19 ގައި ރާއްޖެ އިން މިހާތަނަށް މަރުވެފައި ވަނީ ހަތަރު ދިވެހިންނާއި ބަންގްލަދޭޝްގެ ފަސް މީހުންނާއި ފިލިޕީންސް މީހެކެވެ.\nރާއްޖެ އިން މިހާތަނަށް ވަނީ ކޮރޯނާވައިރަހަށް 2،382 މީހުން ޕޮޒިޓިވްވެފަ އެވެ. އޭގެ ތެރޭން 1،954 މީހުން ވަނީ ބަލިން ރަނގަޅުވެފަ އެވެ. ކޮވިޑް-19 ގެ ބަލި މީހުންގެ ގޮތުގައި މިހާރު ތިބީ 414 މީހުންނެވެ. ކަރަންޓީނުގައި 134 މީހުން ތިބި އިރު އައިސޮލޭޝަންގައި ތިބީ 284 މީހުންނެވެ. ރާއްޖެއިން މިހާތަނަށް ވަނީ 51،576 ސާމްޕަލް ނަގައިފަ އެވެ.\nމާލޭގައި އާންމުންގެ ތެރޭ ކޮވިޑް-19 ފެތުރޭކަން އެނގުނީ އޭޕްރީލް މަހުގެ 15 ވަނަ ދުވަހު އެވެ. އެ ދުވަހުން ފެށިގެން މާލެ ސަރަހައްދު ލޮކްޑައުންކޮށް އަޅާފައިވާ ރައްކާތެރިކަމުގެ ފިޔަވަޅުތައް ލުއިކޮށް މިއަދުން ފެށިގެން ނިއު ނޯމަލް އަށް އަމަލު ކުރުމަށް ސަރުކާރުން ވަނީ ނިންމައިފަ އެވެ.


SunOnline: Japan gai Raajje ishthihaaru kuran gina harakaaithakeh\nޖަޕާނުގައި ރާއްޖެ އިޝްތިހާރުކުރުން ފުޅާކޮށްފި\nމުހައްމަދު އައުޒަމް 24 Oct 2019, 22:12\n" ޓޫރިޒަމް އެކްސްޕޯ ޖަޕާން" ގައި ރާއްޖޭގެ ސްޓޭންޑް--- ފޮޓޯ: އެމްއެމްޕީއާރުސީ\nޖަޕާނުގައި ރާއްޖެ އިޝްތިހާރުކުރުމުގެ ގޮތުން ގިނަ ހަރަކާތްތަކެއް ކުރިއަށް ގެންދަން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ން ނިންމައިފި އެވެ.\nއެގޮތުން ޖަޕާންގައި މިހާރު ކުރިއަށްދާ "ޓޫރިޒަމް އެކްސްޕޯ ޖަޕާން" ގައި ބައިވެރިވެ އެ ގައުމުގަައި ރޯޑްޝޯއެއް ބޭއްވުމަށްވެސް މިހާރު ނިންމައިފައިވާ ކަަމަށް އެމްއެމްޕީއާރުސީން ބުންޏެވެ.\nއަންނަ އާދިއްތަ ދުވަހުގެ ނިޔަލަށް ކުރިއަށްދާ "ޓޫރިޒަމް އެކްސްޕޯ ޖަޕާން" އަކީ އެ ގައުމުގައި ބާއްވާ އެންމެ ބޮޑު ޓްރެވެލް ފެއާ އެވެ. އެ ފެއާގައި ރާއްޖޭގެ ޓޫރިޒަމް ދާއިރާގައި މަސައްކަތް ކުރާ ހަތަރު ކުންފުންޏަކުން ވެސް ވަނީ ބައިވެރިވެފަ އެވެ.\nއެކްސްޕޯގައި ރާއްޖޭގެ ސްޓޭންޑަށް ޒިޔާރަތްކުރާ ފަރާތްތަކަށް އެކިއެކި ޕްރޮމޯޝަނަލް ހަރަކާތްތައް ބޭއްވުމުގެ އިތުރުން ރާއްޖޭގެ ކާތަކެތީގެ ރަހަތައްވެސް ދައްކާލުމަށް ވަނީ ހަމަޖެހިފަ އެވެ.\nރާއްޖެ އިޝްތިހާރު ކުރުމުގެ ގޮތުން ބާއްވާ "ޖާނީ ޓު ދަ ސަނީ ސައިޑް"، ރޯޑްޝޯ އަންނަ ހޯމަ ދުވަހު ފަށާނެ އެވެ. މިމަހުގެ ނިޔަލަށް ކުރިއަށްދާ އެ ރޯޑް ޝޯ ޖަޕާނުގެ ނަގޯޔާ އާއި ޓޯކިޔޯ އާއި ފުކުއޯކާ އާއި އޮސާކާގައި ބޭއްވުމަށް ވަނީ ހަމަޖެހިފައިވެ އެވެ\nއެމްއެމްޕީއާރްސީން ބުނި ގޮތުގައި މިއީ ރާއްޖެ އިޝްތިހާރު ކުރުމުގެ ގޮތުން ރާއްޖެއިން ބޭރުގައި ބާއްވާ 10 ވަނަ ރޯޑް ޝޯ އެވެ.\nޖަޕާނަކީ ރާއްޖެއަށް ނުވަ ވަނައަށް އެންމެ ގިނައިން ޓޫރިސްޓުން އަންނަ ގައުމެވެ. މި އަހަރުގެ އޮގަސްޓް މަހުގެ ނިޔަލަށް ޖަޕާނުގެ 30،000 ޓޫރިސްޓުން ރާއްޖެ ޒިޔާރަތްކޮށްފައިވެ އެވެ. މިދިޔަ އަހަރު ޖަޕާނުން ރާއްޖެ އައިސްފައިވަނީ 42،000 ޓޫރިސްޓުންނެވެ.


މިހާރު ވަރަށް މަދުން ފިލްމުތަކުން ފެންނަ ބޮލީވުޑްގެ އެކްޓަރު އަފްތާބް ޝިވްދަސާނީ ވެބް ސީރީޒަކުން ބެލުންތެރިންނާ ބައްދަލުކުރަން ތައްޔާރުވެއްޖެ އެވެ.\nމިދިޔަ އަހަރު "ސެޓާޒް" އިން ފެނިގެން ދިޔަ އެކްޓަރުގެ އަލަތު ވެބް ސީރީޒަކީ ޒީ5 އިން ގެނެސްދޭ "ޕޮއިޒަން 2" އެވެ. މި ރިވެންޖް ތުރިލާގެ ކާސްޓުންގެ ތެރޭގައި ރާއީ ލަކްޝްމީ، ޕޫޖާ ޗޯޕްޅާ، ރާހުލް ދޭވް، ކަރަން ވީރު މެހެރާ، ޒައިން އިމާމް، އަސްމިތާ ސޫދް، ތާހިރު ޝައްބީރް އަދި ގޯރަވް ޝަރުމާ ހިމެނެ އެވެ.\nއެކްތާ ކަޕޫރް ޕްރޮޑިއުސްކޮށްފައިވާ "ޕޮއިޒަން 2" ގެ ޓްރެއިލާ ވެސް މިހާރު އާންމުކޮށްފައިވާ އިރު މީތި ސްޓްރީމްކުރަން ފަށާނެ ދުވަހެއް އަދި އިއުލާނެއްނުކުރެ އެވެ. "ޕޮއިޒަން 2" އަކީ މިދިޔަ އަހަރު ގެނެސްދިން "ޕޮއިޒަން" ގެ ދެވަނަ ސީޒަނެވެ. އޭގައި 11 އެޕިސޯޑް ހިމެނެ އެވެ.\nއަފްތާބް ދާދި ފަހުން ވަނީ އަންހެނުން ނިން ދުސަންޖްއާ ގުޅިގެން މައުންޓް ޒެން މީޑިއާގެ ނަމުގައި ފިލްމު ކުންފުންޏެއް ވެސް އުފައްދައިފަ އެވެ. އެތަނުން ހަދާ ފުރަތަމަ ފިލްމަކީ "ދޫންދު" އެވެ.\n"ސަޅަކް 2" ގެ ލަވައެއް\nމި މަހުގެ 28 ގައި ޑިޒްނީ ޕްލަސް ހޮޓްސްޓާ އިން ޕްރިމިއާކުރަން ހަމަޖެހިފައިވާ ފިލްމު "ސަޅަކް 2" ގެ ލަވައެއް ދައްކާލައިފި އެވެ.\nSadak2song: pic.twitter.com/Ts2dO7Nogl\n— Komal Nahta (@KomalNahta) August 15, 2020\nއާލިއާ ބަޓާއި އަދިތިޔާ ރޯއި ކަޕޫރް ފެނިގެންދާ ލަވައިގެ ނަމަކީ "ތުމް ސޭ ހީ" އެވެ. މި ޑުއެޓް ލަވައިގެ މިއުޒިކް ހަދައި ލަވަ ކިޔާފައި ވަނީ އަންކިތު ތިވާރީ އެވެ. އަންހެން އަޑަކީ ލީނާ ބޯސް އެވެ. ޅެން ހެދީ ޝައްބީރް އަހުމަދެވެ.\n"ސަޅަކް 2" އަކީ އާލިއާގެ ބައްޕަ މަހޭޝް ބަޓް ޑައިރެކްޓްކޮށްފައިވާ ފިލްމެކެވެ. މީގެ ކާސްޓުންގެ ތެރޭގައި ސަންޖޭ ދަތާއި ޕޫޖާ ބަޓް ވެސް ހިމެނެ އެވެ.\n"ބޫލް ބުލައްޔާ 2" ގެ ޝޫޓިން އަހަރުގެ ފަހުކޮޅު\nއިންޑިއާގެ ލޮކްޑައުންގެ ކުރިން ލަކްނޫގެ މަންޒަރުތަކެއް ނަގާފައިވާ ޑައިރެކްޓަރު އަނީސް ބަޒްމީބގެ ހޮރޯ-ކޮމެޑީ "ބޫލް ބުލައްޔާ 2" ގެ ޝޫޓިން އަލުން މި އަހަރުގެ ފަހުކޮޅު ފަށަން ނިންމައިފި އެވެ.\nBhool Bhulaiyaa2poster release, Kartik Aaryan steps into Akshay's shoes https://t.co/C80x5oROe1 @TheAaryanKartik pic.twitter.com/MPf5DQQVvW\n— KRKBOXOFFICE (@KRKBoxOffice) August 19, 2019\nކޮވިޑް-19 ގެ ބަލިމަޑުކަމާ ދިމާނުވި ނަމަ މި ފިލްމަކީ މިދިޔަ މަހުގެ 31 ގައި ރިލީޒްކޮށްފައި އޮންނާނެ ފިލްމެކެވެ. އެކަމަކު މަސައްކަތްތައް ދިގުލައިގެން ގޮސްފައިވާތީ "ބޫލް ބުލައްޔާ 2" ސިނަމާތަކަށް އަންނާނީ އަންނަ އަހަރުގެ ތެރޭގަ އެވެ. މީގެ ތަރިންނަކީ ކާތިކް އާރިޔަނާއި ކިއާރާ އަދުވާނީގެ އިތުރުން ތައްބޫ އެވެ.\nއަނީސް ބުނިގޮތުގައި އަލުން ޝޫޓިން ފަށާ އިރު ދިމާވާނެ އެންމެ ބޮޑު ދައްޗަކީ ރައްކާތެރިކަމުގެ ފިޔަވަޅެއްގެ ގޮތުން ވަރަށް މަދު ބަޔަކު ގޮވައިގެން މަސައްކަތްކުރަން ޖެހުމެވެ. އޭނާ ބުނިގޮތުގައި ލަކްނޫގައި ޝޫޓްކުރި އިރު ކްރޫގައި 400 އެއްހާ މީހުން ހިއްސާވި އެވެ. އެކަމަކު އަލުން ޝޫޓިން ފަށާ އިރު، ކްރޫގައި ހިމެނޭނީ އޭގެ 33 ޕަސަންޓެވެ.\nއަނީސް ބުނީ އޭނާގެ އުންމީދަކީ ވީހާ ވެސް އަވަހަށް އާންމު ހާލަތަކަށް އާދެވި މި އަހަރު ނިމުމުގެ ކުރިން ކޮވިޑް-19 އަށް ވެކްސިނެއް ވެސް ލިބޭށެވެ. "ބޫލް ބުލައްޔާ 2" ގެ ބާކީ މަންޒަރުތައް ވެސް ނަގާނީ ލަކްނޫގަ އެވެ.\nދިލްޖީތަށް ޝާދުގެ ފިލްމެއް\nދެހާސް އަށާރައިގައި ރިލީޒްކުރި "ސޫރްމާ" ގެ ޑައިރެކްޓަރު ޝާދު އަލީ އެ ފިލްމުގެ ބަތަލު ދިލްޖީތު ދޮސަންޖާ އެކު އާ ފިލްމެއް ހަދަން ނިންމައިފި އެވެ.\nމީޑިއާތަކުން ބުނިގޮތުގައި އެ ފިލްމަކީ "މޭލް ޕްރެގްނަންސީ" އަށް ހަދާ ފިލްމެކެވެ. އަދި ދިލްޖީތާ އެކު ބަތަލާގެ ރޯލް ކުޅޭނެ ތަރިއަކު ހޯދުމުގެ މަސައްކަތް މިހާރު ކުރަމުން އަންނަ ކަމަށް ބުންޏެވެ. ޝާދަކީ "ސާތިޔާ" އާއި "ބަންޓީ އޯރް ބަބްލީ" ފަދަ ފިލްމުތައް ގެނެސްދިން ޑައިރެކްޓަރެވެ.\nމިދިޔަ އަހަރު ރިލީޒްކުރި "ގުޑް ނިއުޒް" އާއި "އަރުޖުން ޕަޓިއާލާ" ގައި ވެސް މުހިއްމު ރޯލެއް ކުޅުނު ޕަންޖާބީ އެކްޓަރު ދިލްޖީތުގެ ކުރިއަށް ހުރި ހިންދީ ފިލްމުތަކުގެ ތެރޭގައި "ސޫރަޖް ޕޭ މަންގަލް ބާރީ" ހިމެނެ އެވެ. އޭގެ ކާސްޓްގައި ފާތިމާ ސަނާ ޝެއިހާއި މަނޯޖް ބަޖްޕާއީ ވެސް ހިމެނެ އެވެ.


Aniyaa libunu3aharu ge kujjaa2aharu "bandhugai!" | Mihaaru\nތިން އަހަރުގެ ކުއްޖާ އަށް ޖިންސީގީނާކުރި މައްސަލައިގައި އިންސާފު ހޯދަން އާއިލާ އިން ކުރި މަސައްކަތް "މިހާރު" އަށް ކިޔައިދެނީ. --ފޮޓޯ: ނިޝާން އަލީ/މިހާރު\nއަނިޔާ ލިބުނު ތިން އަހަރުގެ ކުއްޖާ ދެ އަހަރު "ބަންދުގައި"!\n19 ޖެނުއަރީ 2020 - 21:30 43 comments\nއޭގެ ކުރިން އާއިލާ ވެސް ތިބީ އިންސާފު ނުލިބުމުގެ މާޔޫސްކަމާ އެކު ބިރުވެރި ކަމެއްގަ އެވެ. ޖިންސީ ގޯނާގެ ރެކޯޑު އޮންނަ އެ މީހާގެ ފަރާތުން އެ ކުއްޖާ އަށް އަނެއްކާ ވެސް ކުރިމަތިވެދާނެ ނުރައްކަލެއްގެ ބޮޑުކަމުންނެވެ.\n"މިހާ ދުވަހު އެ ކުއްޖާ މި ގެންގުޅުނީ އެ މީހާ އަށް ފޮރުވައިގެން. ކީއް ކުރާނީ، އެ ނޫން ގޮތެއް ހަމަ ނެތީ. އެ މީހާ ގޭގެ މަގުމަތިން ދާ އިރު ވެސް ފެނިއްޖެ ނަމަ ދައްކާފައި ބުނާނެ މަންމާއޭ އެހެރީއޭ އެ މީހާ،" އެ ކުއްޖާގެ މަންމަ ކިޔައިދިނެވެ.\nއަނިޔާ ދިން މީހާ މަގުމަތީގައި މިނިވަންކޮށް ހުރެފައި، އޭނާގެ ފަރާތުން ކުރިމަތިވެދާނެ ނުރައްކަލުން ސަލާމަތް ކޮށްދޭން "ޖަލެއްގައި" ދަރިފުޅު ބަންދުކުރަން ޖެހުމަކީ ކޮން ކަހަލަ އިންސާފެއް ހެއްޔެވެ؟\nއާއިލާ އިން ބޭނުން ވަނީ އެ ސުވާލުގެ ޖަވާބެވެ؛\nތިން އަހަރުގެ ކުއްޖާގެ މަންމަ "މިހާރު"އާ ވާހަކަ ދައްކަނީ. --ފޮޓޯ: ނިޝާން އަލީ/މިހާރު\nއުމުރުން 82 އަހަރުގެ އެ މީހާ ފެންނަ ދުވަސްތަކުގައި ނަފްސާނީގޮތުން އެ ކުއްޖާ އަށް އަސަރު ކުރެ އެވެ. އެހެންވެ، އޭނާ ފެންނަ ހިސާބަށް އެ ކުއްޖާ ނުގެންދަން ޖެންޑާ މިނިސްޓްރީން ވެސް އޮތީ އެދިފަ އެވެ.\nމިދިޔަ ހުކުރުދުވަހު އޭނާ ހައްޔަރުކުރީ، ދެ އަހަރު ނުފުރޭ މުނިކާފަ ދަރިފުޅަށް ޖިންސީ ގޯނާކުރި ކަމުގެ ތުހުމަތުގަ އެވެ.\nތިން އަހަރުގެ ކުއްޖާ އަށް އޭނާ ޖިންސީގޯނާ ކުރީ 2017 ގަ އެވެ. އާއިލާ އިން އެ މައްސަލަ ރިޕޯޓްކުރުމުން، ފުލުހުންނާއި ޖެންޑާ މިނިސްޓްރީން ބަޔާން ނެގި އެވެ.\nކަނޑުހުޅުދޫގައި ހުންނަ ޕޮލިސް ޑެސްކު. --ފޮޓޯ: ނިޝާން އަލީ/މިހާރު\nދައުލަތުގެ ނިޒާމްތަކުގެ ތެރެއިން ފިޔަވަޅު އަޅަން ބޭނުން ނަމަ، އާއިލާ އިން ބުނިގޮތުގައި، އެ ކުއްޖާ އަމިއްލަ އަށް ކިޔައިދިން ވާހަކަތައް ފުދޭނެ އެވެ. ދިރިއުޅޭ ގެ ކައިރީގައި ހުއްޓައި ގަދަކަމުން ގޮވައިގެން ގޮސް ކުރި ކަންތަކާއި ދެއްކި ވާހަކަތައް އެ ކުއްޖާ ވަނީ ތަހުގީގަށް ކިޔައިދީފަ އެވެ.\nމުސްކުޅި މީހާ ދޫވެފައި ހުރެއްޖެ ނަމަ އެ ކުއްޖާ އަށް ރައްކާތެރި ކަން ނެތް ކަމުގެ ކަންބޮޑުވުން އާއިލާ އިން މުއައްސަސާތަކަށް ތަކުރާރުކޮށް ހުށަހެޅި އެވެ. އެ ކުއްޖާގެ ރައްކާތެރިކަން ކަށަވަރު ކޮށްދީ، އިންސާފު ހޯދައިދޭން ނޭދޭ މުއައްސަސާއެއް ނެތެވެ. އެކަމަކު ވީ ކަމެއް ނެތެވެ! މިދިޔަ ހުކުރުދުވަހާ ހަމައަށް އެ ފިރިހެންމީހާ ހުރީ މިނިވަން ކޮށެވެ. އޭނާގެ ފަރާތުން ނުރައްކާ ކުރިމަތިވީ ކިތައް ކުދިންނަށް ކަމެއް ނޭނގެ އެވެ.\nއޭނާ ދިރިއުޅޭ ގެ ކައިރީގައި ހުންނަ ގެއެއްގެ ކުއްޖަކާ ބެހެން އުޅުނު މައްސަލަ މިދިޔަ އަހަރު ވެސް ހުށަހެޅި އެވެ. އެކަމަކު އެ މައްސަލަ ވެސް ނުބަލަ އެވެ.\n"ވަރަށް ހިތްހަމަ ނުޖެހުނު ފުލުހުން ބުނި ވާހަކަ އިން. އޭނާ ދޫވެފައި ހުރީ، އެހާ ދުވަސްވެފައި ހުރީމަ އުމުރަށް ބަލާފައޭ،" ކުއްޖާގެ ބޮޑުބޭބެއަކު ބުންޏެވެ.\n"މުއައްސަސާތަކުން އިންސާފު ހޯދައިދޭން ނުކުޅެދިފައި ތިބެ ކޮން ކަހަލަ ވާހަކަތަކެއް މި ދައްކަނީ. ދެ އަހަރު ވަންދެން ކުއްޖެއްގެ މިނިވަންކަން ނިގުޅައިގަނެވޭ ގޮތަށް ބޭރަށް ނުނެރެވި ބަންދުކުރަން ޖެހުން މައްސަލައެއްގެ ގޮތުގައި ނުބެލި،"\nޖިންސީ ގޯނާގެ މައްސަލައިގައި ހައްޔަރުކޮށްފައިވާ 82 އަހަރުގެ މީހާގެ ގެ. --ފޮޓޯ: ނިޝާން އަލީ/މިހާރު\nކުއްޖާގެ މަންމަ ބުނިގޮތުގައި، ތިން އަހަރުގައި ދިމާވި ހާދިސާ އިން ކުއްޖާ އަށް ކުރިމަތިވި ނަފްސާނީ ކަންކަމަށް ފަރުވާދޭން ޑޮކްޓަރަށް ދައްކަން ވެސް އާއިލާ އިން މަސައްކަތް ކުރި އެވެ. އެކަމަށް ކުރިމަތިވި ހުރަހަކީ ޖެންޑާ މިނިސްޓްރީގެ ލިބެން ޖެހޭ ލިއުމެއް ނުލިބުމެވެ.\nކޯޓުން މައްސަލަ ނުބެލީ ބޮޑުބޭބެ އަކަށް ވާތީ!\nތިން އަހަރުގެ ކުއްޖާ އަށް ޖިންސީ ގޯނާކުރި މައްސަލަ ތަހުގީގުކޮށް، ފޮނުވުމުން ފިޔަވަޅު ނޭޅި އޮތީ މި ރަށުގެ ކޯޓާ ހިސާބުންނެވެ. އެތަނުގައި މައްސަލަ އޮންނަތާ ދޮޅު އަހަރު ވި އިރު ވެސް ޝަރީއަތް ނުފަށާ ކަމަށް އާއިލާ އިން ބުންޏެވެ.\nއާއިލާ އިން ތުހުމަތު ކުރާ ގޮތުގައި، މައްސަލަ ނުބެލީ އޭރު ކޯޓުގެ މެޖިސްޓްރޭޓަކަށް ހުރި ހަސަންދީދީ އަކީ، ޖިންސީ ގޯނާކުރި މީހާ އަށް ބޮޑުބޭބެ ކިޔާ މީހަކަށް ވާތީ އެވެ. އެ މައްސަލަ ކުރިއަށް ނުގެންދާނެ ކަމަށް މެޖިސްޓްރޭޓް އާއިލާ މީހަކާ ދިމާލަށް ބުނި ކަމުގެ ތުހުމަތު ވެސް ކުރެ އެވެ.\n"މައްސަލަ ލަސްވެގެން އެހީމަ ބުނީ ބޭނުން އިރަކުއޭ މައްސަލަ ބަލާނީ. މިކަހަލަ ނުފޫޒެއް މި އޮންނަނީ އަބަދުވެސް،" ކުރިން ވާހަކަ ދެއްކި މީހާ ބުންޏެވެ.\nއެ މައްސަލަ ދިގުދެންމި އިރު ކޯޓުގެ މެޖިސްޓްރޭޓަކަށް ހުރި ހަސަންދީދީ މިހާރު ވަނީ ސަސްޕެންޑްކޮށްފަ އެވެ. އެއީ، ޖުޑީޝަލް ސާވިސް ކޮމިޝަނުން ތަހުގީގު ކުރަމުން އަންނަ މައްސަލައެއްގައި އެ ކޮމިޝަނުން އެޅި ފިޔަވަޅެކެވެ.\nމިހާ ދުވަހު ކޯޓުގައި އޮތް މައްސަލައިގެ ފައިލް ހުޅުވީ މިދިޔަ ހަފުތާގަ އެވެ. ދެ އަހަރު ނުވާ ކުއްޖާ އަށް ޖިންސީ ގޯނާކޮށް މުއައްސަސާތަކަށް ކުރިމަތިވި ޕްރެޝަރާ ގުޅިގެންނެވެ.\n"ޕީޖީން ބަޔާން ނަގަން އަންނާނެ ކަމަށް އާއިލާ އަށް އަންގާފައި އެބަ އޮތް، ކީއްކުރަން މިހާރު އަންނަން ވީ، ބޭނުމެއް ނޭނގެ،" ހިތްހަމަނުޖެހިފައި ހުރި ބޮޑުބޭބެ ބުންޏެވެ.\nއިތުރު ލިޔުންތައް ގއ. ކަނޑުހުޅުދޫ ކުށްކުރުން ޕޮލިސް ކުޑަކުދިން ކުޑަކުދިންނަށް އަނިޔާކުރުން ޖިންސީ އަނިޔާ ޖުޑީޝަރީ ކުޑަކުދިންގެ ހައްގުތައް ކުދިންނަށް ޖިންސީ ގޯނާކުރުން ޖިންސީ ގޯނާކުރުން ޖެންޑާ މިނިސްޓްރީ